|  |  |
| --- | --- |
|  | EIROPAS KOMISIJA  NODOKĻU POLITIKAS UN MUITAS SAVIENĪBAS  ĢENERĀLDIREKTORĀTS  **Netiešie nodokļi un nodokļu administrēšana**  **OIM, enerģija un vides nodokļi** |

Briselē, 2023. gada 21. novembrī

**NORĀDĪJUMU DOKUMENTS PAR OIM IEVIEŠANU PREČU IMPORTĒTĀJIEM EIROPAS SAVIENĪBĀ**

*Šajā norādījumu dokumentā atspoguļoti Eiropas Komisijas dienestu viedokļi publicēšanas brīdī. Šis nav juridiski saistošs dokuments.*

Commission européenne/Europese Commissie, 1049 Bruxelles/Brussel, BELGIQUE/BELGIË – Tel. +32 22991111

## IEPRIEKŠĒJĀS REDAKCIJAS

|  |  |
| --- | --- |
| **Datums** | **Piezīmes par redakciju** |
| 2023. gada 17. augusts | Pirmā publikācija. |
| 2023. gada 27. oktobris | Veikti šādi labojumi:   * atjaunināta 6.3. iedaļa (ziņošanas veidne); * labotas dažādas pārrakstīšanās kļūdas un atsauces. |
| 2023. gada 21. novembris | Labojums attiecībā uz *de minimis* noteikumu. |
|  |  |
|  |  |
|  |  |

**SATURA RĀDĪTĀJS**

**1. KOPSAVILKUMS 5**

**2. IEVADS 6**

## 2.1. Par šo dokumentu 6

## 2.2. Kā lietot šo dokumentu 7

## 2.3. Kur iegūt papildu informāciju? 7

**3. ĪSI NORĀDĪJUMI IMPORTĒTĀJIEM 10**

**4. OGLEKĻA IEVEDKOREKCIJAS MEHĀNISMS 15**

## 4.1. Ievadinformācija par OIM 15

## 4.2. OIM darbības jomā ietilpstošo emisiju definīcijas un tvērums 16

## 4.3. Pārejas periods 17

### 4.3.1. Galvenās ziņošanas funkcijas un pienākumi 18

### 4.3.2. Kas ir jāmonitorē operatoriem? 19

### 4.3.3. Par ko ir jāziņo ziņojošajiem deklarētājiem? 20

### 4.3.4. Pārskata periodi operatoriem un importētājiem 21

### 4.3.5. OIM pārvaldība 23

### 4.3.6. Ievešana pārstrādei 24

**5. OIM PRECES UN RAŽOŠANAS VEIDI 25**

## 5.1. Priekšvārds iedaļām, kas paredzētas konkrētām nozarēm 25

## 5.2. OIM preču noteikšana 25

### 5.2.1. Produktu specifikācijas 26

### 5.2.2. OIM darbības jomā ietilpstošo preču noteikšana 26

## 5.3. Cementa nozare 27

### 5.3.1. Ražošanas vienība un iegultās emisijas rūpniecības nozarē 27

### 5.3.2. Ietverto preču noteikšana un skaidrojums 28

### 5.3.3. Attiecīgo ražošanas procesu un veidu noteikšana un skaidrojums 29

### 5.3.4. Papildu parametri, par kuriem jāziņo 32

## 5.4. Ķīmisko vielu nozare – ūdeņradis 33

### 5.4.1. Ražošanas vienība un iegultās emisijas 33

### 5.4.2. Ietverto nozares OIM preču noteikšana un skaidrojums 34

### 5.4.3. Attiecīgo ražošanas procesu un veidu noteikšana un skaidrojums 34

### 5.4.4. Papildu parametri, par kuriem jāziņo 36

## 5.5. Mēslošanas līdzekļu nozare 36

### 5.5.1. Ražošanas vienība un iegultās emisijas 37

### 5.5.2. Ietverto nozares OIM preču noteikšana un skaidrojums 38

### 5.5.3. Attiecīgo ražošanas procesu un veidu noteikšana un skaidrojums 39

### 5.5.4. Papildu parametri, par kuriem jāziņo 42

## 5.6. Dzelzs un tērauda nozare 42

### 5.6.1. Ražošanas vienība un iegultās emisijas 43

### 5.6.2. Ietverto nozares OIM preču noteikšana un skaidrojums 44

### 5.6.3. Attiecīgo ražošanas procesu un ietverto emisiju noteikšana un skaidrojums 48

### 5.6.4. Papildu parametri, par kuriem jāziņo 57

## 5.7. Alumīnija nozare 58

### 5.7.1. Ražošanas vienība un iegultās emisijas 59

### 5.7.2. Ietverto nozares preču noteikšana un skaidrojums 60

### 5.7.3. Attiecīgo ražošanas procesu un veidu noteikšana un skaidrojums 62

### 5.7.4. Papildu parametri, par kuriem jāziņo 65

**6. ZIŅOŠANAS PIENĀKUMI 67**

### 6.1.1. Tiešo un netiešo iegulto emisiju ziņošana 67

### 6.1.2. Vienības iegulto emisiju ziņošanai 67

### 6.1.3. Iegultās emisijas 68

### 6.1.4. Netiešās emisijas 69

### 6.1.5. Prekursoru emisiju pievienošana 70

### 6.1.6. Noklusējuma emisijas faktori prekursoriem 71

## 6.2. Ziņošanas pienākumi 72

### 6.2.1. Ziņošana par importēto preču daudzumu 72

### 6.2.2. Ziņošana par noteiktu importēto preču kvalitāti 72

### 6.2.3. Tiešo un netiešo iegulto emisiju ziņošana 73

### 6.2.4. Vienības iegulto emisiju ziņošanai 73

### 6.2.5. Faktiskās maksājamās oglekļa cenas ziņošana 74

### 6.2.6. Importētājiem būtiska informācija 75

## 6.3. Ziņošanas veidne 76

### 6.3.1. Emisijas datu ziņošana, ko veic operatori 77

### 6.3.2. Ziņošana, ko veic deklarētāji 80

**7. ATBRĪVOJUMI NO OIM PIEMĒROŠANAS 85**

# A pielikums. Saīsinājumu saraksts 86

# B pielikums. Definīciju saraksts 89

# C pielikums. Noklusējuma vērtības 96

**1. KOPSAVILKUMS**

Oglekļa ievedkorekcijas mehānisms (OIM) ir vides politikas instruments, kas izveidots, lai attiecībā uz importētajām precēm piemērotu tādas pašas oglekļa izmaksas, ko radītu iekārtas, kuras darbojas Eiropas Savienībā (ES). Šādi ar OIM tiek samazināts risks, ka ES klimata mērķu sasniegšanu varētu negatīvi ietekmēt ražošanas pārvietošana uz valstīm, kuru dekarbonizācijas politikā ir izvirzīti zemāki mērķi (tā dēvētā “oglekļa emisiju pārvirze”).

Saskaņā ar OIM tā galīgajā piemērošanas periodā (pēc pārejas perioda beigām) ES atzītie deklarētāji, kas pārstāv noteiktu preču importētājus, iegādāsies un nodos OIM sertifikātus par to importēto preču iegultajām emisijām. Tā kā šo sertifikātu cena būs atkarīga no ES emisijas kvotu tirdzniecības sistēmas (ES ETS) kvotu cenas, un monitoringa, ziņošanas un verificēšanas (MZV) noteikumi ir izstrādāti, pamatojoties uz ES ETS MZV sistēmu, oglekļa cena tiks izlīdzināta starp importētajām precēm un precēm, kuras ir ražotas ES ETS ietilpstošajās iekārtās.

Šis norādījumu dokuments ir daļa no norādījumu dokumentu un elektronisko veidņu sērijas, ko ir nodrošinājusi Eiropas Komisija, lai sekmētu saskaņotu OIM ieviešanu **pārejas periodā (no 2023. gada 1. oktobra līdz 2025. gada 31. decembrim)**. Tajā sniegta ievadinformācija par OIM un jēdzieniem, kas jāizmanto, ziņojot par Eiropas Savienībā importēto preču iegultajām emisijām. Šie norādījumi nepapildina OIM obligātās prasības, bet to mērķis ir sekmēt pareizu interpretāciju, lai atvieglotu ieviešanu.



*Šajā norādījumu dokumentā atspoguļoti Eiropas Komisijas dienestu viedokļi publicēšanas brīdī. Šis nav juridiski saistošs dokuments.*

**2. IEVADS**

## 2.1. Par šo dokumentu

Šis dokuments ir sagatavots nolūkā atbalstīt ieinteresētās personas, izskaidrojot OIM regulas prasības neleģislatīvā valodā. Šajos norādījumos galvenā uzmanība pievērsta **prasībām, kas piemērojamas OIM preču importētājiem Eiropas Savienībā pārejas periodā no 2023. gada 1. oktobra līdz 2025. gada 31. decembrim**, kad OIM tiek piemērots bez finansiālām saistībām importētājiem un tikai datu vākšanas nolūkos.

* **3. nodaļā** ir sniegti īsi norādījumi šā dokumenta paredzētajam lasītājam – OIM preču importētājam un/vai ziņojošajam deklarētājam. Tajā sniegts ceļvedis par svarīgākajiem OIM ziņošanas jēdzieniem un to, kur šajā dokumentā meklējama papildu informācija.
* **4. nodaļā** ir sniegta ievadinformācija par OIM un pārskats par atbilstības ciklu, funkcijām un pienākumiem un par starpposma mērķiem un beigu termiņiem ziņojošajiem deklarētājiem pārejas periodā.
* **5. nodaļā** ir sniegts pārskats par OIM darbības jomā ietilpstošajām nozarēm un precēm un to vērtību ķēdēm.
* **6. nodaļā** ir izklāstīti ziņošanas pienākumi un ieteikumi, kas var būt piemērojami ikvienam attiecīgajam OIM preču importētājam.
* **7. nodaļā** ir izskaidroti vispārējie atbrīvojumi no OIM piemērošanas.



Eiropas Komisija ir nodrošinājusi atsevišķu norādījumu dokumentu OIM preces ražojošu iekārtu operatoriem trešajās valstīs (turpmāk tekstā – “operatori”). Norādījumu dokumentiem ir pievienota elektroniska informācijas veidne, ko iekārtu operatori var izmantot, lai ziņojošajiem deklarētājiem sniegtu informāciju par saražoto preču iegultajām emisijām.

|  |
| --- |
| **Skaitļu pieraksts ES dokumentos**  Lai nodrošinātu saskanību ar ES juridiskajiem dokumentiem, turpmāk izklāstīti šajā norādījumu dokumentā izmantotie skaitļu pieraksta principi.  Decimāldaļas atdalīšanai decimāldaļskaitlī tiek izmantots komats, piemēram: 0,890.  Tūkstoši un turpmākās 103n pakāpes tiek atdalītas ar atstarpi, piemēram:  • piecpadsmit tūkstošus pieraksta šādi – 15 000;  • piecpadsmit miljonus pieraksta šādi – 15 000 000. |

## 2.2. Kā lietot šo dokumentu

Ja šajā dokumentā pantu numuri ir norādīti bez papildu precizējumiem, ar tiem vienmēr ir domāti OIM regulas panti[[1]](#footnote-2). Ja tiek pieminēta “Īstenošanas regula”, ar to tiek domāta regula[[2]](#footnote-3), kurā ir izklāstīti sīki izstrādāti monitoringa un ziņošanas noteikumi pārejas periodam. Šajā dokumentā lietotos akronīmus un definīcijas skat. A pielikumā un B pielikumā.

Dokumentā tiek izmantotas šādas piktogrammas, lai sniegtu lasītājam norādes:

|  |  |
| --- | --- |
| **Piktogramma** | **Lietošanas apraksts** |
|  | Norāda uz informāciju, kas ir īpaši svarīga importētājiem un ziņojošajiem deklarētājiem. |
|  | Izceļ OIM vispārējo prasību vienkāršojumus. |
|  | Lieto gadījumā, ja ir izklāstīti ieteicamie uzlabojumi. |
|  | Lieto gadījumā, ja no citiem avotiem ir pieejami citi dokumenti, veidnes vai elektroniski rīki. |
|  | Norāda uz piemēriem, kas ir sniegti attiecībā uz saistītajā tekstā apspriestajiem jautājumiem. |
|  | Izceļ iedaļas, kas attiecas uz OIM galīgo periodu, nevis uz pārejas periodu. |

## 2.3. Kur iegūt papildu informāciju?

Turpmāk izcēlumā ir norādīti galvenie OIM regulas un Īstenošanas regulas panti un sadaļas, kas **pārejas periodā attiecas uz OIM preču importētājiem**.

## OIM regula

Eiropas Parlamenta un Padomes 2023. gada 10. maija Regula (ES) Nr. 2023/956, ar ko izveido oglekļa ievedkorekcijas mehānismu

Pieejama: **http://data.europa.eu/eli/reg/2023/956/oj**

* **2. pants** – noteikta OIM darbības joma ar atsauci uz I pielikumu.
* **3. pants un IV pielikums** – sniegtas OIM biežāk izmantoto terminu definīcijas.
* **5. pants un 17. pants** – noteiktas prasības importētājiem vai to netiešajiem muitas pārstāvjiem attiecībā uz pieteikšanos atzītā OIM deklarētāja statusa iegūšanai preču importēšanas nolūkā un attiecībā uz atzīšanu attiecīgajā dalībvalstī. (*Piemēro no 2024. gada 31. decembra*).
* **10. pants** – noteiktas prasības attiecībā uz operatora reģistrāciju saskaņā ar OIM (*no 2024. gada 31. decembra*).
* **11. pants** – noteikts pienākums dalībvalstīm izraudzīties kompetento iestādi un Eiropas Komisijai publicēt kompetento iestāžu sarakstu un iekļaut to OIM reģistrā.
* **14. un 16. pants** – noteikts pienākums Eiropas Komisijai izveidot atzīto OIM deklarētāju OIM reģistru un piešķirt kontu katram atzītajam deklarētājam. (*Piemēro no 2024. gada 31. decembra*).
* **30. pants** – noteikts pienākums Eiropas Komisijai līdz 2024. gada 31. decembrim pārskatīt OIM darbības jomu.
* **32.–35. pants** – izklāstīti ES importētāju ziņošanas pienākumi pārejas periodā.
* **36. pants** – noteikti datumi, kad sāk piemērot pārējos pantus.
* **I pielikums** – sniegts OIM preču saraksts pa rūpniecības nozarēm, ar KN kodu preču identificēšanai un ar attiecīgajām siltumnīcefekta gāzēm.
* **III pielikums** – norādītas valstis un teritorijas, kas nav ES dalībvalstis un neietilpst OIM darbības jomā.
* **IV pielikums** – norādītas vispārējās metodes preču iegulto emisiju aprēķināšanai; 2. iedaļā – attiecībā uz vienkāršām precēm un 3. iedaļā – attiecībā uz kompleksām precēm.

**Īstenošanas regula (ES) 2023/1773 – Komisijas Īstenošanas regula (ES) 2023/1773, pieejama: http://data.europa.eu/eli/reg\_impl/2023/1773/oj**

* **2. pants un II pielikuma** 1. iedaļa – sniegtas OIM un monitoringa, ziņošanas un verificēšanas (MZV) noteikumos biežāk izmantoto terminu definīcijas.
* **3. pants** – noteikti ziņojošo deklarētāju ziņošanas pienākumi, tostarp parametri, par kuriem ir jāsniedz dati.
* **4. un 5. pants** – izklāstītas pieejas iegulto emisiju aprēķināšanai un noklusējuma vērtību izmantošanas nosacījumi.
* **6. pants** – izklāstītas prasības attiecībā uz ziņošanu par ievešanu pārstrādei.
* **7. pants** – norādīta informācija, kas jāsniedz par maksājamo oglekļa cenu.
* **8., 9. un 13. pants** – attiecas uz ziņojošā deklarētāja pienākumiem iesniegt un labot OIM ziņojumus.
* **16. pants** – attiecas uz sodiem, ko dalībvalstis piemēro, ja ziņojošais deklarētājs nav pareizi izpildījis ziņošanas pienākumus.
* **19. un 22. pants** – izklāstīti OIM pārejas reģistra tehniskie elementi.
* **I pielikums**. 1. tabula – OIM ziņojuma struktūra, 2. tabula – sīki izstrādātas OIM ziņojumā norādāmās informācijas prasības.
* **II pielikums.** 2. iedaļa, 1. tabula – OIM apkopoto preču kategoriju KN kodu kartēšana, un 3. iedaļa – OIM preču kategoriju ražošanas procesa definīcija, tostarp ražošanas veidu sistēmas robežas un attiecīgie prekursori.
* **IV pielikums.** Minimālie dati, kas preču ražotājiem (“operatoriem”) ir jāsniedz importētājiem (vai ziņojošajiem deklarētājiem).
* **V–VII pielikums**. Tabulās uzskaitītas datu prasības attiecībā uz citiem ziņojumiem, tostarp attiecībā uz ievešanu pārstrādei (ko veic importētāji), *EORI* un valsts importa sistēmu.
* **VIII pielikums.** Standarta faktori, ko var izmantot tiešo emisiju monitoringam.

Visi ES tiesību akti ir pieejami tīmekļvietnē **eur-lex.europa.eu/homepage.html**.

Citi norādījumi un mācību materiāli, ko sagatavojusi Eiropas Komisija, lai palīdzētu uzņēmējiem un importētājiem, ir šādi:

* Eiropas Komisija ir izstrādājusi atsevišķu norādījumu dokumentu tādu ārpus ES esošu iekārtu operatoriem, ar kurām ražo OIM preces;
* norādījumi importētājiem par to, kā aizpildīt ceturkšņa ziņojumus OIM tirgotāju portālā;
* *Excel* veidne operatoriem iegulto emisiju automātiskai aprēķināšanai un šo datu skaidrai ziņošanai preču importētājiem;
* mācību videomateriāli.

Norādījumu dokuments un veidne ir pieejami OIM tīmekļvietnē, ko Eiropas Komisija ir izveidojusi īpaši šim nolūkam: https://taxation-customs.ec.europa.eu/carbon-border-adjustment-mechanism\_en.



**3. ĪSI NORĀDĪJUMI IMPORTĒTĀJIEM**

Šajā iedaļā ir sniegts pakāpenisks pārskats par svarīgiem jēdzieniem, noteikumiem un pienākumiem pārejas periodā.

**Vai esat OIM preču importētājs?** OIM preces ir preces, kas pašlaik tiek importētas Eiropas Savienībā cementa, dzelzs un tērauda, alumīnija un dažās ķīmiskās rūpniecības nozarēs (mēslošanas līdzekļi un ūdeņradis), kā arī elektroenerģija. Lai atbildētu uz šo jautājumu, jums ir jāsalīdzina jūsu importēto preču KN kodi[[3]](#footnote-4) ar OIM regulas I pielikumā sniegto preču sarakstu. Sīkāka informācija par to, kā to darīt, ir sniegta šā dokumenta 5.2. iedaļā, un turpmākajās apakšiedaļās (5.3.–5.7.) sniegta papildu informācija par katru nozari.

Ja jūs neimportējat šādas preces, jums šis dokuments nav jālasa. Tomēr tas ir sagatavots ar nolūku sniegt noderīgu informāciju arī visām citām ieinteresētajām auditorijām (akadēmiskajām aprindām, SEG verificētājiem, kompetentajām iestādēm, konsultantiem u. c.). **Ja vēlaties tikai saprast, kā OIM darbojas**, varat skatīt ievadinformāciju par OIM 4. iedaļā.

**Kas ir iegultās emisijas?** Šis jēdziens ir izstrādāts, lai iespējami labāk atspoguļotu veidu, kā emisijas tiek iekļautas ES ETS tā, it kā OIM preces būtu ražotas ES. ES ETS nosaka, ka operatoriem ir jāmaksā par to (“tiešajām”) emisijām. Tomēr, ja viņi patērē elektroenerģiju, viņiem rodas arī CO2 izmaksas, kas ir iekļautas viņu iegādātās elektroenerģijas cenā[[4]](#footnote-5) (“netiešās emisijas”). Tas pats attiecas uz ielaides materiāliem, kas nepieciešami attiecīgo preču ražošanas procesam un kas var būt piegādāti no ES ETS iekārtas. Tāpēc šie tā dēvētie prekursori paaugstina CO2 izmaksas, kas rodas ES ETS iekārtai. “Iegultās emisijas” tiek noteiktas paralēli emisijām, kas rada CO2 izmaksas ES ETS sistēmā: tajās tiek ņemtas vērā ražošanas procesa tiešās un netiešās[[5]](#footnote-6) emisijas, kā arī prekursoru iegultās emisijas. OIM darbības joma galvenokārt ir saistīta ES ETS noteikumiem un tāpēc atšķiras no citām preču oglekļa emisiju daudzuma aprēķināšanas metodēm, piemēram, no “SEG protokola” vai no ISO 14067. Sīkāka ievadinformācija par iegulto emisiju jēdzienu un aprēķināšanu ir sniegta 6.1.3. iedaļā.

**Kāda informācija jums ir jāpieprasa no tās iekārtas operatora, ar kuru tiek ražotas jūsu importētās preces, lai varētu sniegt ziņojumu?** Lai atbildētu uz šo jautājumu, jums jāveic turpmāk norādītās darbības.

* 1. darbība. Nosakiet importētās OIM preces un pārliecinieties, ka saprotat, kā tās ir attiecināmas uz katru “apkopoto preču kategoriju” (t. i., OIM preču ar dažādiem KN kodiem apkopojumu, kam var piemērot vienotus monitoringa noteikumus).
* 2. darbība. Nosakiet visus **parametrus, kas jums jāpieprasa operatoram un kas nepieciešami, lai sniegtu turpmāk norādīto informāciju**.
  + Iekārtas **tiešās emisijas** – operatoram ir pieejamas divas iespējas:

a) “aprēķinos balstīta” pieeja, kurā tiek izmantots **visu patērēto kurināmo un attiecīgo materiālu daudzums[[6]](#footnote-7)** un atbilstoši “aprēķina koeficienti” (jo īpaši tā dēvētais “**emisijas faktors**”, kura pamatā ir oglekļa saturs kurināmajā vai materiālā);

b) “ar mērījumiem pamatota” pieeja, kas ietver **siltumnīcefekta gāzu koncentrācijas** mērīšanu, kā arī **dūmgāzes plūsmas mērīšanu** katram “emisijas avotam” (dūmenim).

Tomēr jāņem vērā, ka **sākuma periodā, proti, līdz 2024. gada 31. jūlijam, operators var piemērot citas viņa jurisdikcijā atļautas emisiju monitoringa metodes**, ja tās nodrošina līdzīgu emisiju tvērumu un precizitāti. Šīs citas metodes var ietvert noklusējuma vērtības, ko Eiropas Komisija ir darījusi pieejamas un publicējusi piemērošanai pārejas periodā vai jebkādas citas noklusējuma vērtības. Tomēr tās var izmantot ar nosacījumu, ka ziņojošais deklarētājs OIM ziņojumos norāda un atsaucas uz metodoloģiju, kas ir izmantota šādu vērtību noteikšanai. Attiecībā uz *PFC*[[7]](#footnote-8) emisijām, kas rodas primārā alumīnija ražošanā, jāpiemēro īpaša metodika, kuras pamatā ir pārsprieguma mērījumi. Ar mērījumiem pamatotā metode ir obligāti jāpiemēro attiecībā uz N2O emisijām, kas rodas slāpekļskābes ražošanā. Visos citos gadījumos operators var izvēlēties metodi, kura vislabāk atbilst viņa iekārtas apstākļiem.

* + **Netiešās emisijas**. Tās ir emisijas, kas rodas, ražojot elektroenerģiju, ko patērēja jūsu piegādātāja iekārta, neatkarīgi no tā, vai šī elektroenerģija tika saražota pašā iekārtā vai importēta no ārvalstīm. Jums ir jāziņo par katram importētajam produktam patērētās **elektroenerģijas daudzumu** un jāreizina tas ar attiecīgo elektroenerģijas emisijas faktoru. Attiecībā uz minēto emisijas faktoru ir šādas iespējas:

a) ja elektroenerģija tiek saņemta no tīkla, var izmantot:

* + - * noklusējuma emisijas faktoru, ko noteikusi Eiropas Komisija, pamatojoties uz *IEA*[[8]](#footnote-9) datiem, vai
      * jebkuru citu izcelsmes valsts elektrotīkla emisijas faktoru, kas balstīts uz publiski pieejamiem datiem, kuri atspoguļo vai nu vidējo emisijas faktoru, vai CO2 emisijas faktoru;

b) ja operators savā iekārtā ražo arī elektroenerģiju (tie ir “pašražotāji”), operatoram ir jāmonitorē energobloka vai koģenerācijas iekārtas[[9]](#footnote-10) emisijas tāpat kā citas iekārtas tiešās emisijas un **jāpiemēro īpaši noteikumi, lai aprēķinātu emisijas faktoru no jaukta sastāva kurināmā** un attiecīgā gadījumā ņemtu vērā koģenerācijas siltuma ražošanu;

c) ja operators saņem elektroenerģiju no konkrētas iekārtas saskaņā ar “elektroenerģijas pirkuma līgumu”. Ja šis energobloks monitorē tā radītās emisijas saskaņā ar tiem pašiem noteikumiem, kas ir piemērojami attiecībā uz pašražotu elektroenerģiju, un paziņo šo informāciju operatoram, un tā tiek sniegta jums, jūs varat izmantot iegūto faktisko emisijas faktoru attiecībā uz šo elektroenerģiju.

Sīkāki norādījumi ir sniegti šā dokumenta 6.1.4. iedaļā.

* + **Prekursori (neobligāti)**. Operatoram nav obligāti jāsniedz sīkāki dati par prekursoriem jums kā ziņojošajam deklarētājam, jo jums šī informācija nav atsevišķi jānorāda OIM ziņojumā. Tomēr ar prekursoru(-iem) saistītās emisijas ir jāiekļauj datos, kas tiek ziņoti par OIM preci, tādēļ prekursora datu sniegšana atbilst labajai praksei, jo tas atvieglo paziņoto datu pārbaudi.

Jēdziens “iegultās emisijas” ietver noteiktos ražošanas procesā izmantotajos materiālos, tā dēvētajos prekursoros, iegulto emisiju pievienošanu[[10]](#footnote-11). **Tas, kuri prekursori attiecas** uz katru ražošanas procesu, ir uzskaitīts Īstenošanas regulas II pielikuma 3. iedaļā un apspriests šā dokumenta 5. iedaļā par katru attiecīgo nozari.

b) **Ja prekursors tiek ražots tajā pašā iekārtā, kurā ražo OIM preci**, operatoram preču iegulto emisiju aprēķinā ir jāiekļauj prekursora iegultās emisijas.

c) **Ja prekursoru iegādājas** no citām iekārtām, OIM preces ražotājam ir jāpieprasa dati no attiecīgajiem prekursora piegādātājiem tāpat, kā tiek pieprasīti dati par precēm, kas tiek importētas Eiropas Savienībā. Attiecīgā informācija par katru prekursoru ietver **(atsevišķi par katru prekursora ražošanas iekārtu)**:

* + iekārtas, kurā prekursors ir ražots, identifikāciju;
  + īpatnējās[[11]](#footnote-12) prekursora iegultās tiešās un netiešās emisijas;
  + ražošanas veidu un papildu parametrus, par kuriem importētājam jāziņo, kad gala prece tiek importēta ES saskaņā ar OIM. Šie papildu parametri ir uzskaitīti Īstenošanas regulas IV pielikuma 2. iedaļā un apspriesti šā dokumenta 5. iedaļā par katru attiecīgo nozari;
  + pārskata periodu, ko piemēro prekursora piegādātājs;
  + attiecīgā gadījumā informāciju par oglekļa cenu, kas prekursora piegādātājam jāmaksā attiecīgajā jurisdikcijā (skat. turpmāk 5. iedaļu).

d) Abos gadījumos, t. i., attiecībā uz iepirktiem vai pašu ražotiem prekursoriem, operatoram ir jāmonitorē **katra pārskata periodā izmantotā prekursora daudzums** katram ražošanas procesam.

Ar prekursoriem saistīto datu monitoringa noteikumi ir izklāstīti Īstenošanas regulas III pielikuma E iedaļā. Sīkāka informācija ir sniegta šā dokumenta 6.1.5. iedaļā.

* + Visbeidzot, ir daži **papildu kvalificējošie parametri**, par kuriem jums kā ES importētājam būs jāziņo saskaņā ar OIM. Tie ir atkarīgi no saražotajām precēm. Piemēram, attiecībā uz importētajiem cementiem jānorāda kopējais klinkera saturs, attiecībā uz kombinētajiem mēslošanas līdzekļiem – dažādu slāpekļa formu saturs u. c. Attiecīgie parametri ir uzskaitīti Īstenošanas regulas IV pielikuma 2. iedaļā. Jums jānodrošina, ka operatori sniedz nepieciešamo informāciju par šiem parametriem attiecībā uz viņu precēm.

3. darbība. **Vai oglekļa cena ir jāmaksā jurisdikcijā, kur tiek ražotas preces vai prekursora preces?** Lai nodrošinātu līdzīgu režīmu attiecībā uz iekārtām ES ETS un citās valstīs, oglekļa cenas maksāšana valstī vai valsts reģionā, kur tiek ražota OIM prece un tās prekursori, ļaus samazināt OIM saistības galīgajā periodā no 2026. gada. Par to jāziņo arī OIM pārejas periodā (proti, līdz 2025. gada beigām). Šī ziņošana par oglekļa cenām pārejas periodā ir svarīga, lai sniegtu Eiropas Komisijai informāciju, kas tiktu ņemta vērā, apsverot jebkādus turpmākus OIM tiesību aktu uzlabojumus.

Ņemiet vērā, ka jums ir jāapkopo **informācija par katru iegādāto prekursoru**, ja oglekļa cena tiek piemērota tā izcelsmes valstī. Ja prekursora ražotājs nesniedz nepieciešamo informāciju, jāpieņem, ka par prekursoru maksājamā oglekļa cena ir nulle.

Informācijas par maksājamo oglekļa cenu sniegšanas noteikumi ir izklāstīti Īstenošanas regulas 7. pantā. Sīkāki norādījumi ir sniegti šā dokumenta 6.2.5. iedaļā.

4. darbība. Noskaidrojiet operatora izmantoto **pārskata periodu**. Noklusējuma periods ir (Eiropas) kalendārais gads. Tomēr, ja iekārta atrodas valstī ar atšķirīgu kalendāru vai ja ir citi pamatoti argumenti par labu cita perioda piemērošanai, arī to var izmantot, ja tas aptver vismaz trīs mēnešus. Piemēroti alternatīvie periodi jo īpaši ir oglekļa cenu noteikšanas shēmas vai obligātās emisiju monitoringa shēmas pārskata periodi valstī, kur atrodas jūsu iekārta, vai izmantotais finanšu gads. Galvenais iemesls šādu citu periodu izvēlei ir tas, ka šajā nolūkā var piemērot papildu pārbaudi, piemēram, inventarizāciju un finanšu revīziju gada finanšu pārskatu sagatavošanai vai trešo pušu veiktu emisiju pārbaudi, kas sniegs lielāku pārliecību par jūsu datu kvalitāti, ja tos izmanto arī OIM vajadzībām. Papildu norādījumi par pārskata periodiem ir sniegti 4.3.4. iedaļā.

5. darbība. **Operatoram jāsniedz iegulto emisiju dati jums, ES importētājam(-iem)**, kam jāpilda ziņošanas pienākums saskaņā ar OIM regulu. Tā kā jūs varat iegādāties preces no daudziem piegādātājiem, var būt liels skaits operatoru, no kuriem jums ir jāpieprasa šī informācija. Lai šī saziņa būtu iespējami efektīva, Eiropas Komisija nodrošina vienotu veidni, ko var izmantot šim nolūkam.

Lai gan šīs veidnes izmantošana ir brīvprātīga, jāuzsver, ka **vienotas veidnes izmantošana ievērojami vienkāršo saziņu** starp abām iesaistītajām pusēm. Jūsu piegādātāji var būt reģistrēti dažādās valstīs un runāt dažādās valodās. Vienotā veidne nodrošina vienotu ziņojuma formātu, lai vienā un tajā pašā veidnes ailē vienmēr būtu norādīta viena veida informācija un būtu skaidra katra lauka nozīme.

Katra pārskata perioda beigās operatoram ir **jāapkopo visā pārskata periodā monitorētie dati**, jānosaka katra ražošanas procesa attiecinātās emisijas un jādala tās ar attiecīgo “darbības līmeni” (t. i., ar pārskata periodā saražoto attiecīgās OIM kategorijas preču kopējo daudzumu tonnās), lai noskaidrotu **preces īpatnējās iegultās emisijas**. Šis ir galvenais parametrs, kas jums ir jānoskaidro no operatora, papildus kvalificējošajiem parametriem, kas minēti 2. un 3. darbībā.

Šī veidne ir pieejama OIM tīmekļvietnē, ko Eiropas Komisija ir izveidojusi īpaši šim nolūkam. Tā ir izstrādāta, pamatojoties uz noteikumiem, kas izklāstīti Īstenošanas regulas IV pielikumā par ieteicamajām ziņām, ko iekārtas operatori sniedz ziņojošajiem deklarētājiem. Papildu norādījumi par attiecīgās informācijas apkopošanu importētājiem un par veidnes izmantošanu ir sniegti šā dokumenta 6.3. iedaļā un tieši veidnē.

|  |
| --- |
| **Kas notiek pēc pārejas perioda?**  No 2026. gada tiks piemērots OIM galīgais periods. Tas nozīmē, ka no 2026. gada 1. janvāra importētājiem par katru Eiropas Savienībā importēto OIM preci jāizpilda “OIM saistības” tādu sertifikātu veidā, kurus jūs iegādājaties par ES ETS kvotu vidējo cenu. No 2026. gada notiks pakāpeniska ieviešana, arvien paplašinot OIM saistību tvērumu attiecībā uz iegultajām emisijām. Visas iegultās emisijas būs pilnīgi aptvertas tikai no 2034. gada[[12]](#footnote-13). |

**4. OGLEKĻA IEVEDKOREKCIJAS MEHĀNISMS**

## 4.1. Ievadinformācija par OIM

Oglekļa ievedkorekcijas mehānisms (OIM) ir vides politikas instruments, kas izstrādāts, lai veicinātu ES mērķu sasniegšanu klimata jomā, proti, līdz 2030. gadam panākt siltumnīcefekta gāzu (SEG) emisiju neto samazinājumu vismaz par 55 % un vēlākais līdz 2050. gadam panākt klimatneitralitāti.

OIM papildina ES emisijas kvotu tirdzniecības sistēmu (ES ETS), kas nesen tika nostiprināta kā daļa no ES tiesību aktu kopuma “Gatavi mērķrādītājam 55 %”. Saskaņā ar ES ETS iekārtu operatori, kas ražo emisijietilpīgas preces, nodod emisijas kvotas par katru CO2e emisiju tonnu. Tā kā (pieaugošs) šo kvotu apjoms tiek iepirkts izsolēs vai otrreizējā tirgū, šie ražotāji maksā “oglekļa cenu”[[13]](#footnote-14) par savām SEG emisijām. Savukārt daudzās valstīs, kas nav ES dalībvalstis, nav šāda pienākuma, un šī konkurences priekšrocība pakļauj Eiropas produktus oglekļa emisiju pārvirzes riskam, t. i., situācijai, kad ražošana tiek pārvietota uz citām valstīm ārpus ES.

Lai mazinātu oglekļa emisiju pārvirzes risku, pirms OIM ieviešanas attiecīgās rūpniecības nozares ir saņēmušas daļu no savām kvotām bez maksas (“bezmaksas iedale”) ES ETS ietvaros. Līdz ar OIM ieviešanu bezmaksas iedale tiks pakāpeniski izbeigta, pakāpeniski aizstājot to ar OIM. Tā vietā, lai samazinātu oglekļa izmaksas ES ražotājiem, OIM nodrošina, ka preču importētāji no valstīm, kas nav ES dalībvalstis, sedz līdzīgas oglekļa izmaksas par importēto preču “iegultajām emisijām”. Šā vispārējā ES ETS un OIM pamatprincipa mērķis ir stimulēt emisiju samazināšanu uz līdzvērtības pamata starp ES ražotājiem un ražotājiem, kas nav ES ražotāji un kas eksportē uz ES.

OIM nav vērsts uz noteiktām valstīm, bet gan uz Eiropas Savienībā importēto produktu iegultajām oglekļa emisijām konkrētās nozarēs, kas ietilpst ES ETS darbības jomā un kas ir visvairāk pakļautas oglekļa emisiju pārvirzes riskam. Šādi produkti ir cements, dzelzs un tērauds, alumīnijs, mēslošanas līdzekļi, ūdeņradis un elektroenerģija. Tie ietver arī dažus iepriekš minēto nozaru prekursorus un dažus pakārtotos produktus (turpmāk – “OIM preces”). Pilnu OIM preču sarakstu sadalījumā pa nozarēm skat. šā dokumenta 5. iedaļā.

OIM tiks ieviests turpmāk norādītajos posmos.

* **Pārejas periods** (no 2023. gada 1. oktobra līdz 2025. gada 31. decembrim):

paredzēts kā “mācīšanās posms”, kurā OIM importētāji ziņos par datu kopumu, tostarp par emisijām, kas iegultas viņu precēs, bet *nemaksās finanšu korekciju* par iegultajām emisijām. Tomēr var tikt piemēroti sodi, piemēram, par noteikto *ceturkšņa* OIM ziņojumu neiesniegšanu.

* **Galīgais periods** (no 2026. gada 1. janvāra):
  + no 2026. gada līdz 2033. gadam OIM preču iegultās emisijas pakāpeniski tiks iekļautas OIM darbības jomā, un pakāpeniski tiks izbeigta kvotu bezmaksas iedale atbilstoši ES ETS;
  + no 2034. gada attiecībā uz visām OIM preču iegultajām emisijām tiks piemēroti OIM sertifikāti un par šīm precēm netiks piešķirta bezmaksas iedale saskaņā ar ES ETS.

Galīgajā periodā ar OIM ir paredzēts radīt tādas pašas emisiju izmaksas, kādas rodas saskaņā ar ES ETS:

* ES operatori maksās emisiju un nodošanas kvotu (*EUA*) CO2 cenu atbilstoši ES ETS un
* ES OIM preču importētāji, kas importē preces Eiropas Savienībā, nodos OIM sertifikātus, kas lielā mērā atbildīs ES ETS gan MZV noteikumu, gan sertifikātu cenas ziņā.

OIM ir izstrādāts saskaņā ar Pasaules Tirdzniecības organizācijas (PTO) noteikumiem un citām ES starptautiskajām saistībām, un to vienādi piemēro attiecībā uz importu no visām valstīm ārpus ES.[[14]](#footnote-15)

## Šajā dokumentā aplūkotas tikai pārejas perioda prasības.

Šis periods ir noteikts ar nolūku apgūt un izveidot atbilstošas MZV pieejas ārpus Eiropas Savienības, kā arī institūcijas un informācijas tehnoloģiju sistēmas Eiropas Savienībā.

## 4.2. OIM darbības jomā ietilpstošo emisiju definīcijas un tvērums

Turpmāk sniegtajā ierāmējumā norādītas galvenās Īstenošanas regulas iedaļas, kurās definēti OIM izmantotie termini.

***Īstenošanas regulas atsauces***

**OIM regulas (ES) 2023/956 I nodaļas 3. pants “Definīcijas” un IV pielikums “Definīcijas”, II pielikuma 1. iedaļa “Definīcijas”**

Izmantoto saīsinājumu un definīciju saraksts ir sniegts arī šā norādījumu dokumenta pielikumos.

Šajā norādījumu dokumentā bieži tiek lietoti šādi termini:

* **“tonna CO2e”** ir viena metriskā tonna oglekļa dioksīda (CO2) vai daudzums jebkuras citas I pielikumā norādītas siltumnīcefekta gāzes, kurai ir līdzvērtīgs globālās sasilšanas potenciāls kā CO2;
* **“tiešās emisijas”** ir emisijas no preču ražošanas procesiem, tostarp emisijas no siltumapgādes un aukstumapgādes ražošanas, ko patērē ražošanas procesos, neatkarīgi no siltumapgādes vai aukstumapgādes ražošanas vietas;
* **“netiešās emisijas”** ir emisijas, kas rodas preču ražošanas procesos patērētās elektroenerģijas ražošanā, neatkarīgi no tā, kur šī patērētā elektroenerģija tiek ražota;
* **“iegultās emisijas”** ir emisijas, kas rodas preču ražošanas procesos, tostarp ražošanas procesos patērēto attiecīgo prekursoru materiālu iegultās emisijas;
* **“attiecīgais prekursoru materiāls”** ir vienkārša vai kompleksa prece, kuras iegultās emisijas nav vienādas ar nulli un kura ir atzīta kā ietilpstoša sistēmas robežās, lai attiecībā uz to varētu aprēķināt kompleksas preces iegultās emisijas;
* **“vienkāršas preces”** ir ražošanas procesā saražotas preces, kam vajadzīgi tikai ielaides materiāli un kurināmais ar nulles iegultajām emisijām;
* **“kompleksas preces”** ir preces, kas nav vienkāršas preces;
* **“īpatnējās iegultās emisijas”** ir vienā tonnā preču iegultās emisijas, kas izteiktas kā tonnas CO2e emisiju uz tonnu preču;
* **“īpatnējās iegultās emisijas”** ir vienā tonnā preču iegultās emisijas, kas izteiktas kā tonnas CO2e emisiju uz tonnu preču;
* **“ražošanas process”** ir ķīmiski vai fizikāli procesi, ko veic iekārtas daļās, lai saražotu preces, kas ietilpst kādā apkopoto preču kategorijā, kura noteikta Īstenošanas regulas II pielikuma 2. punkta 1. tabulā, un tās noteiktās sistēmas robežas attiecībā uz ielaidi, izlaidi un atbilstošajām emisijām;
* **“apkopoto preču kategorija”** ir *netieši* definēta Īstenošanas regulā, uzskaitot attiecīgās apkopoto preču kategorijas un visas preces, kas ir identificētas ar to KN kodiem II pielikuma 2. iedaļas 1. tabulā;
* **“ražošanas veids”** ir konkrētā tehnoloģija, kas izmantota ražošanas procesā, lai saražotu preces, kuras ietilpst apkopoto preču kategorijā. Viens ražošanas process parasti ir saistīts ar vienu saražotu OIM preču grupu (“apkopoto preču kategorijas”). Tomēr dažkārt ir pieejami vairāki ražošanas veidi šādu preču ražošanai.

## 

## 4.3. Pārejas periods

Pārejas perioda galveno elementu kopsavilkums ir sniegts 4-1. tabulā.

*4-1. tabula. Pārejas periods – galvenie aspekti*

|  |  |
| --- | --- |
| Ilgums | No 2023. gada 1. oktobra līdz 2025. gada 31. decembrim. |
| MZV noteikumi | Īstenošanas regula (ES) Nr. 2023/1773. |
| Ziņošana par netiešajām emisijām | Nepieciešama attiecībā uz visām OIM precēm. |
| Noklusējuma vērtības ziņošanai par iegultajām emisijām | Vispārējas vērtības (izņemot elektroenerģijai).  Var izmantot attiecībā uz kompleksu preču prekursoriem, kas veido ne vairāk par 20 % no attiecīgās kompleksās preces.  Jāizmanto attiecībā uz elektroenerģijas importu un netiešajām emisijām, ja vien netiek izpildīti noteikti kritēriji. |
| Elastība attiecībā uz MZV noteikumiem | Līdz 2024. gada beigām iekārtu operatoriem ir atļauts izmantot citu (ārpussavienības) oglekļa cenas noteikšanas vai ziņošanas shēmu noteikumus, ja tie aptver vienas un tās pašas emisijas un nodrošina līdzīgu precizitāti.  Līdz 2024. gada 31. jūlijam importētāji var izmantot citas (aprēķināšanas) metodes. |
| Ziņošanas biežums | Vienu reizi ceturksnī (importētāji). |
| Ziņoto datu verificēšana | Nav nepieciešama.  Operatoriem un importētājiem jācenšas nodrošināt iespējami augstāko ziņojumu precizitāti un pilnīgumu.  Ja ir veikta verificēšana, tas ir jānorāda iesniegumā. |
| OIM sertifikātu nodošana | Nav nepieciešama. |

### 4.3.1. Galvenās ziņošanas funkcijas un pienākumi

**“Ziņojošais deklarētājs”[[15]](#footnote-16)** ir vienība, kuras pienākums ir ziņot par importēto preču iegultajām emisijām. Principā ziņojošais deklarētājs ir “**importētājs**”. Tomēr praksē ir dažādas iespējas atkarībā no tā, kura persona iesniedz muitas deklarāciju. Ja importēšanas procesā ir iesaistīti dažādi dalībnieki, svarīgi atcerēties, ka par katru importēto preču tonnu ir *atbildīgs tikai viens ziņojošais deklarētājs*, proti, par to netiek ziņots divas reizes un ziņošana netiek izlaista.

Saskaņā ar Savienības Muitas kodeksā (*SMK*[[16]](#footnote-17)) paredzētajām iespējām ziņojošais deklarētājs var būt[[17]](#footnote-18):

* **importētājs, kas iesniedz muitas deklarāciju** preču laišanai brīvā apgrozībā savā vārdā un savā uzdevumā;
* **persona, kas tur atļauju** iesniegt *SMK* 182. panta 1. punktā minēto muitas deklarāciju un kas deklarē preču importēšanu, vai
* **netiešais pārstāvis muitā**, ja muitas deklarāciju ir iesniedzis netiešais pārstāvis muitā, kas iecelts saskaņā ar *SMK* 18. pantu, ja importētājs ir reģistrēts trešajā valstī vai ja netiešais pārstāvis muitā ir piekritis pildīt ziņošanas pienākumus saskaņā ar OIM regulas 32. pantu.

Ziņojošajam deklarētājam katru ceturksni[[18]](#footnote-19) ar **OIM pārejas reģistra** starpniecību ne vēlāk kā viena mēneša laikā pēc attiecīgā ceturkšņa beigām ir jāiesniedz Eiropas Komisijai “OIM ziņojums”. Šādi ir jāpaziņo informācija, kas uzskaitīta 6.3.2. iedaļā attiecībā uz precēm, kuras ir importētas Eiropas Savienībā attiecīgajā ceturksnī. Ja tiek piemērota tā dēvētā “ievešanas pārstrādei” muitas procedūra (skat. 4.3.6. iedaļu), jāņem vērā īpašas prasības, tostarp attiecībā uz importēšanas datumu.

Ņemot vērā OIM administratīvās prasības, paredzams, ka daudzi importētāji izmantos pārstāvjus muitā, t. i., importētāji deleģēs savus pienākumus. Ja importētājs nav reģistrēts ES dalībvalstī, OIM ziņošanas pienākumi ir jāuzņemas netiešajam pārstāvim muitā. Ja Eiropas Savienībā reģistrēts importētājs ieceļ netiešo pārstāvi muitā, šis netiešais pārstāvis muitā var pildīt ziņošanas pienākumus.

**Iekārtas**, ar kuru ražo OIM preces ārpus ES, **operatoram** ir otra galvenā loma OIM darbības nodrošināšanā. Iekārtu operatori ir personas, kam ir tieša piekļuve informācijai par viņu iekārtu emisijām. Tāpēc operatori atbild par savu saražoto un uz ES eksportēto preču **iegulto emisiju monitoringu un ziņošanu par tām**.

Galīgajā periodā svarīga loma būs **trešo pušu verificētājiem**. Tomēr pārejas periodā verifikācija ir pilnīgi brīvprātīgs pasākums, ko iekārtu operatori var izvēlēties kā līdzekli, lai uzlabotu sniegto datu kvalitāti un sagatavotos galīgā perioda prasībām.

Turklāt liela nozīme ir tās **ES dalībvalsts kompetentajai iestādei**, kurā ir reģistrēts attiecīgais ziņojošais deklarētājs. Tā atbild par konkrētu OIM regulas noteikumu izpildi, piemēram, par OIM ziņojumu pārskatīšanu, lai nodrošinātu, ka ziņojošie deklarētāji iesniedz pilnīgus un pareizus ceturkšņa OIM ziņojumus, un lai vajadzības gadījumā piemērotu sodus saskaņā ar Īstenošanas regulu.

Eiropas Komisija (šajā dokumentā dēvēta arī par “**Komisiju**”) ir atbildīga par OIM pārejas reģistra darbību, par OIM vispārējās ieviešanas novērtēšanu pārejas periodā, pārbaudot OIM ceturkšņa ziņojumos sniegto informāciju, par tiesību aktu turpmāku izstrādi, ņemot vērā galīgo periodu, un par kompetento iestāžu koordinēšanu ES dalībvalstīs. Turklāt Eiropas Komisija nodrošina īpašu OIM veltītu tīmekļa vietni ar papildu norādījumiem, ziņošanas veidnēm, mācību materiāliem un OIM pārejas reģistra portālu (kas turpmāk tiks pilnveidots, lai galīgajā periodā to izveidotu par OIM reģistru).

### 

### 4.3.2. Kas ir jāmonitorē operatoriem?

Pirmais elements ir iekārtas **tiešo emisiju** monitorings. Ja iekārta ražo vairākus atšķirīgus produktus, arī emisijas ir **atbilstoši jāattiecina uz atsevišķiem produktiem**.

Operatoriem arī jāuzrauga un jāziņo ziņojošajam(-ajiem) deklarētājam(-iem) par ražošanas procesā izmantoto konkrēto ielaides materiālu, kam ir iegultās emisijas (tā dēvētie “prekursori”), daudzumu un jānosaka šo **prekursoru materiālu iegultās emisijas**. Ja operatori iegādājas prekursorus, tiem no šo prekursoru piegādātāja ir jāiegūst dati par OIM preču ražošanā izmantoto prekursoru materiālu iegultajām emisijām.

**Netiešās emisijas**, kas rodas, ģenerējot visu OIM preču ražošanā patērēto elektroenerģiju, ir jāmonitorē OIM[[19]](#footnote-20) vajadzībām un jāattiecina uz saražotajām precēm. Attiecīgā gadījumā jāiekļauj prekursoros iegultās emisijas.

Sīkāks skaidrojums par to, kā noteikt šīs iegultās emisijas un sistēmas robežas, ir sniegts operatoriem paredzētajā norādījumu dokumentā.

Visbeidzot, operatoriem **jāpaziņo importētājam(-iem) oglekļa cena, kas jāmaksā par preces ražošanu savā jurisdikcijā, ja tāda pastāv**. Tas ietver oglekļa cenu par vienu tonnu CO2e un bezmaksas iedales vai jebkāda cita finansiāla atbalsta, kompensācijas vai atlaides summu, kas saņemta par vienu tonnu produkta un attiecas uz OIM. Jo īpaši kompleksu preču gadījumā jāņem vērā arī oglekļa izmaksas, kas jāmaksā prekursoru materiālu ražotājiem.

### 

### 4.3.3. Par ko ir jāziņo ziņojošajiem deklarētājiem?



Pārejas periodā **importētājiem katru ceturksni jāziņo par iegultajām emisijām precēs, kas importētas attiecīgajā kalendārā gada ceturksnī**, sīki norādot tiešās un netiešās emisijas, kā arī jebkādu ārvalstīs faktiski maksājamo oglekļa cenu.

A close-up of a blue text

Description automatically generated

Tā kā importētājs izmanto tikai citur ģenerētus datus par emisijām, **galvenais uzdevums ir nodrošināt importa saraksta un citu tādu būtisku faktoru pilnīgumu**, par kuriem jāziņo OIM ziņojumā.

Importētājiem OIM ziņojumā ir jāsniedz šāda informācija:

* **katra preču veida kopējais daudzums**, izteikts megavatstundās (MWh) attiecībā uz elektroenerģiju un tonnās attiecībā uz citām precēm, norādot to par katru iekārtu preču izcelsmes valstī;
* faktiskās **kopējās iegultās emisijas**, kas attiecībā uz elektroenerģiju izteiktas tonnās CO2e emisiju uz vienu MWh vai attiecībā uz citām precēm – tonnās CO2e emisiju uz katra veida preču tonnu;
* **kopējās netiešās emisijas**, tostarp patērētās elektroenerģijas daudzums un piemērojamais emisijas faktors;
* **oglekļa cena, kas izcelsmes valstī jāmaksā par importētajās precēs iegultajām emisijām**, ņemot vērā attiecīgās atlaides vai citus kompensācijas veidus.

A yellow light bulb with rays

Description automatically generated

Lai iegūtu šo informāciju, jābūt ieviestām skaidrām importa monitoringa procedūrām. Ieteicamā paraugprakse ir šāda:

* ja importējamās preces KN kods ietilpst OIM regulas I pielikumā norādītajā preču sarakstā, jānosaka ziņošanas pienākums atbilstoši OIM. Efektīvākais veids, kā importētāji var rīkoties ar OIM, varētu būt tāda rīka uzstādīšana, kas ģenerē sarakstu ar visām importētajām precēm, kuras ietilpst OIM darbības jomā. To varētu veikt, piemēram, automātiski, izmantojot grāmatvedības programmatūru;
* importētājs pirkuma līgumā ar importēto preču ražotāju var iekļaut arī īpašu punktu par informācijas izpaušanu.

Ja operators izmanto vienkāršo izklājlapu, kas nodrošināta OIM deklarācijas sagatavošanai, tad ziņojošajam deklarētājam nebūs jāiegulda liels darbs ziņojuma aizpildīšanai OIM pārejas reģistrā, ar nosacījumu, ka importēto preču saraksts tiek atjaunināts un ir zināmas iegultās emisijas uz tonnu produkta. Tomēr šā izklājlapas rīka izmantošana nav obligāta, tāpēc importētāji var saņemt nepieciešamos datus no operatoriem citos formātos. Tāpēc ir svarīgi, lai ziņojošie deklarētāji būtu informēti par parametriem, par ko jāziņo, lai nodrošinātu, ka no operatoriem tiek saņemti nepieciešamie dati. OIM ziņojuma saturs ir noteikts Īstenošanas regulas I pielikumā.

### 4.3.4. Pārskata periodi operatoriem un importētājiem

**Pārskata periods** ir atskaites periods iegulto emisiju noteikšanai. Operatoriem un importētājiem ir atšķirīgi pārskata periodi.

## Iekārtu operatori

Operatoriem noklusējuma pārskata periods ir divpadsmit mēneši, lai tie varētu savākt reprezentatīvus datus, kas atspoguļo iekārtas darbību attiecīgajā gadā.

Divpadsmit mēnešu pārskata periods var būt:

* **kalendārais gads** – tā ir ziņošanas standartopcija, vai arī
* **finanšu gads** – ja to var pamatot ar to, ka finanšu pārskata gada dati ir precīzāki, vai lai neradītu nesamērīgas izmaksas; piemēram, ja finanšu gada beigas sakrīt ar ikgadējo kurināmā un materiālu uzskaiti.

Divpadsmit mēnešu periodu uzskata par reprezentatīvu, jo tas atspoguļo iekārtas darbības sezonālās izmaiņas, kā arī jebkādus procesa pārtraukuma periodus, kas radušies saistībā ar plānoto ikgadējo darbības apturēšanu (piemēram, tehniskās apkopes nolūkā) un palaišanu. Pilns gads palīdz arī mazināt jebkādus datu iztrūkumus, piemēram, ņemot skaitītāju rādījumus jebkurā trūkstošo periodisko datu punktu pusē.

Tomēr operatori var izvēlēties arī citu pārskata periodu, kas nav īsāks par trim mēnešiem, ja iekārta ir iekļauta atbilstošā MZV sistēmā un pārskata periods sakrīt ar minētās MZV sistēmas prasībām. Piemēram:

* obligāta oglekļa cenas noteikšanas sistēma (emisijas kvotu tirdzniecības sistēma vai oglekļa nodoklis, nodeva vai maksa) vai SEG ziņošanas sistēma ar atbilstības nodrošināšanas pienākumu. Šādā gadījumā var izmantot šīs sistēmas pārskata periodu, ja tas nav īsāks par trīs mēnešiem, vai
* monitorings un ziņošana citas monitoringa sistēmas vajadzībām (piemēram, SEG emisiju samazināšanas projektam, kas ietver verificēšanu, kuru veic akreditēts verificētājs). Šādā gadījumā var izmantot piemērojamo MZV noteikumu pārskata periodu, ja tas nav īsāks par trim mēnešiem.

Visos iepriekš minētajos gadījumos preču tiešās un netiešās iegultās emisijas jāaprēķina kā izvēlētā **pārskata perioda vidējā vērtība**.

Lai nodrošinātu iespēju ziņot reprezentatīvus datus no pārejas perioda sākuma, operatoriem jācenšas 2024. gada janvārī importētājiem sniegt datus par visu 2023. gadu pirmajā ceturkšņa ziņojumā. Lai to nodrošinātu, operatoriem ir:

* jāapkopo dati par emisijām un darbības dati no pārejas perioda sākuma par 2023. gadu, ciktāl šādi dati ir pieejami. Par periodu pirms faktiskā emisiju monitoringa sākšanas[[20]](#footnote-21) operatoriem jāveic aplēses, pamatojoties uz labākajiem pieejamajiem datiem (piemēram, izmantojot ražošanas protokolus, atpakaļejošus aprēķinus, pamatojoties uz zināmo korelāciju starp zināmajiem datiem un attiecīgajām emisijām u. c.);
* jāsāk vākt datus par 2023. gada pēdējo ceturksni, gatavojoties sniegt datus importētājiem par visu gadu, ja iespējams, pēc iespējas agrāk 2024. gada janvāra sākumā.

Ņemot vērā iepriekš minēto, operatoriem iespējami drīz ir jāsāk gatavot monitoringa metodiku un jācenšas sākt faktisko monitoringu iespējami drīz pēc 2023. gada 1. oktobra. Tiem ir jāsniedz iegulto emisiju dati importētājiem, tiklīdz tas ir iespējams pēc katra ceturkšņa beigām.

## Importētāji

Pārejas periodā pārskata periods importētājiem (“ziņojošajiem deklarētājiem”) ir gada ceturksnis, un ziņojumi ir jāiesniedz viena mēneša laikā.


* Pirmais ceturkšņa ziņojums ir jāsagatavo par periodu no 2023. gada oktobra līdz decembrim, un ziņojums jāiesniedz OIM pārejas reģistrā līdz 2024. gada 31. janvārim.
* Pēdējais ceturkšņa ziņojums būs par periodu no 2025. gada oktobra līdz decembrim, un ziņojums jāiesniedz OIM pārejas reģistrā līdz 2026. gada 31. janvārim.

Ceturkšņa ziņojumā jāapkopo iepriekšējā kalendārā gada ceturksnī importēto preču iegultās emisijas, nodalot tiešās un netiešās emisijās, kā arī jebkādu ārvalstīs maksājamo oglekļa cenu. Lai noteiktu, kurā datumā prece importēta, būtiska nozīme ir “**laišanai tirgū**” (t. i., muitošanai, ko veic muitas dienesti). Tas ir īpaši svarīgi attiecībā uz precēm, kurām piemērota “**ievešanas pārstrādei**” procedūra (skat. 4.3.6. iedaļu).

*Jāņem vērā, ka labojumus iesniegtā OIM ziņojumā var veikt[[21]](#footnote-22) divu mēnešu laikā pēc ziņojumā aptvertā ceturkšņa beigām. Tas var būt jādara, ja, piemēram, importētājam pēc ziņošanas termiņa beigām kļūst pieejami precīzāki dati par iegultajām emisijām. Atzīstot grūtības laikus izveidot MZV sistēmas, Īstenošanas regulā attiecībā uz pirmajiem diviem ceturkšņa ziņojumiem ir noteikts ilgāks labojumu veikšanas periods, proti, līdz trešā ceturkšņa ziņojuma iesniegšanas termiņam. Tas nozīmē, ka ziņojumus, kas jāiesniedz līdz 2024. gada 31. janvārim un 30. aprīlim, var labot līdz 2024. gada 31. jūlijam.*

### 4.3.5. OIM pārvaldība

*4-1. attēls. Pārskats par ziņošanas pienākumiem OIM pārejas periodā*

**

*Skaidrojumu par skaitlisko informāciju (attiecībā uz darbplūsmu) lūdzam skatīt turpmāk pamattekstā.*

Kā shematiski parādīts 4-1. attēlā, pārvaldības sistēma un darbplūsmas OIM pārejas periodā tiek organizētas šādos secīgos posmos (punktu numerācija atbilst sarkanajiem cipariem attēlā):

1. importētājs (ziņojošais deklarētājs) saņem OIM preces no dažādām iekārtām, iespējams, no dažādām valstīm ārpus ES;

2. importētājs iesniedz parasto muitas deklarāciju par katru importu. Attiecīgās ES dalībvalsts muitas dienests pārbauda un atmuito importu ierastajā kārtībā;

3. muitas dienests (vai izmantotā IT sistēma) informē Eiropas Komisiju (izmantojot OIM pārejas reģistru) par šo importu. Pēc tam šo informāciju var izmantot, lai pārbaudītu ceturkšņa OIM ziņojumu pilnīgumu un pareizību;

4. ziņojošais deklarētājs pieprasa no operatoriem attiecīgos datus par importēto OIM preču īpatnējām iegultajām emisijām (praksē var būt jāiesaista tirdzniecības starpnieki, kuriem pieprasījums būtu jānosūta tās iekārtas operatoram, ar kuru ražotas attiecīgās OIM preces). Operatori atbild, nosūtot pieprasītos datus, ja iespējams, izmantojot veidni, ko Komisija ir nodrošinājusi šim nolūkam. Datus var brīvprātīgi pārbaudīt trešās puses verificētājs;

5. pēc tam ziņojošais deklarētājs var iesniegt ceturkšņa OIM ziņojumu OIM pārejas reģistrā;

6. notiek informācijas apmaiņa starp Komisiju un ES dalībvalstu kompetentajām iestādēm. Komisija informē (pamatojoties uz muitas datiem) par to, kuriem ziņojošajiem deklarētājiem ir jāiesniedz OIM ziņojumi. Turklāt Komisija var veikt faktisko ziņojumu izlases veida pārbaudes un pārbaudīt to muitas datu pilnīgumu. Ja tiek konstatēti pārkāpumi, Komisija par to informē kompetento iestādi. Pēc tam kompetentā iestāde veic turpmākus pasākumus, parasti sazinoties ar importētāju un pieprasot novērst pārkāpumu vai iesniegt trūkstošo OIM ziņojumu. Ja ziņojošais deklarētājs neizlabo kļūdas, kompetentā iestāde galu galā var piemērot (naudas) sodu;

7. (nav norādīts attēlā un nav paredzēts tiesību aktos, bet ir importētāja interesēs): lai turpmāk izvairītos no līdzīgām problēmām, importētājam, kas saņēmis sodu, jāinformē operators par Komisijas vai kompetentās iestādes konstatēto(-ajām) problēmu(-ām), lai atrisinātu šo(-s) jautājumu(-us) saistībā ar turpmākajiem iesniegumiem.

### 4.3.6. Ievešana pārstrādei

Savienības Muitas kodeksā ir noteiktas vairākas īpašas procedūras. “Ievešana pārstrādei”[[22]](#footnote-23) nozīmē to, ka prece tiek importēta Eiropas Savienībā pārstrādes veikšanai un tiek atlikta ievedmuitas un PVN piemērošana. Pēc pārstrādes darbībām pārstrādes produktus vai sākotnējās importētās preces var vai nu reeksportēt, vai laist brīvā apgrozībā ES. Laišana brīvā apgrozībā nozīmē pienākumu samaksāt ievedmuitu un nodokļus, kā arī piemērot tirdzniecības politikas pasākumus.

Šo principu attiecina arī uz OIM, t. i., šajā gadījumā ar OIM saistītais ziņošanas pienākums nav piemērojams. Tomēr, ja OIM prece pēc ievešanas pārstrādei tiek laista ES tirgū vai nu kā sākotnējā prece, vai kā pārveidota prece, ir jāizpilda ar OIM saistītais ziņošanas pienākums.

Attiecībā uz precēm, kas tiek faktiski importētas pēc ievešanas pārstrādei, periods, kurā tās jāiekļauj OIM ziņojumā, sākas dienā, kad tās laiž iekšējā tirgū (kad tiek izpildītas muitas procedūras). Šā iemesla dēļ dažos gadījumos par precēm var būt jāziņo saskaņā ar OIM, lai gan tām tika piemērota ievešanas pārstrādei procedūra līdz 2023. gada 1. oktobrim.

Īstenošanas regulas 6. pantā saistībā ar ceturkšņa OIM ziņojumiem ir noteiktas dažas īpašas ziņošanas prasības attiecībā uz precēm, kas tiek laistas brīvā apgrozībā pēc ievešanas pārstrādei:

* ja prece netika pārveidota ievešanas pārstrādei laikā, norāda preces daudzumu un šā daudzuma iegultās emisijas, kam tika piemērota ievešanas pārstrādei procedūra. Ziņojumā norāda arī izcelsmes valsti un iekārtas, ar kurām tika ražotas preces, ja tās ir zināmas;
* ja prece ir pārveidota, ziņo sākotnējās preces daudzumu un ievešanai pārstrādei nodotā daudzuma iegultās emisijas. Ziņojumā norāda arī izcelsmes valsti un iekārtas, ar kurām tika ražotas preces, ja tās ir zināmas;
* ja nav iespējams noteikt izcelsmi precei, ko izmanto ievešanai pārstrādei, iegultās emisijas aprēķina, pamatojoties uz vidējām svērtajām iegultajām emisijām no vienas un tā pašas apkopoto preču kategorijas tādu preču kopuma, kurām tika piemērota ievešanas pārstrādei procedūra.

**5. OIM PRECES UN RAŽOŠANAS VEIDI**

## 5.1. Priekšvārds iedaļām, kas paredzētas konkrētām nozarēm

Turpmākajās iedaļās sniegts pārskats par dažādiem OIM regulas I pielikumā uzskaitīto preču ražošanas veidiem cementa, ūdeņraža, mēslošanas līdzekļu, dzelzs un tērauda, un alumīnija ražošanas nozarē. Šajā iedaļā ir apspriesta OIM darbības jomā ietilpstošo produktu specifikācija un attiecīgie ražošanas veidi. Tās mērķis ir palīdzēt jums kā ziņojošajam deklarētājam identificēt importētās OIM preces un izprast, uz kāda pamata tiek noteiktas šo preču īpatnējās iegultās emisijas, par ko jums ziņo ražotājs.

|  |
| --- |
| Turpmākajās iedaļās izmantotās diagrammas **Sistēmas robežu grafiskais attēlojums**, kas sniegts turpmākajās iedaļās, **ir veidots atbilstoši šādiem principiem**:   * ražošanas procesi (attiecībā uz kuriem būtu jāveic tiešo emisiju monitorings) ir attēloti ar taisnstūri; materiāli ir norādīti ierāmējumos ar noapaļotiem stūriem; * neobligātie procesi (piemēram, *CCS*/*CCU*) ir attēloti zilas krāsas ierāmējumos. Proti, *CCS*/*CCU* netiktu ņemti vērā noklusējuma vērtību sagatavošanā, bet, ja jūs kā operators izmantojat šos procesus, tad, nosakot faktiskās iegultās emisijas, jāņem vērā saistītās emisijas vai emisiju ietaupījumi; * materiāli, par kuriem uzskata, ka tiem nav iegulto emisiju, ir norādīti sarkanas krāsas ierāmējumos, materiāli ar iegultajām emisijām (attiecīgie prekursoru materiāli un galaprodukti, t. i., OIM darbības jomā ietilpstošas preces) – zaļas krāsas ierāmējumos. Vienkāršas preces ir attēlotas, izmantojot normāla biezuma rakstzīmes, kompleksas preces – rakstzīmes treknrakstā; * ielaides materiāli ir norādīti, nemēģinot sniegt pilnīgu uzskaitījumu. Tas nozīmē, ka uzsvars ir likts uz materiāliem, kas ir būtiski, lai parādītu atšķirības starp dažādiem ražošanas veidiem. Tādēļ mazāk svarīgāki ielaides materiāli un jo īpaši kurināmie parasti netiek norādīti, lai neapgrūtinātu grafisko attēlu uztveramību. * Piezīme. *CCS*/*CCU* procesi ir norādīti turpmāk 5-1. attēlā cementa vērtību ķēdei kā piemērs. Lai saglabātu salīdzinoši labu grafisko attēlu uztveramību, tas nav darīts attiecībā uz citām nozarēm, taču ir vienlīdz piemērojams arī tajās.   Elektroenerģija kā ielaides materiāls ir parādīta tikai gadījumos, kad tā ir procesa galvenais “prekursors” (t. i., jo īpaši saistībā ar elektriskā loka krāsnīm un elektrolīzes procesiem). |

## 5.2. OIM preču noteikšana

Šajā iedaļā paskaidrots, kā OIM darbības jomā ietilpstošās preces ir noteiktas un norādītas regulā. Turpmākajā izcēlumā ir norādītas galvenās iedaļas par OIM preču noteikšanu un ziņošanu par tām, kas ir būtiski OIM pārejas periodā.

***Īstenošanas regulas atsauces***

**II pielikums,** 2. iedaļa, 1. tabula “Apkopoto preču kategoriju KN kodu kartēšana”

**III pielikums,** F iedaļa “Noteikumi iekārtas emisiju attiecināšanai uz precēm”

### 5.2.1. Produktu specifikācijas

Kombinētās nomenklatūras (KN)[[23]](#footnote-24)[[24]](#footnote-25) klasifikācijas sistēma nosaka būtiskās preču īpašības, un to izmanto, lai noteiktu nozares preces, kas ietilpst OIM darbības jomā.

KN “produkta specifikācijas” klasifikācijas sistēmu veido divas daļas – pirmkārt, 4, 6 vai 8 ciparu numerācijas sistēma, kas atspoguļo dažādus produktu sadalījuma līmeņus, un, otrkārt, katras produktu kategorijas īss apraksts, norādot tās būtiskās īpašības. Pirmie 6 cipari ir identiski tiem, kas tiek lietoti starptautiskajā tirdzniecībā izmantotajā Harmonizētās sistēmas (HS) klasifikācijā, bet pārējie 2 cipari ir specifiski ES papildinājumi.

Abas preču produkta specifikācijas daļas ir norādītas OIM regulas I pielikumā, bet citviet tekstā atsauces vienkāršošanas nolūkā to var saīsināt tikai līdz ciparu kodam.

### 

### 5.2.2. OIM darbības jomā ietilpstošo preču noteikšana

Jums kā ziņojošajam deklarētājam vispirms jānosaka, kuras importētās preces ietilpst OIM darbības jomā. Jums jāpārbauda un jāsalīdzina pilns importēto preču klāsts ar OIM regulas I pielikumā sniegtajām produktu specifikācijām, lai noteiktu, kuras preces ietilpst OIM darbības jomā.

Turpmākajās iedaļās sniegta papildu informācija, kas palīdzēs jums šajā procesā, uzskaitot attiecīgās OIM preces katrā nozarē. Ir norādīti arī attiecīgie prekursori, lai atvieglotu to datu pārbaudi, kurus jums sniedz Eiropas Savienībā importējamo preču ražotāji. Ja operators sniedz informāciju par prekursoriem, kas nav noteikti attiecībā pret OIM precēm, kā parādīts šajā norādījumu dokumentā, ieteicams lūgt operatoram skaidrojumu par to, vai tas ir ziņots pareizi[[25]](#footnote-26).



*Sīkāks skaidrojums par attiecīgajiem preču ražošanas procesiem un sistēmas robežām ir sniegts norādījumu dokumentos tādu ārpus ES esošu iekārtu operatoriem, ar kurām ražo OIM preces.*

## Preču ražošanas procesu robežas

Lai noteiktu OIM preču iegultās siltumnīcefekta gāzu emisijas, operatoram jānosaka šo preču ražošanas procesu robežas[[26]](#footnote-27). Lai to izdarītu, operatoram ir jānosaka, kādas materiālu un enerģijas plūsmas, kas var ietekmēt emisijas, ietilpst OIM ražošanas procesā. Kad ir noteiktas sistēmas robežas ražošanas procesam, var veikt ar preces ražošanu saistīto emisiju monitoringu.

Tāpat ir svarīgi precizēt, kādi augšpusēji procesi (piemēram, prekursoru preču ražošana) un lejpusējas darbības (piemēram, tērauda izstrādājumu velmēšana vai liešana, tīrīšana un pārklāšana) notiek vienā un tajā pašā iekārtā. Tas ir tāpēc, ka attiecībā uz šīm darbībām var būt piemērojami atšķirīgi monitoringa noteikumi un var būt nepieciešams noteikt atsevišķu ražošanas procesu.

Ja iekārta ražo vairāk nekā vienu apkopoto OIM preču kategoriju, operatoram iekārta jāsadala atsevišķos ražošanas procesos tā, lai emisijas no katra ražošanas procesa tiktu monitorētas atsevišķi. Visbeidzot, iegultajām emisijām, kas attiecināmas uz precēm, kuras ražotas dažādos ražošanas procesos, joprojām kopā jāveido 100 % no iekārtas attiecīgajām kopējām emisijām.

## 5.3. Cementa nozare

Turpmākajā izcēlumā norādītas Īstenošanas regulas iedaļas, kas attiecas uz konkrēto nozari un ir būtiskas OIM pārejas periodā.

## Īstenošanas regulas atsauces

* **II pielikums,** 2. iedaļa, 1. tabula “Apkopoto preču kategoriju KN kodu kartēšana”
* **II pielikums**, 3. iedaļa “Ražošanas veidi, sistēmas robežas un attiecīgie prekursori”, kā norādīts apakšiedaļās: 3.2. – Kalcinēts māls; 3.3. – Cementa klinkers; 3.4. – Cements; 3.5. – Aluminātcements

### 5.3.1. Ražošanas vienība un iegultās emisijas rūpniecības nozarē

Eiropas Savienībā importēto deklarēto cementa izstrādājumu daudzums ir jāizsaka metriskajās tonnās. Jums kā ziņojošajam deklarētājam ir jāziņo par Eiropas Savienībā importētās(-o) OIM preces(-ču) daudzumu.

|  |  |
| --- | --- |
| **Rūpniecības nozare** | Cements |
| **Preču ražošanas vienība** | Tonnas (metriskās), ziņotas atsevišķi par katru saražotās OIM preces veidu sadalījumā pēc iekārtas vai ražošanas procesa izcelsmes valstī |
| **Saistītās darbības** | Cementa klinkera un kalcinētu mālu ražošana, cementa klinkera smalcināšana un maisīšana, lai ražotu cementu |
| **Attiecīgās siltumnīcefekta gāzu emisijas** | Oglekļa dioksīds (CO2) |
| **Tiešās emisijas** | Tonnas (metriskās) CO2e |
| **Netiešās emisijas** | Patērētās elektroenerģijas daudzums (MWh), avots un emisijas faktors, ko izmanto netiešo emisiju aprēķināšanai tonnās (metriskajās) CO2 vai CO2e |
| **Rūpniecības nozare** | Cements |
|  | *Pārejas periodā jāziņo atsevišķi* |
| **Iegulto emisiju vienība** | CO2e emisijas tonnās uz tonnu preču, ziņotas atsevišķi par katru OIM preces veidu sadalījumā pēc iekārtas vai ražošanas procesa izcelsmes valstī |

Pārejas periodā cementa nozarei jāuzskaita gan tiešās, gan netiešās emisijas. Par netiešajām emisijām jāziņo atsevišķi. Par emisijām jāziņo, izsakot tās CO2 ekvivalenta (tCO2e) metriskajās tonnās emisiju uz tonnu saražoto preču. Šis rādītājs jāaprēķina konkrētai iekārtai vai ražošanas procesam izcelsmes valstī.

Turpmākajās iedaļās ir norādīti ražošanas procesa elementi, kas ir jāiekļauj monitoringa un ziņošanas vajadzībām.

### 5.3.2. Ietverto preču noteikšana un skaidrojums

Turpmāk tabulā norādītas attiecīgās preces, uz kurām ir attiecināms OIM pārejas periods cementa rūpniecības nozarē. Apkopoto preču kategorija kreisās puses slejā norāda grupas, attiecībā uz kurām monitoringa nolūkos ir jānosaka kopīgi “ražošanas procesi”.

*5-1. tabula. OIM preces cementa nozarē*

|  |  |  |
| --- | --- | --- |
| **Apkopoto preču kategorija** | **KN kods** | **Apraksts** |
| **Kalcinēts māls** | 2507 00 80 | Citi kaolinīta māli |
| **Cementa klinkers** | 2523 10 00 | Cementa klinkeri[[27]](#footnote-28) |
| **Cements** | 2523 21 00  2523 29 00  2523 90 00 | Baltais portlandcements, mākslīgi iekrāsots vai nekrāsots  Cits portlandcements  Citi hidrauliskie cementi |
| **Aluminātcements** | 2523 30 00 | Aluminātcements[[28]](#footnote-29) |

*Avots: OIM regulas I pielikums; Īstenošanas regulas II pielikums*

Iepriekš tabulā uzskaitītās apkopoto preču kategorijas ietver gan gatavās cementa preces, gan prekursora preces (starpproduktus), ko patērē cementa ražošanā.

Jāņem vērā tikai ielaides materiāli, kas uzskaitīti kā ražošanas procesa sistēmas robežām būtiskie prekursori, kā norādīts Īstenošanas regulā. Turpmāk 5-2. tabulā ir uzskaitīti prekursori sadalījumā pēc apkopoto preču kategorijas un ražošanas veida.

*5-2. tabula. Apkopoto preču kategorijas, to ražošanas veidi un attiecīgie prekursori*

|  |  |
| --- | --- |
| **Apkopoto preču kategorija** | **Attiecīgie prekursori** |
| ***Ražošanas veids*** |  |
| Kalcinēts māls | Nav |
| Cementa klinkers | Nav |
| Cements | Cementa klinkers, kalcinēts māls (ja tiek izmantots procesā) |
| Aluminātcements | Nav |

Attiecīgās prekursora preces ir “cementa klinkers”[[29]](#footnote-30) (KN kods 2523 10 00), kas ietver gan balto klinkeru (izmanto baltā cementa ražošanai), gan pelēko klinkeru, un “kalcinēts māls” (KN kods 2507 00 80), kas ir klinkera aizstājējs un ko var izmantot, lai pārveidotu saražotā cementa īpašības.

Šie prekursori ir vienkāršas preces, jo tiek uzskatīts, ka to ražošanā izmantoto izejmateriālu sastāvdaļu un kurināmā (gan fosilā kurināmā, gan jebkura alternatīva kurināmā) iegultās emisijas ir nulle.

Gatavās cementa preces, kas uzskaitītas 5-1. tabulā, ietver balto portlandcementu, pelēko portlandcementu, citus hidrauliskos cementus un aluminātcementu. Šīs preces ir kompleksas preces (izņemot aluminātcementu), jo tās ietver iegultās emisijas no prekursoru precēm.

Citas cementa ražošanā izmantotās sastāvdaļas, jo īpaši granulētus domnas izdedžus, vieglos pelnus un dabisko pucolānu, ko izmanto citu hidrauliskā cementa izstrādājumu (tostarp jaukto cementu vai “kompozītcementu”) ražošanā, neuzskata par tādām, kam ir iegultās emisijas, un tās neietilpst OIM darbības jomā.

Cementa nozares preces ražo, izmantojot vairākus dažādus procesa veidus, kas ir izklāstīti turpmāk.

### 

### 5.3.3. Attiecīgo ražošanas procesu un veidu noteikšana un skaidrojums

Prekursoriem un cementa precēm ir atšķirīgas sistēmas robežas, un noteiktos apstākļos tās var apvienot, lai ietvertu visus procesus, kas ir tieši vai netieši saistīti ar šo preču ražošanas procesiem, tostarp procesa ielaides darbības un procesa izlaides darbības.

*5.3.3.1. Kalcinēta māla ražošanas process*

Kalcinētu mālu var izmantot kā klinkera aizstājēju. Kaolīna mālu, kas ir kalcinēts (metakaolīns), var pievienot cementam klinkera vietā dažādās proporcijās, lai mainītu cementa maisījuma īpašības.

Jāņem vērā, ka kalcinēta māla KN kods (KN kods 2507 00 80) ietver arī citus mālus, kuri nav kalcinēti un uz kuriem līdz ar to neattiecas OIM; šajā gadījumā joprojām tiek ziņots par importēto nekalcinētā māla daudzumu, bet ar nulles iegultajām emisijām un bez monitoringa prasībām ražotājam.

Kalcinētam mālam nav attiecīgo prekursoru.

*5.3.3.2. Cementa klinkera ražošanas process*

Cementa klinkeru ražo klinkera rūpnīcās (krāsnīs), termiski sadalot kalcija karbonātu, veidojot kalcija oksīdu, kam seko klinkera veidošanas process, kurā kalcija oksīds augstā temperatūrā reaģē ar silīcija, alumīnija un dzelzs oksīdu, veidojot klinkeru. Atkarībā no procesa temperatūras un izejvielu tīrības ražošanas procesā var iegūt pelēku vai baltu klinku.

Cementa klinkeram nav attiecīgo prekursoru.

*5.3.3.3. Cementa ražošanas process*

Cements (izņemot aluminātcementu) ir kompleksa prece, jo to ražo no attiecīgā prekursora cementa klinkera un, iespējams, no kalcinēta māla. Cementa klinkeru samaļ un sajauc ar citām noteiktām sastāvdaļām, lai izgatavotu cementa galaproduktu. Atkarībā no dažādu sastāvdaļu maisījuma tas var būt portlandcements, jauktais cements (kas satur portlandcementa un citu hidraulisko sastāvdaļu maisījumu) vai citi hidrauliskie cementi.

Turpmāk 5-1. attēlā parādīta savstarpējā saistība starp cementa klinkeru un cementa ražošanas procesiem.

*5-1. attēls. Cementa klinkera un cementa ražošanas procesu sistēmas robežas*

*A diagram of a process

Description automatically generated*

Klinkera ražošanas procesa tiešās emisijas rodas no kurināmā sadedzināšanas, kā arī no procesā izmantotajām izejvielām, piemēram, no kaļķakmens. Tiešās emisijas var rasties arī no kurināmā, ko izmanto cementa galaprodukta ražošanā izmantoto materiālu žāvēšanai. Netiešās emisijas rodas no procesos patērētās elektroenerģijas.

*5.3.3.4. Aluminātcementa ražošanas process*

Aluminātcementu uzskata par vienkāršu preci, jo tas tiek ražots tieši no aluminātklinkera nepārtrauktā ražošanas procesā un tiek samalts, nepievienojot papildu piedevas. Jebkādas emisijas, kas ir saistītas ar aluminātcementa sastāvdaļu, piemēram, ar alumīnija oksīda (no boksīta), ražošanu, uzskata par neietilpstošām OIM darbības jomā.

Aluminātcementam nav attiecīgo prekursoru.

*5-2. attēls. Aluminātcementa ražošanas procesa sistēmas robežas*

*A diagram of an aluminum company

Description automatically generated*

Tiešās emisijas rodas, sadegot fosilajiem kurināmajiem un alternatīviem kurināmajiem, un no tādiem izejmaterāliem kā kaļķakmens. Netiešās emisijas rodas no procesā patērētās elektroenerģijas.

### 5.3.4. Papildu parametri, par kuriem jāziņo

Turpmāk tabulā ir norādīta papildu informācija, kas operatoram kopā ar datiem par iegultajām emisijām jāsniedz emisiju datu paziņojumā, kuru tas iesniedz jums kā importētājam.

*5-3. tabula. OIM ziņojumā norādāmie cementa nozares papildu parametri*

|  |  |
| --- | --- |
| **Apkopoto preču kategorija** | **Parametrs, par kuru ir jāziņo** |
| Kalcinēts māls[[30]](#footnote-31) | * Neatkarīgi no tā, vai māls ir vai nav kalcinēts |
| Cementa klinkers | * Nav |
| Cements | * Klinkera saturs cementā, izteikts procentos |
| Aluminātcements | * Nav |

Šie papildu parametri ir atkarīgi no saražotajām precēm. Piemēram, attiecībā uz importēto cementu ir jānorāda kopējais klinkera saturs.

Kad gala prece tiks importēta Eiropas Savienībā atbilstoši OIM, jums būs jāziņo par papildu parametriem jūsu OIM ziņojumā.

Jāņem vērā, ka joprojām jāziņo par māliem, kas apzīmēti ar KN kodu 2507 00 80 un kas nav kalcinēti (kam piešķirtās iegultās emisijas ir vienādas ar nulli), taču papildu informācija no māla ražotāja nav nepieciešama.

## 5.4. Ķīmisko vielu nozare – ūdeņradis

Turpmākajā izcēlumā norādītas Īstenošanas regulas iedaļas, kas attiecas uz konkrēto nozari un ir būtiskas OIM pārejas periodā.



## Īstenošanas regulas atsauces

* **II pielikums,** 2. iedaļa, 1. tabula “Apkopoto preču kategoriju KN kodu kartēšana”
* **II pielikums**, 3. iedaļa “Ražošanas veidi, sistēmas robežas un attiecīgie prekursori”, kā norādīts apakšiedaļās: 3.6. – Ūdeņradis

### 5.4.1. Ražošanas vienība un iegultās emisijas

Eiropas Savienībā importētā ūdeņraža daudzums ir jāizsaka metriskajās tonnās (kā tīrs ūdeņradis). Jums kā ziņojošajam deklarētājam ir jāreģistrē Eiropas Savienībā importētā ūdeņraža daudzums.

|  |  |
| --- | --- |
| **Rūpniecības nozare** | **Ķīmiskas vielas – ūdeņradis** |
| **Preču ražošanas vienība** | Tonnas (metriskās) tīra ūdeņraža, par ko ziņo atsevišķi sadalījumā pēc iekārtas vai ražošanas procesa izcelsmes valstī |
| **Saistītās darbības** | Ūdeņraža ražošana, izmantojot ogļūdeņražu tvaika riformingu vai daļēju oksidāciju, ūdens elektrolīzi, sārmu metālu hlorīdu elektrolīzi vai nātrija hlorāta ražošanu |
| **Attiecīgās siltumnīcefekta gāzes** | Oglekļa dioksīds (CO2) |
| **Tiešās emisijas** | Tonnas (metriskās) CO2e |
| **Netiešās emisijas** | Patērētās elektroenerģijas daudzums (MWh), avots un emisijas faktors, ko izmanto netiešo emisiju aprēķināšanai tonnās (metriskajās) CO2 vai CO2e  *Pārejas periodā jāziņo atsevišķi* |
| **Iegulto emisiju vienība** | CO2e emisijas tonnās uz vienu preces tonnu, ziņotas atsevišķi par katru preces veidu sadalījumā pēc iekārtas izcelsmes valstī |

Pārejas periodā ūdeņraža nozarei jāuzskaita gan tiešās, gan netiešās emisijas. Par netiešajām emisijām jāziņo atsevišķi[[31]](#footnote-32). Par emisijām jāziņo, izsakot tās metriskajās tonnās CO2 ekvivalenta (tCO2e) emisiju uz vienu izlaides tonnu. Šis rādītājs jāaprēķina konkrētai iekārtai vai ražošanas procesam jūsu (preču) izcelsmes valstī.

Turpmākajās iedaļās ir norādīti ražošanas procesa elementi, kas ir jāiekļauj monitoringa un ziņošanas vajadzībām.

### 

### 5.4.2. Ietverto nozares OIM preču noteikšana un skaidrojums

Turpmāk tabulā norādītas attiecīgās preces, uz kurām ir attiecināms OIM pārejas periods ūdeņraža ražošanas nozarē. Apkopoto preču kategorija kreisās puses slejā norāda grupas, attiecībā uz kurām monitoringa nolūkos ir jānosaka kopīgi “ražošanas procesi”.

*5-4. tabula. OIM preces ķīmisko vielu nozarē – ūdeņradis*

|  |  |  |
| --- | --- | --- |
| **Apkopoto preču kategorija** | **Produkta KN kods** | **Apraksts** |
| **Ūdeņradis** | 2804 10 000 | Ūdeņradis |

*Avots: OIM regulas I pielikums; Īstenošanas regulas II pielikums*

Ūdeņradis ir vienkārša prece, jo tiek uzskatīts, ka tā ražošanā izmantotajām izejvielām un kurināmajam ir nulles iegultās emisijas.

Ūdeņradim **nav attiecīgo prekursoru**. Tomēr ūdeņradis pats var būt attiecīgais prekursors citiem procesiem, kuros tas tiek atsevišķi ražots kā ķīmiska izejviela izmantošanai amonjaka ražošanā vai pārstrādes čuguna vai tieši reducētas dzelzs (TRD) ražošanā.

Ūdeņradi ražo, izmantojot vairākus dažādus procesa veidus, kas izklāstīti turpmāk.

### 5.4.3. Attiecīgo ražošanas procesu un veidu noteikšana un skaidrojums

Ūdeņradi var ražot no dažādām izejvielām, tostarp no plastmasas atkritumiem, bet pašlaik to galvenokārt iegūst no fosilā kurināmā. Ūdeņraža ražošanas vienības parasti ir integrētas lielākos rūpnieciskos procesos, piemēram, amonjaka ražošanas iekārtā.

*5-3. attēls. Sistēmas robežas dažādiem ūdeņraža ražošanas veidiem – pārskats*

*A diagram of a diagram

Description automatically generated*

Sistēmas robežas ūdeņraža tiešo emisiju monitoringam ietver visus procesus, kas ir tieši vai netieši saistīti ar ūdeņraža ražošanu, un visu kurināmo, ko izmanto ūdeņraža ražošanā.

Jāņem vērā tikai tādu ūdeņraža maisījumu ar slāpekli ražošana, ko izmanto tīra ūdeņraža vai amonjaka ražošanā. Tas neattiecas uz sintēzes gāzes vai ūdeņražu ražošanu rafinētavās vai organiskās ķīmijas iekārtās, ja ūdeņradi izmanto tikai šajās rūpnīcās un neizmanto OIM regulā minēto preču ražošanai.

*5.4.3.1. Ūdeņradis – tvaika riforminga ražošanas veids*

Dabasgāzes izejviela šajā procesā tiek pārveidota par oglekļa dioksīdu un ūdeņradi, veicot primāro un sekundāro tvaika riformingu. Vispārējā reakcija ir izteikti endotermiska, un procesā siltumu nodrošina, sadedzinot dabasgāzi vai citu gāzveida kurināmo. Gandrīz viss saražotais oglekļa monoksīds procesā tiek pārvērsts oglekļa dioksīdā.

Tvaika riforminga procesā saražotā oglekļa dioksīda plūsmai ir augsta tīrības pakāpe, un to atdala un uztver turpmākai izmantošanai, piemēram, urīnvielas ražošanai. Šī procesa variācija ir tvaika riformings ar oglekļa uztveršanu un sekvestrāciju (*CCS*).

*5.4.3.2. Ūdeņradis – ogļūdeņražu daļējas oksidācijas (gazifikācijas) ražošanas veids*

Ūdeņradi ražo, daļēji oksidējot (gazificējot) ogļūdeņražus, parasti no smagām izejvielām, piemēram, no smagajām atlikumeļļām vai oglēm un pat no plastmasas atkritumiem. Gandrīz viss procesā iegūtais oglekļa monoksīds tiek pārvērsts oglekļa dioksīdā.

Tvaika riforminga un daļējas oksidācijas ražošanas veidu tiešās emisijas rodas, sadegot kurināmajam, un no dūmvadu gāzu attīrīšanā izmantotajiem procesa materiāliem. Procesā iegūtajai oglekļa dioksīda plūsmai ir augsta tīrības pakāpe, un to atdala un uztver turpmākai izmantošanai. Netiešās emisijas rodas no procesā patērētās elektroenerģijas.

*5.4.3.3. Ūdeņradis – ūdens elektrolīzes ražošanas veids*

Ūdens elektrolīze ir atsevišķs, neintegrēts ražošanas process, kurā iegūst ļoti tīru ūdeņraža gāzes plūsmu.Oglekļa dioksīda tiešās emisijas no šā procesa ir minimālas. Netiešās emisijas rodas no procesā patērētās elektroenerģijas. Ūdeņradis, kas saražots, izmantojot atjaunojamo elektroenerģiju, nākotnē var kļūt būtisks.

*5.4.3.4. Ūdeņradis – sārmu metālu elektrolīzes (un hlorātu ražošanas) ražošanas veids*

Ūdeņradis tiek ražots kā sāls šķīduma elektrolīzes blakusprodukts līdztekus vienlaicīgai hlora un nātrija hidroksīda ražošanai. Ir trīs sārmu metālu procesa pamatmetodes: dzīvsudraba katoda elektrolīzera, diafragmas elektrolīzera un membrānas elektrolīzera metode. Visas trīs elektrolīzera metodes ražo ūdeņradi, kas veidojas pie elektrolīzera katoda un iziet no elektrolīzera ar ļoti augstu tīrības pakāpi. Saražoto ūdeņraža gāzi atdzesē, žāvē un attīra, lai atdalītu ūdens tvaikus un citus piemaisījumus, tostarp dažos gadījumos skābekli, un pēc tam saspiež un uzglabā vai izved ārpus objekta.

Tiešās emisijas no sārmu metālu hlorīdu ražošanas veida rodas no kurināmā izmantošanas, kas ir tieši vai netieši saistīta ar ražošanas procesu, un no dūmvadu gāzu attīrīšanai izmantotajiem procesa materiāliem. Netiešās emisijas rodas no procesā patērētās elektroenerģijas.

### 5.4.4. Papildu parametri, par kuriem jāziņo

Turpmāk tabulā ir norādīta papildu informācija, kas operatoram kopā ar datiem par iegultajām emisijām jāsniedz emisiju datu paziņojumā, kuru tas iesniedz jums kā importētājam.

Kad gala prece tiks importēta Eiropas Savienībā atbilstoši OIM, jums būs jāziņo par papildu parametriem jūsu OIM ziņojumā.

5-5. tabula. Ķīmisko vielu nozares papildu parametri, kas ietverti OIM ziņojumā

|  |  |
| --- | --- |
| **Apkopoto preču kategorija** | **Ziņošanas prasība ceturkšņa ziņojumā** |
| Ūdeņradis | * Nav |

Attiecībā uz saražoto ūdeņradi nav papildu ziņošanas prasību.

## 5.5. Mēslošanas līdzekļu nozare

Turpmākajā izcēlumā norādītas Īstenošanas regulas iedaļas, kas attiecas uz konkrēto nozari un ir būtiskas OIM pārejas periodā.

## Īstenošanas regulas atsauces

* **II pielikums,** 2. iedaļa, 1. tabula “Apkopoto preču kategoriju KN kodu kartēšana”
* **II pielikums**, 3. iedaļa “Ražošanas veidi, sistēmas robežas un attiecīgie prekursori”, kā norādīts apakšiedaļās: 3.7. – Amonjaks; 3.8. – Slāpekļskābe; 3.9. – Urīnviela; 3.10. – Kombinētie mēslošanas līdzekļi

### 5.5.1. Ražošanas vienība un iegultās emisijas

Eiropas Savienībā importēto deklarēto slāpekli saturošo mēslošanas līdzekļu nozares preču daudzums ir jāizsaka metriskajās tonnās. Jums kā ziņojošajam deklarētājam ir jāpaziņo Eiropas Savienībā importēto OIM preču daudzums.

|  |  |
| --- | --- |
| **Rūpniecības nozare** | **Mēslošanas līdzekļi** |
| **Preču ražošanas vienība** | Tonnas (metriskās)[[32]](#footnote-33), ziņotas atsevišķi par katru nozares preču veidu sadalījumā pēc iekārtas vai ražošanas procesa izcelsmes valstī |
| **Saistītās darbības** | Slāpekļa mēslojuma ražošanai nepieciešamo ķīmisko prekursoru ražošana, slāpekļa mēslošanas līdzekļu ražošana, izmantojot fizisku sajaukšanu vai ķīmisku reakciju, kā arī pārstrāde to galīgajā formā |
| **Attiecīgās siltumnīcefekta gāzu emisijas** | Oglekļa dioksīds (CO2) un slāpekļa oksīds (N2O) |
| **Tiešās emisijas** | Tonnas (metriskās) CO2e |
| **Netiešās emisijas** | Patērētās elektroenerģijas daudzums (MWh), avots un emisijas faktors, ko izmanto netiešo emisiju aprēķināšanai tonnās (metriskajās) CO2 vai CO2e  *Pārejas periodā jāziņo atsevišķi* |
| **Iegulto emisiju vienība** | CO2e emisijas tonnās uz tonnu preču, ziņotas atsevišķi par katru preces veidu sadalījumā pēc iekārtas izcelsmes valstī |

Pārejas periodā mēslošanas līdzekļu ražošanas nozarei jāuzskaita gan tiešās, gan netiešās emisijas. Par netiešajām emisijām jāziņo atsevišķi. Par emisijām jāziņo, izsakot tās metriskajās tonnās CO2 ekvivalenta (tCO2e) emisiju uz vienu izlaides tonnu. Šis rādītājs jāaprēķina konkrētai iekārtai vai ražošanas procesam izcelsmes valstī.

Turpmākajās iedaļās ir norādīti ražošanas procesa elementi, kas ir jāiekļauj monitoringa un ziņošanas vajadzībām.

### 5.5.2. Ietverto nozares OIM preču noteikšana un skaidrojums

Turpmāk tabulā norādītas attiecīgās preces, uz kurām ir attiecināms OIM pārejas periods mēslošanas līdzekļu ražošanas nozarē. Apkopoto preču kategorija kreisās puses slejā norāda grupas, attiecībā uz kurām monitoringa nolūkos ir jānosaka kopīgi “ražošanas procesi”.

*5-6. tabula. OIM preces mēslošanas līdzekļu nozarē*

|  |  |  |
| --- | --- | --- |
| **Apkopoto preču kategorija** | **Produkta KN kods** | **Apraksts** |
| **Slāpekļskābe** | 2808 00 00 | Slāpekļskābe; sulfoslāpekļskābes |
| **Urīnviela** | 3102 10 | Urīnviela, arī ūdens šķīdumā |
| **Amonjaks** | 2814 | Bezūdens amonjaks vai amonjaka ūdens šķīdums |
| **Kombinētie mēslošanas līdzekļi** | 2834 21 00, 3102, 3105   * Izņemot 3102 10 (urīnviela) un 3105 60 00 | 2834 21 00 – kālija nitrāti  3102 – minerālie vai ķīmiskie slāpekļa mēslošanas līdzekļi   * Izņemot 3102 10 (urīnviela)   3105 – minerālie vai ķīmiskie mēslojumi, kas satur divus vai trīs barojošus elementus: slāpekli, fosforu un kāliju; citi mēslošanas līdzekļi   * Izņēmumi: 3105 60 00 – minerālie vai ķīmiskie mēslošanas līdzekļi, kas satur divus mēslošanas elementus: fosforu un kalciju[[33]](#footnote-34) |

*Avots: OIM regulas I pielikums; Īstenošanas regulas II pielikums*

Iepriekš tabulā uzskaitītās apkopoto preču kategorijas ietver gan gatavās slāpekļa mēslošanas līdzekļu preces, gan attiecīgās prekursora preces (starpproduktus), ko izmanto slāpekļa mēslošanas līdzekļu ražošanā.

Jāņem vērā tikai ielaides materiāli, kas ir uzskaitīti kā ražošanas procesa sistēmas robežām būtiskie prekursori, kā norādīts Īstenošanas regulā, un ko ražo izmantošanai ķīmisko mēslošanas līdzekļu ražošanā[[34]](#footnote-35). Turpmāk 5-7. tabulā ir uzskaitīti iespējamie prekursori sadalījumā pēc apkopoto preču kategorijas un ražošanas veida.

*5-7. tabula. Apkopoto preču kategorijas, to ražošanas veidi un iespējamie attiecīgie prekursori*

|  |  |
| --- | --- |
| **Apkopoto preču kategorija** | **Attiecīgie prekursori** |
| ***Ražošanas veids*** |  |
| Amonjaks | Ūdeņradis, ja ražots atsevišķi izmantošanai procesā[[35]](#footnote-36) |
| *Hābera–Boša process ar tvaika riformingu* |
| *Hābera–Boša process ar gazificēšanu* |  |
| Slāpekļskābe | Amonjaks (kā 100 % amonjaks) |
| Urīnviela | Amonjaks (kā 100 % amonjaks) |
| Kombinēts mēslošanas līdzeklis | Ja izmanto procesā: amonjaks (kā 100 % amonjaks), slāpekļskābe (kā 100 % slāpekļskābe), urīnviela, kombinēti mēslošanas līdzekļi (jo īpaši amoniju vai nitrātu saturoši sāļi) |

Kombinēto mēslošanas līdzekļu ražošanā ne visos gadījumos tiks piemēroti visi prekursori. Arī pašu kombinēto mēslošanas līdzekli var izmantot kā prekursoru savai kategorijai atkarībā no nepieciešamā kombinētā mēslošanas līdzekļa galīgā sastāva.

Slāpekļa ķīmiskā mēslošanas līdzekļa gala preces, kas ražotas no attiecīgajiem prekursoriem (nefasētas rūpniecības kombinātos), definē kā kompleksas preces, jo tās ietver iegultās emisijas no attiecīgajām prekursoru precēm.

Mēslošanas līdzekļu nozares preces ražo, izmantojot vairākus atšķirīgus procesa veidus, kas izklāstīti turpmāk.

### 

### 5.5.3. Attiecīgo ražošanas procesu un veidu noteikšana un skaidrojums

Ķīmiskajiem prekursoriem un mēslošanas līdzekļiem ir atšķirīgas sistēmas robežas, un noteiktos apstākļos tās var apvienot, lai ietvertu visus procesus, kas ir tieši vai netieši saistīti ar šo preču ražošanas procesiem, tostarp procesa ielaides darbības un procesa izlaides darbības.

Turpmāk 5-4. attēlā sniegts pārskats par dažādiem ražošanas procesiem un procesa veidiem slāpekļa mēslošanas līdzekļa un tā attiecīgo prekursoru ražošanai.

*5-4. attēls. Sistēmas robežas un vērtību ķēde slāpekļa mēslošanas līdzekļu un to prekursoru ražošanai – pārskats*

*A diagram of a flowchart

Description automatically generated*

Urīnvielu izmanto kā prekursoru kombinēto mēslošanas līdzekļu ražošanā, bet, pateicoties augstajam slāpekļa saturam, to pašu par sevi var izmantot kā mēslošanas līdzekli.

Kombinētie mēslošanas līdzekļi ietver visu veidu slāpekli (N) saturošus mēslošanas līdzekļus, tostarp amonija nitrātu, kalcija-amonija nitrātu, amonija sulfātu, amonija fosfātus, urīnvielas amonija nitrāta šķīdumus, kā arī slāpekļa-fosfora (NP), slāpekļa-kālija (NK) un slāpekļa-fosfora-kālija (NPK) mēslošanas līdzekļus.

*5.5.3.1. Amonjaka ražošanas process*

Amonjaku sintezē no slāpekļa un ūdeņraža, izmantojot Hābera–Boša procesu. Ūdeņradi šim procesam iegūst vienā no diviem ražošanas veidiem – no dabasgāzes (vai biogāzes) ar tvaika riformingu vai ar smagāku ogļūdeņražu, piemēram, akmeņogļu vai smagās degvieleļļas, daļēju oksidāciju (gazifikāciju). Izmantojot tvaika riformingu, dabasgāzi pārvērš ūdeņradī un oglekļa dioksīdā (veicot primāro un sekundāro tvaika riformingu). Vispārējā reakcija ir izteikti endotermiska, un procesā siltumu nodrošina, sadedzinot dabasgāzi vai citu gāzveida kurināmo. Izmantojot daļēju oksidāciju (gazifikāciju), tiek saražota ūdeņradi saturoša sintēzes gāze, kas ir jāattīra, pirms to var izmantot nākamajā ražošanas posmā. Pēc tam amonjaku sintezē no ūdeņraža, kas iegūts kādā no ražošanas veidiem, un no slāpekļa, kas iegūts no gaisa, augstā temperatūrā un spiedienā katalizatora klātbūtnē. Gandrīz viss oglekļa monoksīds, kas saražots, izmantojot tvaika riformingu vai gazifikāciju, tiek pārvērsts oglekļa dioksīdā.

Ja procesā izmanto atsevišķi (t. i., citā ražošanas procesā) ražotu ūdeņradi, to uzskata par prekursoru ar atsevišķām iegultajām tiešajām un netiešajām emisijām.

Tiešās emisijas abos ražošanas veidos rodas, sadegot kurināmajam, izmantojot kurināmo kā ķīmisku izejvielu procesā vai izmantojot procesa materiālus dūmgāzu attīrīšanai. Netiešās emisijas rodas no procesā patērētās elektroenerģijas.

Jāņem vērā, ka saražoto amonjaku ziņo kā 100 % amonjaku neatkarīgi no tā, vai tas ir amonjaka ūdens šķīdums vai bezūdens amonjaks.

Jāņem vērā arī tas, ka oglekļa dioksīda plūsmai no amonjaka ražošanas ir augsta tīrības pakāpe un ka noteiktos apstākļos to var atdalīt, uztvert un pārnest citur, lai to izmantotu citiem mērķiem, piemēram, urīnvielas ražošanai.

*5.5.3.2. Slāpekļskābes (un sulfoslāpekļskābju) ražošanas process*

Slāpekļskābi pārsvarā ražo, oksidējot amonjaku Ostvalda procesā. Amonjaku vispirms oksidē katalizatora klātbūtnē, lai iegūtu slāpekļa oksīdu, kuru pēc tam oksidē tālāk, lai iegūtu slāpekļa dioksīdu, kam seko absorbcija ūdenī absorbcijas tornī, lai iegūtu slāpekļskābi. Šī reakcija ir eksotermiska, un šajā procesā var reģenerēt siltumenerģiju un elektroenerģiju.

Amonjaks (kā 100 % amonjaks) ir attiecīgais prekursors ar atsevišķām iegultajām tiešajām un netiešajām emisijām.

Tiešās emisijas rodas no fosilā kurināmā sadegšanas, no dūmgāzu attīrīšanā izmantotajiem materiāliem un no N2O emisijām ražošanas procesā (N2O emisijas no sadedzināšanas nav iekļautas). Netiešās emisijas rodas no procesā patērētās elektroenerģijas.

Jāņem vērā, ka saražoto slāpekļskābi ziņo kā 100 % slāpekļskābi.

*5.5.3.3. Urīnvielas ražošanas process*

Urīnvielu sintezē, amonjakam reaģējot ar oglekļa dioksīdu augstā spiedienā un veidojot amonija karbamātu, ko pēc tam dehidrē, lai iegūtu urīnvielu.

Amonjaks (kā 100 % amonjaks) ir attiecīgais prekursors ar atsevišķām iegultajām tiešajām un netiešajām emisijām.

Šajā ražošanas procesā patērēto amonjaku un CO2 parasti piegādā no citiem ražošanas procesiem tajā pašā ražošanas vietā.

*5.5.3.4. Kombinēto mēslošanas līdzekļu ražošanas process*

Visu veidu slāpekli saturošu kombinēto mēslošanas līdzekļu (īpaši amonija sāļu un *NP*, *NK* un *NPK*) ražošana ietver plašu darbību klāstu, piemēram, sajaukšanu, neitralizāciju[[36]](#footnote-37), daļiņu veidošanu (piemēram, granulēšanu vai cietināšanu), neatkarīgi no tā, vai tiek veikta fiziska sajaukšana vai notiek ķīmiska reakcija.

Attiecīgie prekursori kombinēto mēslošanas līdzekļu ražošanai ir amonjaks (kā 100 % amonjaks), slāpekļskābe (kā 100 % slāpekļskābe), urīnviela un citi kombinētie mēslošanas līdzekļi (jo īpaši sāļi, kas satur amoniju vai nitrātu), ja tos izmanto procesā.

Tiešās emisijas rodas, sadegot fosilajam kurināmajam, ko izmanto procesā (piemēram, žāvētājos un ielaides materiālu sildīšanai), vai no procesa materiāliem, ko izmanto dūmgāzu attīrīšanai. Netiešās emisijas rodas no procesā patērētās elektroenerģijas.

### 5.5.4. Papildu parametri, par kuriem jāziņo

Turpmāk tabulā ir norādīta papildu informācija, kas operatoram kopā ar datiem par iegultajām emisijām jāsniedz emisiju datu paziņojumā, kuru tas iesniedz jums kā importētājam.

*5-8. tabula. Mēslošanas līdzekļu nozares papildu parametri, kas ietverti OIM ziņojumā*

|  |  |
| --- | --- |
| **Apkopoto preču kategorija** | **Ziņošanas prasība ceturkšņa ziņojumā** |
| Amonjaks[[37]](#footnote-38) | * Koncentrācija, ja šķīdums ūdenī |
| Slāpekļskābe[[38]](#footnote-39) | * Koncentrācija (masas %) |
| Urīnviela | * Tīrība (urīnvielas % saturs masā, N saturs %) |
| Kombinētie mēslošanas līdzekļi[[39]](#footnote-40)[[40]](#footnote-41) | Dažādu slāpekļa formu saturs kombinētajos mēslošanas līdzekļos:   * N saturs kā amonijs (NH4+); * N saturs kā nitrāts (NO3–); * N saturs kā urīnviela; * N saturs citās (organiskās) formās |

Par šiem papildu parametriem ir jāziņo, ja tiem ir būtiska nozīme attiecībā uz saražotajām precēm. Kad gala prece tiks importēta Eiropas Savienībā atbilstoši OIM, jums būs jāziņo par papildu parametriem jūsu OIM ziņojumā.

## 5.6. Dzelzs un tērauda nozare

Turpmākajā izcēlumā norādītas Īstenošanas regulas iedaļas, kas attiecas uz konkrēto nozari un ir būtiskas OIM pārejas periodā.

**Īstenošanas regulas atsauces**

* **II pielikums,** 2. iedaļa, 1. tabula “Apkopoto preču kategoriju KN kodu kartēšana”
* **II pielikums**, 3. iedaļa “Ražošanas veidi, sistēmas robežas un attiecīgie prekursori”, kā norādīts apakšiedaļās: 3.11. – Aglomerēta rūda; 3.12. – Feromangāns, ferohroms, feroniķelis; 3.13. – Pārstrādes čuguns; 3.14. – TRD; 3.15. – Neapstrādāts tērauds; 3.16. – Dzelzs vai tērauda izstrādājumi

### 5.6.1. Ražošanas vienība un iegultās emisijas

Eiropas Savienībā importēto deklarēto dzelzs un tērauda nozares preču daudzums ir jāizsaka metriskajās tonnās. Jums kā ziņojošajam deklarētājam ir jāpaziņo Eiropas Savienībā importēto OIM preču daudzums.

|  |  |
| --- | --- |
| **Rūpniecības nozare** | **Dzelzs un tērauds** |
| **Preču ražošanas vienība** | Tonnas (metriskās), ziņotas atsevišķi par katru nozares preču veidu sadalījumā pēc iekārtas vai ražošanas procesa izcelsmes valstī |
| **Saistītās darbības** | Dzelzs vai tērauda, vai dzelzs sakausējumu ražošana, kausēšana vai rafinēšana; pusfabrikātu un tērauda pamatproduktu ražošana |
| **Attiecīgā siltumnīcefekta gāze** | Oglekļa dioksīds (CO2) |
| **Tiešās emisijas** | Tonnas (metriskās) CO2e |
| **Netiešās emisijas** | Patērētās elektroenerģijas daudzums (MWh), avots un emisijas faktors, ko izmanto netiešo emisiju aprēķināšanai tonnās (metriskajās) CO2 vai CO2e  *Pārejas periodā jāziņo atsevišķi* |
| **Iegulto emisiju vienība** | CO2e emisijas tonnās uz tonnu preču, ziņotas atsevišķi par katru preces veidu sadalījumā pēc iekārtas izcelsmes valstī |

Pārejas periodā dzelzs un tērauda nozarei jāuzskaita gan tiešās, gan netiešās emisijas. Par netiešajām emisijām jāziņo atsevišķi[[41]](#footnote-42). Par emisijām jāziņo, izsakot tās metriskajās tonnās CO2 ekvivalenta (tCO2e) emisiju uz vienu izlaides tonnu. Šis rādītājs jāaprēķina konkrētai iekārtai vai ražošanas procesam izcelsmes valstī.

Turpmākajās iedaļās ir norādīti ražošanas procesa elementi, kas ir jāiekļauj monitoringa un ziņošanas vajadzībām.

### 5.6.2. Ietverto nozares OIM preču noteikšana un skaidrojums

Turpmāk tabulā norādītas attiecīgās preces, uz kurām ir attiecināms OIM pārejas periods dzelzs un tērauda rūpniecības nozarē. Apkopoto preču kategorija kreisās puses slejā norāda grupas, attiecībā uz kurām monitoringa nolūkos ir jānosaka kopīgi “ražošanas procesi”.

*5-9. tabula. OIM preces dzelzs un tērauda nozarē*

| **Apkopoto preču kategorija** | **Produkta KN kods** | **Apraksts** |
| --- | --- | --- |
| **Aglomerēta rūda[[42]](#footnote-43)** | 2601 12 00 | Aglomerētās dzelzsrūdas un koncentrāti, izņemot apdedzināto dzelzs pirītu |
| **Pārstrādes čuguns** | 7201 | Pārstrādes čuguns un spoguļčuguns[[43]](#footnote-44) lietņos, bluķos un citās pirmformās |
|  | 7205[[44]](#footnote-45) | Šeit var būt ietverti daži produkti, kas minēti 7205 pozīcijā (pārstrādes čuguna, spoguļčuguna, dzelzs vai tērauda granulas un pulveris) |
| **Ferosakausējums: FeMn** | 7202 1 | Feromangāns (FeMn) |
| **Ferosakausējums: FeCr** | 7202 4 | Ferohroms (FeCr) |
| **Ferosakausējums: FeNi** | 7202 6 | Feroniķelis (FeNi) |
| **TRD** | 7203 | Dzelzsrūdas tiešās reducēšanas feroprodukti un pārējie porainie feroprodukti |
| **Neapstrādāts tērauds** | 7206, 7207,  7218 un 7224 | 7206 – dzelzs un neleģētais tērauds lietņos vai citās pirmformās (izņemot dzelzi, kas minēta pozīcijā 7203)  7207 – dzelzs vai neleģētā tērauda pusfabrikāti  7218 – nerūsējošais tērauds lietņos vai citās pirmformās; nerūsējošā tērauda pusfabrikāti  7224 – citāds leģētais tērauds lietņos vai citās pirmformās; pārējo leģēto tēraudu pusfabrikāti |
| **Dzelzs vai tērauda izstrādājumi[[45]](#footnote-46)** | Ietilpst: 7205,  7208-7217,  7219-7223,  7225-7229,  7301-7311,  7318 un 7326 | 7205 – pārstrādes čuguna, spoguļčuguna, dzelzs vai tērauda granulas un pulveri (ja nav ietverts pārstrādes čuguna kategorijā)  7208 – plakani dzelzs vai neleģētā tērauda velmējumi ar platumu 600 mm vai vairāk, karsti velmēti, neplaķēti, bez elektrolītiska vai cita pārklājuma  7209 – plakani dzelzs vai neleģētā tērauda velmējumi ar platumu 600 mm vai vairāk, auksti velmēti, neplaķēti, bez elektrolītiska vai cita pārklājuma  7210 – plakani dzelzs vai neleģētā tērauda velmējumi ar platumu 600 mm vai vairāk, plaķēti, ar elektrolītisku vai citu pārklājumu  7211 – plakani dzelzs vai neleģētā tērauda velmējumi ar platumu mazāk nekā 600 mm, neplaķēti, bez elektrolītiska vai cita pārklājuma  7212 – plakani dzelzs un neleģētā tērauda velmējumi ar platumu mazāk nekā 600 mm, plaķēti, ar elektrolītisku vai citu pārklājumu  7213 – stieņi, karsti velmēti, brīvi tītos saišķos, no dzelzs vai neleģētā tērauda  7214 – citādi dzelzs vai neleģētā tērauda stieņi, bez turpmākas apstrādes pēc kalšanas, karstās velmēšanas, karstās stiepšanas vai karstās presēšanas, taču ieskaitot pēc velmēšanas liektus stieņus  7215 – pārējie dzelzs vai neleģētā tērauda stieņi  7216 – dzelzs un neleģētā tērauda leņķi, fasonprofili un speciālie profili  7217 – dzelzs vai neleģētā tērauda stieples  7219 – plakani nerūsējošā tērauda velmējumi ar platumu 600 mm vai vairāk  7220 – plakani nerūsējošā tērauda velmējumi ar platumu mazāk nekā 600 mm  7221 – nerūsējošā tērauda stieņi, karsti velmēti, brīvi tītos saišķos  7222 – citi nerūsējošā tērauda stieņi; leņķi, fasonprofili un speciālie profili no nerūsējošā tērauda  7223 – nerūsējošā tērauda stieples  7225 – plakani citu leģēto tēraudu velmējumi ar platumu 600 mm vai vairāk  7226 – plakani citu leģēto tēraudu velmējumi ar platumu mazāk nekā 600 mm  7227 – karsti velmēti citu leģēto tēraudu stieņi brīvi tītos saišķos  7228 – citu leģēto tēraudu stieņi; citu leģēto tēraudu leņķi, fasonprofili un speciālie profili; dobi leģētā un neleģētā tērauda stieņi  7229 – citu leģēto tēraudu stieples 7301 – dzelzs vai tērauda rievkonstrukcijas,  urbtas vai neurbtas, perforētas vai neperforētas, monolītas vai izgatavotas no saliktiem elementiem; metināti dzelzs vai tērauda leņķi, fasonprofili un speciālie profili  7302 – dzelzs vai tērauda izstrādājumi dzelzceļiem un tramvaju ceļiem: sliedes, pretsliedes un zobainās sliedes, pārmiju sliedes, sliežu mezgla krusteņi, pārmiju stieņi un citādi šķērssavienojumi, gulšņi, uzliktņi, paliktņi, ķīļi, balstpaliktņi, sliežu āķskrūves, atbalsta plāksnes un savilktņi un citas detaļas sliežu savienošanai un nostiprināšanai  7303 – caurules, caurulītes un dobie profili no čuguna  7304 – dzelzs (izņemot čugunu) vai tērauda bezšuvju caurules, caurulītes un dobie profili  7305 – citas dzelzs vai tērauda caurules un caurulītes (piemēram, metinātas, kniedētas vai tamlīdzīgi sastiprinātas) ar apaļu šķērsgriezumu, kura ārējais diametrs pārsniedz 406,4 mm  7306 – citādi dzelzs vai tērauda cauruļvadi, caurules, caurulītes un dobie profili (piemēram, ar vaļējo šuvi vai metināti, kniedēti vai citādi sastiprināti)  7307 – dzelzs vai tērauda piederumi caurulēm vai caurulītēm (piemēram, savienojumi, līkumi, uzmavas)  7308 – metālkonstrukcijas (izņemot pozīcijā 9406 iekļautās saliekamās būvkonstrukcijas) un to daļas (piemēram, tilti un to posmi, slūžu vārti, torņi, režģu konstrukcijas, jumti, jumta konstrukcijas, durvis un logi un to rāmji, durvju sliekšņi, slēģi, balustrādes, balsti un kolonnas) no dzelzs vai tērauda; dzelzs vai tērauda plāksnes, stieņi, leņķi, profili, fasonprofili, caurules un tamlīdzīgi izstrādājumi, kas sagatavoti izmantošanai konstrukcijās  7309 – dzelzs vai tērauda tvertnes, cisternas, rezervuāri un tamlīdzīgas tilpnes jebkuru materiālu (izņemot saspiestu un sašķidrinātu gāzi) glabāšanai ar ietilpību vairāk nekā 300 l, ar apšuvumu vai siltumizolāciju vai bez tās, bez mehāniskā vai siltumtehniskā aprīkojuma  7310 – dzelzs vai tērauda cisternas, mucas, cilindri, kannas, kastes un tamlīdzīgas tilpnes jebkura materiāla (izņemot saspiestu un sašķidrinātu gāzi) glabāšanai, ar ietilpību ne vairāk kā 300 l, ar apšuvumu vai bez tā, ar siltumizolāciju vai bez tās, bez mehāniskā vai siltumtehniskā aprīkojuma  7311 – dzelzs vai tērauda tilpnes saspiestai vai sašķidrinātai gāzei  7318 – dzelzs vai tērauda skrūves, bultskrūves, uzgriežņi, kokskrūves, ieskrūvējamie āķi, kniedes, ierievji, šķelttapas, paplākšņi (ieskaitot atsperplāksnes) un tamlīdzīgi izstrādājumi  7326 – citādi dzelzs vai tērauda izstrādājumi |

*Avots: OIM regulas I pielikums; Īstenošanas regulas II pielikums*

Iepriekš tabulā uzskaitītās apkopoto preču kategorijas ietver gan gatavās preces, gan prekursora preces (starpproduktus), ko patērē dzelzs un tērauda izstrādājumu ražošanā.

Jāņem vērā tikai ielaides materiāli, kas uzskaitīti kā ražošanas procesa sistēmas robežām būtiskie prekursori, kā norādīts Īstenošanas regulā. Turpmāk 5-10. tabulā ir uzskaitīti iespējamie prekursori sadalījumā pēc apkopoto preču kategorijas un ražošanas veida.

*5-10. tabula. Apkopoto preču kategorijas, to ražošanas veidi un iespējamie attiecīgie prekursori*

|  |  |
| --- | --- |
| **Apkopoto preču kategorija** | **Attiecīgie prekursori** |
| ***Ražošanas veids*** |  |
| Aglomerēta rūda | Nav |
| Ferosakausējumi (FeMn, FeCr, FeNi) | Aglomerēta rūda, ja tiek izmantota procesā |
| Pārstrādes čuguns | Ūdeņradis, aglomerētā rūda, ferosakausējumi, pārstrādes čuguns / TRD (ja TRD ir iegūta no citām iekārtām vai ražošanas procesa un izmantota procesā) |
| *Domna* |
| *Reducēšana kausējot* |  |
| TRD (tieši reducēta dzelzs) | Ūdeņradis, aglomerētā rūda, ferosakausējumi, pārstrādes čuguns / TRD (ja TRD ir iegūta no citām iekārtām vai ražošanas procesa un izmantota procesā) |
| Neapstrādāts tērauds  *Tērauda ražošana un liešana ar skābekļa konvertoru*  *Elektriskā loka krāsns* | Ferosakausējumi, pārstrādes čuguns, TRD, neapstrādāts tērauds (ja tas ir iegūts no citām iekārtām vai no ražošanas procesa un izmantots procesā) |
| Dzelzs vai tērauda izstrādājumi | Ferosakausējumi, čuguns, TRD, neapstrādāts tērauds, dzelzs vai tērauda izstrādājumi (ja izmantoti procesā) |

Ne visi prekursori būs piemērojami katrā gadījumā. Piemēram, ūdeņradis var kļūt būtisks tikai nākotnē. Jo īpaši jāņem vērā, ka dažos gadījumos apkopoto preču kategorija var būt prekursors pati savai kategorijai. Tas vislabāk izskaidrots turpmākajā piemērā.

|  |
| --- |
| **Piemērs.** Ja iekārtā no tērauda stieņiem ražo skrūves un uzgriežņus, tad stieņi ir prekursors, bet gan stieņi, gan skrūves un uzgriežņi ir iekļauti vienā un tajā pašā apkopoto preču kategorijā.  Skrūvju un uzgriežņu iegultās emisijas sastāvēs no ražošanas procesa emisijām (siltums, kas nepieciešams, lai padarītu stieņus apstrādājamus un atkvēlinātu galaproduktu) un no tērauda stieņu iegultajām emisijām. Jāņem vērā, ka tas ir svarīgi, jo prekursoru stieņu masa un skrūvju un uzgriežņu galaprodukta masa nebūs vienāda – ja, piemēram, 20 % no sākotnējās masas nokļūst atgriezumos (un tos iznīcina kā metāllūžņus), 80 t galaprodukta ir vajadzīgas 100 t prekursora. |

Daži dzelzs un tērauda izstrādājumu veidi ir izslēgti no OIM darbības jomas. Tie jo īpaši ir citi konkrēti ferosakausējumu veidi ar kodiem KN 7202 un KN 7204 – metāllūžņi.

Dzelzs un tērauda nozares preču ražošanā izmanto vairākus dažādus procesa veidus, kas izklāstīti turpmāk.


### 

### 5.6.3. Attiecīgo ražošanas procesu un ietverto emisiju noteikšana un skaidrojums

Prekursoriem un dzelzs vai tērauda galaproduktiem ir atšķirīgas sistēmas robežas, un noteiktos apstākļos tās var apvienot, lai ietvertu visus procesus, kas ir tieši vai netieši saistīti ar šo preču ražošanas procesiem, tostarp procesa ielaides un procesa izlaides darbības.

Turpmākajā diagrammā ir atspoguļota dažādu dzelzs vai tērauda izstrādājumu ražošanas veidu daudzveidība.

*5-5. attēls. Sistēmas robežas un vērtību ķēde dzelzs vai tērauda izstrādājumu ražošanai*

**

Prekursora un gatavo preču ražošanā izmanto vairākus dažādus procesa veidus, kas izklāstīti turpmākajās iedaļās.

*5.6.3.1. Aglomerētas rūdas ražošanas process*

Šajā apkopoto preču kategorijā ietilpst visu veidu dzelzsrūdas granulu ražošana (granulu pārdošanai, kā arī tiešai izmantošanai pašā iekārtā) un aglomerāta ražošana. Granulēšana un aglomerēšana ir papildinoši procesa veidi dzelzs un tērauda ražošanā izmantotā dzelzs oksīda izejmateriālu sagatavošanai un aglomerācijai. Granulēšanas procesā dzelzs oksīda izejvielas samaļ un kombinē ar piedevām, lai veidotu granulas, kuras pēc tam termiski apstrādā. Aglomerētas rūdas ražošanā dzelzs oksīda izejvielas sajauc ar koksa putekļiem un citām piedevām pirms maisījuma aglomerēšanas krāsnī, veidojot klinkeram līdzīgu porainu materiālu, ko dēvē par “aglomerātu”. Aglomerātu parasti ražo un izmanto tēraudlietuvēs. Granulas var būt ražotas tēraudlietuvēs vai attālināti raktuvēs.

Šim ražošanas procesam nav attiecīgo prekursoru.

Jāņem vērā, ka šis ražošanas process var ietvert arī ferosakausējuma granulas un aglomerātu, ko ražo no dzelzsrūdām (KN kodam 2601 12 00).

Turpmāk *5-6. attēlā* ir parādītas sistēmas robežas aglomerāta vai dzelzsrūdas granulu iegultajām emisijām.

*5-6. attēls. Aglomerētas rūdas ražošanas procesa sistēmas robežas*

*A diagram of a diagram

Description automatically generated*

Tiešās emisijas rodas, sadegot kurināmajam, tostarp koksam, atlikumgāzēm (tieši no procesa vai netieši no citiem atlikumgāzu avotiem tēraudlietuvēs). Netiešās emisijas rodas no procesā patērētās elektroenerģijas.

*5.6.3.2. Ferosakausējums FeMn, FeCr un FeNi ražošanas procesiem*

Šis process ietver feromangāna (FeMn), ferohroma (FeCr) un feroniķeļa (FeNi) sakausējumu, kas identificēti ar KN kodiem 7202 1, 7202 4 un 7202 6, ražošanu.

Citi dzelzs materiāli, kuros ir būtisks sakausējuma saturs, piemēram, spoguļčuguns, šeit nav aplūkoti (skat. 5.6.3.3. iedaļu). Tomēr niķeli saturošu pārstrādes čugunu (*NPI*) iekļauj, ja niķeļa saturs ir lielāks par 10 %; pretējā gadījumā, ja tas ir mazāks par 10 %, *NPI* iekļauj kategorijā “Pārstrādes čuguns – domnas ražošanas veids”.

Dažādos ferosakausējumus ražo, izmantojot reducēšanu kausējot un pievienojot elektriskā loka krāsnij (ELK) reducējošu aģentu, piemēram, koksu, un citas piedevas. Atkarībā no tā, kāds ferosakausējums tiek ražots, izmanto vairākus dažādus ELK veidus. Pēc ELK kausēšanas šķidro metāla sakausējumu izlej un ielej veidnēs. Pēc tam sacietējušo lieto metālu sasmalcina vai granulē atkarībā no klienta prasībām.

Attiecīgais prekursors ir aglomerēta rūda (ja to izmanto procesā).

Jāņem vērā, ka ferosakausējumu ražošanā izmanto tādus izejmateriālus kā granulas un aglomerātu, ko ražo atsevišķā ražošanas procesā (KN kods 2601 12 00) “Aglomerēta rūda”.

Turpmāk 5-7. attēlā parādītas attiecīgo ferosakausējumu ražošanas procesu sistēmas robežas.

*5-7. attēls. Ferosakausējumu ražošanas procesa sistēmas robežas*

*A diagram of a diagram

Description automatically generated*

Tiešās emisijas rodas no fosilā kurināmā (akmeņoglēm, koksa), ko izmanto gan sadedzināšanai, gan kā reducējošu aģentu, no procesa emisijām, tostarp no grafīta elektrodiem un elektrodu pastām, no procesa materiāliem, piemēram, no kaļķa, kaļķakmens un citām piedevām. Netiešās emisijas rodas no elektroenerģijas.

*5.6.3.3. Pārstrādes čuguns – domnas ražošanas veids*

Izmantojot domnas ražošanas veidu, tiek ražots šķidrs pārstrādes čuguns (“karstais metāls”), kas var būt leģēts (piemēram, spoguļčuguns vai niķeli saturošs pārstrādes čuguns jeb *NPI*[[46]](#footnote-47)) vai neleģēts. Galvenā ražošanas vienība šajā ražošanas procesā ir domna. Domnā kā izejmateriāli tiek lietotas dzelzsrūdas granulas vai aglomerēta rūda, kurināmais un citi izejmateriāli. Domnā dzelzs oksīds tiek reducēts līdz dzelzij. Pēc tam iegūtais karstais metāls tiek izliets un vai nu ieliets veidnē, vai arī ar secīgu posmu to tieši pārvērš neapstrādātā tēraudā, izmantojot skābekļa konvertoru. Šo secīgo posmu ietver cits ražošanas process, proti, “neapstrādāts tērauds – tērauda ražošanas un liešanas ar skābekļa konvertoru ražošanas veids”.

Attiecīgie prekursori (ja tos izmanto procesā) ir: aglomerēta rūda; pārstrādes čuguns vai TRD no citām iekārtām vai ražošanas procesiem; ferosakausējumi FeMn, FeCr, FeNi un ūdeņradis.

Turpmāk 5-8. attēlā parādītas domnas ražošanas veida sistēmas robežas pārstrādes čuguna ražošanai.

*5-8. attēls. Pārstrādes čuguna sistēmas robežas – domnas ražošanas veids*

*A diagram of a diagram

Description automatically generated*

Tiešās emisijas rodas no fosilā kurināmā (koksa, akmeņoglēm, degvieleļļas, dabasgāzes, akmeņoglēm), ko izmanto gan sadedzināšanai, gan kā reducējošo aģentu, un no cita kurināmā (biomasas), no procesa emisijām, tostarp no procesa materiāliem, piemēram, no kaļķakmens un citiem karbonātiem. Netiešās emisijas rodas no elektroenerģijas.

*5.6.3.4. Pārstrādes čuguns – ražošanas veids: reducēšana kausējot*

Izmantojot reducēšanu kausējot, tiek ražots pārstrādes čuguns no prekursora aglomerētas rūdas, dzelzsrūdas granulām (vai dzelzs ražošanas atlikumiem), kā reducētāju izmantojot akmeņogles (nevis koksu). Procesu veido divi posmi – dzelzsrūdas reducēšana, kam seko kausēšana, lai ražotu pārstrādes čugunu / karstu metālu.

Attiecīgie prekursori (ja tos izmanto procesā) ir: aglomerēta rūda; pārstrādes čuguns vai TRD no citām iekārtām vai ražošanas procesiem; ferosakausējumi FeMn, FeCr, FeNi un ūdeņradis.

Turpmāk 5-9. tabulā parādītas sistēmas robežas reducēšanas kausējot ražošanas veidam pārstrādes čuguna ražošanai.

*5-9. attēls. Pārstrādes čuguna sistēmas robežas – reducēšanas kausējot ražošanas veids*

*A diagram of a diagram

Description automatically generated*

Tiešās emisijas rodas no fosilā kurināmā (dabasgāzes, akmeņoglēm), ko izmanto gan sadedzināšanai, gan kā reducējošo aģentu, un no cita kurināmā (biomasas vai biogāzes), no procesa emisijām, tostarp no procesa materiāliem, piemēram, no kaļķakmens. Netiešās emisijas rodas no elektroenerģijas.

*5.6.3.5. Tieši reducētas dzelzs (TRD) ražošanas process*

Tiešā reducēšana ietver cietas primārās dzelzs ražošanu no augstas kvalitātes dzelzsrūdām (granulām, aglomerātiem vai koncentrātiem), kā reducējošo aģentu izmantojot dabasgāzi, ogles vai ūdeņradi. Cieto produktu dēvē par tieši reducētu dzelzi (TRD), un ir dažādi tās veidi, piemēram, “poraina dzelzs” un karsti briketēta dzelzs (KBD). Dažu veidu TRD izmanto kā izejvielu tieši elektriskā loka krāsnīs vai citos pakārtotos procesos. Sagaidāms, ka turpmākajos gados tērauda rūpniecības dekarbonizācijā liela nozīme būs tiem ražošanas veidiem, kuros izmanto ūdeņradi.

Attiecīgie prekursori (ja tos izmanto procesā) ir: aglomerēta rūda; ūdeņradis; pārstrādes čuguns vai TRD no citām iekārtām vai ražošanas procesiem; ferosakausējumi FeMn, FeCr, FeNi.

Lai gan praksē tiek izmantoti vairāki atšķirīgi procesi, augsta līmeņa sistēmas robežas ir ļoti līdzīgas, tāpēc tās var attēlot vienā diagrammā.

Turpmāk 5-10. attēlā parādītas attiecīgo TRD ražošanas procesu sistēmas robežas.

*5-10. attēls. TRD ražošanas procesa sistēmas robežas*

*A diagram of a process

Description automatically generated*


Tiešās emisijas rodas no fosilā kurināmā (dabasgāzes, akmeņoglēm), ko izmanto gan sadedzināšanai, gan kā reducējošo aģentu, un no cita kurināmā (biomasas vai biogāzes), no procesa emisijām, tostarp no procesa materiāliem, piemēram, no kaļķakmens. Netiešās emisijas rodas no elektroenerģijas.

*5.6.3.6. Neapstrādāts tērauds – tērauda ražošanas un liešanas ar skābekļa konvertoru ražošanas veids*

Ja tērauda ražošanas un liešanas ar skābekļa konvertoru ražošanas veids sākas ar karstu metālu (šķidru pārstrādes čugunu), karsto metālu nepārtrauktā procesā tieši pārvērš neapstrādātā tēraudā ar skābekļa konvertoru vai konvertora krāsni. Pēc apstrādes konvertorā var veikt tērauda dekarbonizācijas procesu ar argona skābekļa dekarbonizāciju (ASD) vai vakuuma skābekļa dekarbonizāciju (VSD), kam seko dažādi sekundārie metalurģiskie procesi, piemēram, vakuuma degazācija, lai atdalītu izšķīdušās gāzes. Pēc tam neapstrādātu tēraudu lej tā pirmformās ar nepārtraukto liešanu vai liešanu lietņos, kam var sekot karstā velmēšana vai kalšana, lai iegūtu neapstrādāta tērauda pusfabrikātus (ar KN kodiem 7207, 7218 un 7224).

Attiecīgie prekursori (ja tos izmanto procesā) ir pārstrādes čuguns, TRD; ferosakausējumi FeMn, FeCr, FeNi un neapstrādāts tērauds no citām iekārtām vai ražošanas procesiem, ja tādi tiek izmantoti.

*5-11. attēls. Tērauda ražošanas un liešanas ar skābekļa konvertoru procesa sistēmas robežas, kas norādītas paralēli domnas sistēmām – šķidrā pārstrādes čuguna ražošanas veids un citi saistītie procesi*

**

Integrētās tērauda ražotnēs šķidrs pārstrādes čuguns, kas tiek tieši ievadīts skābekļa konvertorā, ir produkts, kas nošķir pārstrādes čuguna ražošanas procesu (apakšējā kreisajā pusē *5-11. attēlā*) no neapstrādāta tērauda ražošanas procesa (apakšējā labajā pusē *5-11. attēlā*).

Integrētais domnas / konvertora krāsns tērauda ražošanas process ir vissarežģītākais tērauda ražošanas process, un tam raksturīgi savstarpēji atkarīgu materiālu un enerģijas plūsmu tīkli starp dažādām ražošanas vienībām. Jāņem vērā, ka koksu (augšējā kreisajā pusē *5-11. attēlā*) uzskata par izejmateriālu bez iegultajām emisijām.

*5.6.3.7. Neapstrādāts tērauds – ELK tērauda ražošanas veids*

Dzelzi saturošu materiālu tiešu kausēšanu parasti veic elektriskā loka krāsnī (ELK). Izejvielas ELK ražošanas veidos ir metāliskā dzelzs, jo īpaši dzelzs lūžņi[[47]](#footnote-48) un/vai tieši reducēta dzelzs (TRD). Ja izmanto ievērojamu TRD daudzumu, piemēro vienu no ELK-TRD ražošanas veidiem. Pēc ELK kausēšanas var veikt tērauda dekarbonizācijas procesu ar argona skābekļa dekarbonizāciju (ASD) vai ar vakuuma skābekļa dekarbonizāciju (VSD), kam seko dažādi sekundārie metalurģijas procesi, piemēram, desulfurizēšana un degazācija, lai atdalītu izšķīdušās gāzes. Elektroenerģija ir galvenais ELK enerģijas avots.

Attiecīgie prekursori (ja tos izmanto procesā) ir: pārstrādes čuguns; TRD; ferosakausējumi FeMn, FeCr, FeNi un neapstrādāts tērauds no citām iekārtām vai ražošanas procesiem, ja tādi tiek izmantoti.

Jāņem vērā, ka šajā apkopoto preču kategorijā ietilpst tikai primārā karstā velmēšana un rupjā šķelšana ar kalšanu, lai iegūtu pusfabrikātus ar KN kodiem 7207, 7218 un 7224. Visi pārējie velmēšanas un kalšanas procesi ir iekļauti apkopoto preču kategorijā “dzelzs un tērauda izstrādājumi”.

Neapstrādātam tēraudam un neapstrādātam leģētam tēraudam ir vairāki atšķirīgi ELK ražošanas veidi, kas pamatā ir līdzīgi un ir kopīgi parādīti turpmāk 5-12. attēlā.

*5-12. attēls. Neapstrādāta tērauda sistēmas robežas – ELK tērauda ražošanas veids*

*A diagram of a diagram

Description automatically generated with medium confidence*

Tiešās emisijas rodas no fosilajiem kurināmajiem (dabasgāzes, akmeņoglēm, degvieleļļas), no citu procesu atlikumgāzēm un procesa emisijām, tostarp no grafīta elektrodiem un elektrodu pastām, procesa materiāliem, piemēram, no kaļķa, un oglekļa, kas satur procesā nonākušos dzelzs lūžņus un sakausējumus. Netiešās emisijas rodas no elektroenerģijas.


*5.6.3.8. Dzelzs vai tērauda izstrādājumu ražošanas process*

Dzelzs vai tērauda izstrādājumus ražo, turpmāk apstrādājot neapstrādātu tēraudu, pusfabrikātus, kā arī citus tērauda galaproduktus, izmantojot visu veidu formēšanas un apdares posmus, tostarp atkārtotu karsēšanu, atkārtotu kausēšanu, liešanu, karsto velmēšanu, auksto velmēšanu, kalšanu, kodināšanu, atkvēlināšanu, satinēšanu, pārklāšanu, galvanizēšanu, stiepļu izstiepšanu, griešanu, metināšanu, apdari.

Attiecīgie prekursori (ja tos izmanto procesā) ir: neapstrādāts tērauds; pārstrādes čuguns, TRD; ferosakausējumi FeMn, FeCr, FeNi un citi dzelzs vai tērauda izstrādājumi.

Turpmāk 5-13. attēlā parādītas sistēmas robežas dzelzs vai tērauda izstrādājumiem.

*5-13. attēls. Dzelzs vai tērauda izstrādājumu ražošanas procesa sistēmas robežas*

**

Tiešās emisijas rodas no kurināmā sadegšanas un no procesa emisijām, kas rodas, attīrot dūmgāzes, atkarībā no dažādu ražošanas posmu kombinācijas, ko īsteno, ražojot dzelzs vai tērauda preces. Netiešās emisijas rodas no elektroenerģijas.

Jāņem vērā, ka dzelzs vai tērauda galaproduktiem, kuros citu materiālu masa ir lielāka par 5 %, piemēram, izolācijas materiālu ar KN kodu 7309 00 30 (dzelzs vai tērauda tvertnes, cisternas, rezervuāri un tamlīdzīgas tilpnes jebkuru materiālu (izņemot saspiestu vai sašķidrinātu gāzi) glabāšanai ar ietilpību vairāk nekā 300 l, ar apšuvumu vai siltumizolāciju), kā saražoto preču masu uzrāda tikai dzelzs vai tērauda masu.

### 5.6.4. Papildu parametri, par kuriem jāziņo

Turpmāk tabulā ir norādīta papildu informācija par OIM produktiem, kas operatoram kopā ar datiem par iegultajām emisijām jāsniedz emisiju datu paziņojumā, kuru tas iesniedz jums kā importētājam.

*5-11. tabula. Dzelzs un tērauda nozares papildu parametri, kas ietverti OIM ziņojumā*

|  |  |
| --- | --- |
| **Apkopoto preču kategorija** | **Ziņošanas prasība** |
| Aglomerēta rūda | * Nav |
| Pārstrādes čuguns | * Galvenais izmantotais reducējošais aģents * Mn, Cr, Ni, citu leģētājelementu kopapjoma masas % |
| FeMn – feromangāns | * Mn un oglekļa masas % |
| FeCr – ferohroms | * Cr un oglekļa masas % |
| FeNi – feroniķelis | * Ni un oglekļa masas % |
| TRD (tieši reducēta dzelzs) | * Galvenais izmantotais reducējošais aģents * Mn, Cr, Ni, citu leģētājelementu kopapjoma masas % |
| Neapstrādāts tērauds | * Prekursora galvenais reducējošais aģents, ja zināms * Sakausējumu saturs tēraudā – izteikts kā: * Mn, Cr, Ni, citu leģētājelementu kopapjoma masas % * Metāllūžņi tonnās, kas izlietoti, lai saražotu vienu tonnu neapstrādāta tērauda * % metāllūžņu, kas ir pirmspatēriņa metāllūžņi |
| Dzelzs vai tērauda izstrādājumi | * Galvenais reducējošais aģents, kas tiek izmantots prekursora ražošanā, ja zināms * Sakausējumu saturs tēraudā – izteikts kā: * Mn, Cr, Ni, citu leģētājelementu kopapjoma masas % * Ietverto materiālu masas %, ja šie materiāli nav dzelzs vai tērauds un to masa ir lielāka par 1–5 % no preču kopējās masas * Tonnas lūžņu, kas izmantotas vienas tonnas produkta ražošanai * % metāllūžņu, kas ir pirmspatēriņa metāllūžņi |

Kad dzelzs vai tērauda prece tiks importēta Eiropas Savienībā atbilstoši OIM, jums būs jāziņo par papildu parametriem jūsu OIM ziņojumā.

## 5.7. Alumīnija nozare

Turpmāk izcēlumā norādītas Īstenošanas regulas iedaļas, kas attiecas uz konkrēto nozari un ir būtiskas OIM pārejas periodam.

## Īstenošanas regulas atsauces

* **II pielikums,** 2. iedaļa, 1. tabula “Apkopoto preču kategoriju KN kodu kartēšana”
* **II pielikums**, 3. iedaļa “Ražošanas veidi, sistēmas robežas un attiecīgie prekursori”, kā norādīts apakšiedaļā: 3.17. – Neapstrādāts alumīnijs un 3.18. – Alumīnija izstrādājumi

### 5.7.1. Ražošanas vienība un iegultās emisijas

Eiropas Savienībā importēto deklarēto alumīnija preču daudzums ir jāizsaka metriskajās tonnās. Jums kā operatoram ziņošanas vajadzībām ir jāreģistrē OIM preces(-ču) daudzums, kas ir saražots ar iekārtu vai ražošanas procesā.

|  |  |
| --- | --- |
| **Rūpniecības nozare** | **Alumīnijs** |
| **Preču ražošanas vienība** | Tonnas (metriskās), ziņotas atsevišķi par katru nozares preču veidu sadalījumā pēc iekārtas vai ražošanas procesa izcelsmes valstī |
| **Saistītās darbības** | Neapstrādāta alumīnija ražošana no alumīnija oksīda vai otrreizējām izejvielām (alumīnija lūžņiem), izmantojot metalurģiskus, ķīmiskus vai elektrolītiskus līdzekļus; pusfabrikātu un alumīnija pamatproduktu ražošana |
| **Attiecīgās siltumnīcefekta gāzes** | Oglekļa dioksīds (CO2) un perfluorogļūdeņraži (CF4 un C2F6) |
| **Tiešās emisijas** | Tonnas (metriskās) CO2e |
| **Netiešās emisijas** | Patērētās elektroenerģijas daudzums (MWh), avots un emisijas faktors, ko izmanto netiešo emisiju aprēķināšanai tonnās (metriskajās) CO2 vai CO2e  *Pārejas periodā jāziņo atsevišķi* |
| **Iegulto emisiju vienība** | CO2e emisijas tonnās uz tonnu preču, ziņotas atsevišķi par katru preces veidu sadalījumā pēc iekārtas izcelsmes valstī |

Pārejas periodā alumīnija nozarei jāuzskaita gan tiešās, gan netiešās emisijas. Par netiešajām emisijām jāziņo atsevišķi[[48]](#footnote-49). Par emisijām jāziņo, izsakot tās metriskajās tonnās CO2 ekvivalenta (tCO2e) emisiju uz vienu izlaides tonnu. Šis rādītājs jāaprēķina konkrētai iekārtai vai ražošanas procesam jūsu (preču) izcelsmes valstī.

Turpmākajās iedaļās ir norādīti ražošanas procesa elementi, kas ir jāiekļauj monitoringa un ziņošanas vajadzībām.

### 5.7.2. Ietverto nozares preču noteikšana un skaidrojums

Turpmāk tabulā norādītas attiecīgās preces, uz kurām ir attiecināms OIM pārejas periods alumīnija ražošanas nozarē. Apkopoto preču kategorija kreisās puses slejā norāda grupas, attiecībā uz kurām monitoringa nolūkos ir jānosaka kopīgi “ražošanas procesi”.

*5-12. tabula. OIM preces alumīnija nozarē*

|  |  |  |
| --- | --- | --- |
| **Apkopoto preču kategorija** | **Produkta KN kods** | **Apraksts** |
| **Neapstrādāts alumīnijs** | 7601 | Neapstrādāts alumīnijs |
| **Alumīnija izstrādājumi** | 7603–7608,  7609 00 00, 7610,  7611 00 00, 7612,  7613 00 00, 7614,  7616 | 7603 – alumīnija pulveri un plēksnes 7604 – alumīnija stieņi un profili 7605 – alumīnija stieple  7606 – alumīnija plātnes, loksnes un sloksnes, kas ir biezākas par 0,2 mm  7607 – alumīnija folija (spiesta vai nespiesta, uz papīra, kartona, plastmasas vai tamlīdzīgu materiālu pamatnes vai bez pamatnes), ar biezumu (neskaitot jebkuru pamatni) ne vairāk par 0,2 mm  7608 – alumīnija caurules un caurulītes  7609 00 00 – alumīnija cauruļu savienotājelementi (piemēram, savienojumi, leņķa gabali, uzmavas)  7610 – alumīnija konstrukcijas (izņemot saliekamās būvkonstrukcijas, kas minētas pozīcijā 9406) un to daļas (piemēram, tilti un to sekcijas, piloni, režģu masti, jumta pārsegumi, būvkopnes, durvis, logi un to rāmji, durvju sliekšņi, margas, balsti un kolonnas); alumīnija plāksnes, stieņi, profili, caurules un tamlīdzīgi izstrādājumi, kas sagatavoti izmantošanai konstrukcijās  7611 00 00 – alumīnija cisternas, tvertnes, kubli un tamlīdzīgas tilpnes jebkuras vielas (izņemot saspiestu vai sašķidrinātu gāzi) glabāšanai, ar ietilpību vairāk nekā 300 l, ar apšuvumu vai bez tā, ar siltumizolāciju vai bez tās, bez mehāniskā vai siltumtehniskā aprīkojuma  7612 – alumīnija cisternas, mucas, trumuļi, kastes un tamlīdzīgas tilpnes (tostarp neizjaucamas vai saliekamas cilindriskas tilpnes) jebkuras vielas (izņemot saspiestu vai sašķidrinātu gāzi) glabāšanai, ar ietilpību vairāk nekā 300 l, ar apdari vai bez tās, ar siltumizolāciju vai bez tās, bez mehāniskā vai siltumtehniskā aprīkojuma  7613 00 00 – alumīnija tilpnes saspiestai vai sašķidrinātai gāzei  7614 – alumīnija stiepļu vijumi, troses, pītas lentes un tamlīdzīgi izstrādājumi bez elektroizolācijas  7616 – citādi alumīnija izstrādājumi |

*Avots: OIM regulas I pielikums; Īstenošanas regulas II pielikums*

Iepriekš tabulā uzskaitītās apkopoto preču kategorijas ietver gan gatavus alumīnija izstrādājumus, gan prekursora “neapstrādāta alumīnija” preces, ko patērē alumīnija produktu ražošanā.

Jāņem vērā tikai ielaides materiāli, kas uzskaitīti kā ražošanas procesa sistēmas robežām būtiskie prekursori, kā norādīts Īstenošanas regulā. Turpmāk 5-13. tabulā ir uzskaitīti iespējamie prekursori sadalījumā pēc apkopoto preču kategorijas un ražošanas veida.

*5-13. tabula. Apkopoto preču kategorijas, to ražošanas veidi un iespējamie attiecīgie prekursori*

|  |  |
| --- | --- |
| **Apkopoto preču kategorija** | **Attiecīgie prekursori** |
| ***Ražošanas veids*** |  |
| Neapstrādāts alumīnijs | Primārajam alumīnijam – nav  Sekundārajam alumīnijam – neapstrādāts alumīnijs no citiem avotiem, ja tiek izmantots procesā[[49]](#footnote-50) |
| *Primārais alumīnijs* |
| *Sekundārais alumīnijs* |
| Alumīnija izstrādājumi | Neapstrādāts alumīnijs (nošķirot primāro un sekundāro alumīniju, ja zināms), citi alumīnija izstrādājumi (ja izmantoti ražošanas procesā) |

Neapstrādātu alumīniju ražo, izmantojot vairākus ražošanas veidus (“primārais alumīnijs” elektrolītiskai kausēšanai, “sekundārais alumīnijs” lūžņu kausēšanai/pārstrādei), kā metāla lietņus, blokus, klučus, plāksnes vai līdzīgus izstrādājumus. To uzskata par “vienkāršu preci”, jo tā ražošanā izmantotie izejmateriāli (oglekļa anodi un alumīnija oksīds primārajam alumīnijam, lūžņi sekundārajam alumīnijam) un kurināmie tiek uzskatīti par tādiem, kuriem ir nulles iegultās emisijas.

Iepriekš uzskaitītās alumīnija preces ietver lielāko daļu izgatavoto alumīnija izstrādājumu veidu[[50]](#footnote-51). Alumīnija izstrādājumi ir kompleksas preces, jo tie ietver iegultās emisijas no prekursora neapstrādātā alumīnija.

*5-14. attēls. Alumīnija izstrādājumu sistēmas robežas un vērtību ķēde*

*A diagram of a diagram

Description automatically generated with medium confidence*

Atšķirības primārā alumīnija kausēšanas veidā iepriekš sniegtajā diagrammā ir saistītas ar dažādiem izmantotajiem elektrodu materiāliem, t. i., iepriekš apdedzinātiem vai Soderberga anodiem.

### 5.7.3. Attiecīgo ražošanas procesu un veidu noteikšana un skaidrojums

Prekursoram neapstrādātam alumīnijam un alumīnija izstrādājumiem ir atšķirīgas sistēmas robežas, un noteiktos apstākļos tās var apvienot, lai ietvertu visus procesus, kas ir tieši vai netieši saistīti ar šo preču ražošanas procesiem, tostarp procesa ielaides un procesa izlaides darbības.

*5.7.3.1. Neapstrādāts alumīnijs – primārās (elektrolītiskās) kausēšanas ražošanas veids*

Primārais alumīnijs tiek ražots, izmantojot alumīnija oksīda elektrolīzi[[51]](#footnote-52) galvaniskajos elementos. Elektrolīzes procesā alumīnijs tiek reducēts un no alumīnija oksīda izdalās skābeklis, kas tiek apvienots ar oglekļa anodu, veidojot oglekļa dioksīdu un oglekļa monoksīdu – tādēļ primārā alumīnija procesā tiek nepārtraukti patērēti oglekļa anodi.

Primārā alumīnija elementu sistēmas atšķiras atkarībā no izmantotā anoda veida. “Iepriekš apdedzinātajā” galvaniskajā elementā izmanto vairākus iepriekš apdedzinātus oglekļa anodus, kas ir regulāri jāmaina. “Soderberga” galvaniskajā elementā izmanto vienu nepārtrauktu oglekļa anodu, kas tiek pašapdedzināts pašā elementā, izmantojot kausētāja elektrolītiskajā procesā izdalīto siltumu; augšpusē pievieno “zaļas” anoda pastas briketes, kamēr anods tiek patērēts apakšpusē. Izkausētais alumīnijs nogulsnējas katodā un uzkrājas elementa apakšā, kur to pirms transportēšanas uz lietuvi periodiski pa vakuuma sifoniem ievada tīģeļos. Lietuvē kausētu alumīniju uzglabā glabāšanas krāsnīs turpmākai apstrādei pirms metāla lietņu, bloku, kluču, plākšņu vai tamlīdzīgu izstrādājumu liešanas; šajā posmā var pievienot arī nelielu daudzumu tīru komerciālo lūžņu.

Primārajam alumīnijam nav attiecīgu prekursoru, jo izejmateriālu sastāvdaļas, ko izmanto abu veidu elementos, proti, alumīnija oksīds, iepriekš apdedzināti oglekļa anodi, zaļās anoda pastas briketes, kriolīts un citas piedevas, tiek uzskatītas par izejmateriāliem, un tāpēc tām ir nulles iegultās emisijas.

*5-15. attēls. Neapstrādāta alumīnija sistēmas robežas – primārās kausēšanas ražošanas veids*

*A diagram of a diagram

Description automatically generated*

Tiešās emisijas rodas no jebkura fosilā kurināmā, ko izmanto izejmateriālu žāvēšanai vai sākotnējai karsēšanai, no jebkura kurināmā, ko izmanto lietuvē, vai no procesa materiāliem, piemēram, no elektrodu vai elektrodu pastas patēriņa, vai no dūmgāzu attīrīšanas (no nātrija karbonāta vai kaļķakmens, ja tāds tiek izmantots). Netiešās emisijas rodas no procesā patērētās elektroenerģijas. Ir arī *PFC* (perfluorogļūdeņražu) emisijas, kas jāņem vērā.

*5.7.3.2. Neapstrādāts alumīnijs – sekundārās liešanas (otrreizējās pārstrādes) ražošanas veids*

Sekundāro alumīniju ražo galvenokārt no otrreizējai pārstrādei savāktiem pēcpatēriņa alumīnija lūžņiem (lai gan atsevišķi var tikt pievienots arī neapstrādāts alumīnijs). Lūžņus sašķiro pēc veida (liets vai apstrādāts sakausējums) un nepieciešamajiem pirmapstrādes pasākumiem (piemēram, pārklājuma noņemšana, ateļļošana) un pēc tam atkārtoti kausē attiecīgā tipa krāsnī (parasti tā ir rotējošā vai atspogu krāsns, bet var izmantot arī indukcijas krāsnis) pirms turpmākas apstrādes, tostarp pirms sakausēšanas, kausējuma apstrādes (sāls pievienošanas vai hlorēšanas) un, visbeidzot, metāla lietņu, bloku, kluču, plākšņu vai līdzīgu izstrādājumu liešanas. Parasti kā kurināmo izmanto dabasgāzi, sašķidrināto naftas gāzi vai degvieleļļu.

Sekundārajā alumīnija liešanā (otrreizējā pārstrādē) kā galveno izejmateriālu izmanto alumīnija lūžņus.

Attiecīgais prekursors ir neapstrādāts alumīnijs no citiem avotiem, ja to izmanto procesā.

Turpmāk 5-16. attēlā parādītas sistēmas robežas attiecīgajiem sekundārā alumīnija ražošanas procesiem.

*5-16. attēls. Neapstrādāta alumīnija sistēmas robežas – sekundārās liešanas ražošanas veids*

*A diagram of a diagram

Description automatically generated*

Tiešās emisijas rodas no jebkura fosilā kurināmā, ko izmanto lūžņu izejmateriālu žāvēšanai, sākotnējai karsēšanai vai pirmapstrādei (saistīto atlieku sadedzināšana, piemēram, ja lūžņi ir krāsoti), no jebkura kurināmā, ko izmanto lietuvē, un no kurināmajiem, ko izmanto no procesa iegūto apdedžu un sārņu apstrādē. Tiešās emisijas var rasties arī no dūmgāzu attīrīšanas (no nātrija karbonāta vai kaļķakmens, ja tādu izmanto). Netiešās emisijas rodas no procesā patērētās elektroenerģijas, tostarp no indukcijas krāsnīs patērētās elektroenerģijas. Sekundārā alumīnija procesā netiek radītas *PFC* emisijas.

Jāņem vērā, ka, ja šā procesa produkts satur vairāk nekā 5 % leģētājelementu, produktā iegultās emisijas aprēķina tā, it kā leģētājelementu masa būtu neapstrādāts alumīnijs no primārās kausēšanas.

*5.7.3.3. Alumīnija izstrādājumu ražošanas process*

Alumīnija izstrādājumus ražo, turpmāk apstrādājot prekursoru neapstrādātu alumīniju (leģētu vai neleģētu). Alumīnija izstrādājumus ražo dažādos veidošanas procesos, tostarp presēšanas, liešanas, karstās un aukstās velmēšanas, kalšanas un stiepšanas procesā. Presēšana ir bieži izmantots process alumīnija profilu ražošanā. Karstā un aukstā velmēšana var tikt izmantota, lai izgatavotu plāksnes, loksnes un foliju. Liešanu var izmantot kompleksu formu ražošanai.

Attiecīgie prekursori ir neapstrādāts alumīnijs, ja to izmanto ražošanas procesā (primārais un sekundārais alumīnijs jāapstrādā atsevišķi, ja ir zināmi dati, jo katram no tiem ir atšķirīgas iegultās emisijas), un alumīnija izstrādājumi, ja tos izmanto ražošanas procesā.

Turpmāk 5-17. attēlā parādītas sistēmas robežas attiecīgajiem alumīnija izstrādājumu ražošanas procesiem.

*5-17. attēls. Alumīnija izstrādājumu ražošanas procesa sistēmas robežas*

*A diagram of a diagram

Description automatically generated*

Tiešās emisijas rodas no jebkura fosilā kurināmā, ko izmanto veidošanas procesos (piemēram, no dabasgāzes, ko izmanto alumīnija sagatavju sākotnējai karsēšanai krāsnīs pirms kalšanas). Tiešās emisijas var rasties arī no dūmgāzu attīrīšanas. Netiešās emisijas rodas no procesā patērētās elektroenerģijas. Alumīnija produktu veidošanas procesos nerodas *PFC* emisijas.

Jāņem vērā, ka, ja šā procesa produkts satur vairāk nekā 5 % leģētājelementu, produktā iegultās emisijas aprēķina tā, it kā leģētājelementu masa būtu neapstrādāts alumīnijs no primārās kausēšanas.

Jāņem vērā arī tas, ka izstrādājumiem, kuros citu materiālu, piemēram, izolācijas materiālu ar KN kodu 7611 00 00, masa ir lielāka par 5 %, kā saražoto preču masu norāda tikai alumīnija masu.

### 5.7.4. Papildu parametri, par kuriem jāziņo

Turpmāk tabulā ir norādīta papildu informācija par OIM produktiem, kas operatoram kopā ar datiem par iegultajām emisijām jāsniedz emisiju datu paziņojumā, kuru tas iesniedz jums kā importētājam.

*5-14. tabula. Alumīnija nozares papildu parametri, kas ietverti OIM ziņojumā*

|  |  |
| --- | --- |
| **Apkopoto preču kategorija** | **Ziņošanas prasība ceturkšņa ziņojumā** |
| Neapstrādāts alumīnijs | * Tonnas lūžņu, kas izmantotas vienas tonnas neapstrādāta alumīnija izstrādājumu izgatavošanai * % metāllūžņu, kas ir pirmspatēriņa metāllūžņi * Sakausējumu saturs alumīnijā: ja kopējais tādu elementu saturs, kas nav alumīnijs, pārsniedz 1 %, norāda šādu elementu kopējo procentuālo daļu |
| Alumīnija izstrādājumi | * Tonnas lūžņu, kas izmantotas vienas tonnas neapstrādāta alumīnija izstrādājumu izgatavošanai * % metāllūžņu, kas ir pirmspatēriņa metāllūžņi * Sakausējumu saturs alumīnijā: ja kopējais tādu elementu saturs, kas nav alumīnijs, pārsniedz 1 %, norāda šādu elementu kopējo procentuālo daļu |

Kad gala prece tiks importēta Eiropas Savienībā atbilstoši OIM, jums būs jāziņo par papildu parametriem jūsu OIM ziņojumā.

**6. ZIŅOŠANAS PIENĀKUMI**

### 6.1.1. Tiešo un netiešo iegulto emisiju ziņošana

Pārejas periodā jums ir jāziņo gan par “tiešajām emisijām”[[52]](#footnote-53), gan “netiešajām emisijām”[[53]](#footnote-54).

Tiešās iegultās emisijas ir emisijas, kas ir attiecināmas uz attiecīgo ražošanas procesu, kurā tiek ražota prece, pamatojoties uz ražošanas iekārtas tiešajām emisijām, emisijām no attiecīgajām siltuma plūsmām, materiālu plūsmām, atlikumgāzēm (attiecīgā gadījumā) un tiešajām iegultajām emisijām no jebkāda attiecīgā prekursora.

Netiešās iegultās emisijas ir netiešās emisijas, kas ir attiecināmas uz attiecīgo ražošanas procesu, kurā tiek ražotas preces, un netiešās iegultās emisijas no jebkādiem attiecīgajiem prekursoriem.

Starpnozaru noteikums paredz, ka gadījumā, ja vienā iekārtā izmanto vairākus ražošanas veidus tādu preču ražošanai, uz kurām attiecas viens un tas pats KN kods, un šie ražošanas veidi ir piešķirti atsevišķiem ražošanas procesiem, šo preču iegultās emisijas ir jāaprēķina atsevišķi katram ražošanas veidam.

## Prekursoru precēs iegultās emisijas

Operatoram jāietver prekursoru precēs iegultās emisijas (gan tiešās, gan netiešās emisijas, kā minēts iepriekš) kopējo iegulto emisiju aprēķinā attiecībā uz gala preci, padarot to par “kompleksu preci”. Attiecīgo prekursoru preču[[54]](#footnote-55) iegultās emisijas pieskaita kompleksās preces iegultajām emisijām.

### 

### 6.1.2. Vienības iegulto emisiju ziņošanai

Vienība, ko izmanto ziņošanai par iegulto siltumnīcefekta gāzi, ir “tonna CO2e[[55]](#footnote-56)”, kas ir viena metriskā tonna oglekļa dioksīda (“CO2”) vai daudzums jebkuras citas I pielikumā norādītas siltumnīcefekta gāzes, kurai ir līdzvērtīgs (“e”) globālās sasilšanas potenciāls; proti, attiecīgā gadījumā N2O un *PFC* emisijas jākonvertē uz to “tCO2e” vērtību.

Ziņošanas nolūkiem dati par iegultajām emisijām pārskata periodā ir jānoapaļo līdz veselām tonnām CO2e. Parametri, ko izmanto ziņoto iegulto emisiju aprēķināšanai, jānoapaļo, iekļaujot visus nozīmīgos ciparus, ne vairāk par 5 zīmēm aiz komata. Šādos aprēķinos izmantoto parametru noapaļošanas pakāpe ir atkarīga no izmantoto mērīšanas iekārtu pareizības un precizitātes.

### 

### 6.1.3. Iegultās emisijas


Jēdziens “iegultās emisijas” saistībā ar OIM ir balstīts uz principiem un prasībām, kas attiecas uz produktu oglekļa pēdu (*CFP*), **bet** nav pilnīgi saskaņots ar šiem principiem un prasībām. *CFP* parasti izsaka ar SEG emisiju daudzumu (kg vai t CO2e) uz *deklarēto vienību* (piemēram, uz vienu tonnu preču), pamatojoties uz aprites cikla perspektīvu, kas ietver visas būtiskās emisijas no augšpusējiem un pakārtotajiem procesiem (ko dēvē par aprites cikla posmiem), no ieguves rūpniecības un ražošanas līdz transportēšanai, izmantošanai un ekspluatācijas beigām.

Atšķirība no *CFP* darbības jomas ir skaidrojama ar to, ka ar OIM ir paredzēts aptvert tās pašas emisijas, kuras tiktu iekļautas ES ETS, ja ražošana notiktu Eiropas Savienībā. ES ETS un līdz ar to arī OIM aptverto emisiju sistēmas robežas ir **šaurākas par tām, kas ietilpst *CFP* darbības jomā**. Produktu pakārtotās emisijas (lietošanā radušās emisijas un emisijas pēc ekspluatācijas beigām) neietilpst ES ETS un OIM darbības jomā. Nav ietvertas arī emisijas, kas rodas, transportējot materiālus no vienas vietas uz citu, kā arī no citiem augšupējiem procesiem. Tas ir grafiski atspoguļots 6-1. attēlā.

Lai noteiktu OIM iegultās emisijas produkta līmenī, sākuma punkts ir iekārtas emisijas. Iekārtas emisijas tiek sadalītas starp (“attiecinātas uz”) tās ražošanas procesu emisijām. Pēc tam pieskaita visas attiecīgās prekursoru materiālu iegultās emisijas un rezultātu dala ar katra ražošanas procesa darbības līmeni, tādējādi iegūstot ražošanas procesā radītās preču “īpatnējās iegultās emisijas”.

Šie apsvērumi ir atspoguļoti tiešo un netiešo emisiju definīcijās, kas sniegtas OIM regulā un tās IV pielikumā, kurā ir noteikta aprēķinu pamatpieeja, kas jo īpaši paredz, ka jāņem vērā prekursoru materiāli.

*6-1. attēls. Produkta ekoloģiskās pēdas nospieduma, produkta oglekļa pēdas un īpatnējās daļējās oglekļa pēdas, kas jāizmanto, lai noteiktu OIM iegultās emisijas, salīdzinājums*

**

### 6.1.4. Netiešās emisijas

## Saistībā ar OIM pārejas periodu netiešās iegultās emisijas par visām ietvertajām precēm ir jāziņo atsevišķi no tiešajām iegultajām emisijām.

Iekārtas vai ražošanas procesa netiešās emisijas ir vienādas ar emisijām, ko rada iekārtas vai preču ražošanas procesā patērētās elektroenerģijas ražošana, attiecīgi reizinātas ar piemērojamo elektroenerģijas emisijas koeficientu:

AttrEmindir=Emel= Eel∙EFel

kur:

AttrEmindir ir netiešās uz ražošanas procesu attiecināmās emisijas, izteiktas t CO2;

Emel ir ar saražoto vai patērēto elektroenerģiju saistītās emisijas, izteiktas t CO2;

Eel ir patērētā elektroenerģija, izteikta MWh vai TJ;

EFel ir elektroenerģijai piemērotais emisijas faktors, izteikts t CO2/MWh vai t CO2/TJ.

Vispārējs noteikums attiecībā uz emisijas faktoru paredz, ka šim nolūkam ir jāizmanto Eiropas Komisijas noteikta noklusējuma vērtība. Savukārt IV pielikuma 6. punktā ir izklāstīti nosacījumi, saskaņā ar kuriem emisijas faktoram var izmantot faktiskos datus:

* ja pastāv tieša tehniska saikne starp iekārtu, kurā importētā prece tiek ražota, un elektroenerģijas ražošanas avotu vai
* ja minētās iekārtas operators ir noslēdzis elektroenerģijas pirkuma līgumu ar elektroenerģijas ražotāju, kas atrodas trešajā valstī, par tādu elektroenerģijas daudzumu, attiecībā uz kuru tiek prasīts izmantot specifisku [emisijas faktora] vērtību.

Tāpēc, ja operators ražo elektroenerģiju savā iekārtā, **operators var noteikt netiešo emisiju aprēķināšanai un ziņošanai izmantoto emisijas faktoru**. Ja operators saņem elektroenerģiju no tehniski tieši savienotas iekārtas un ja šī iekārta izmanto tās pašas monitoringa pieejas, kas ir izklāstītas OIM Īstenošanas regulā, operatoram jāizmanto emisijas faktors, ko norādījis minētās iekārtas operators. Turklāt gadījumā, ja jūsu iekārtai ir elektroenerģijas pirkuma līgums[[56]](#footnote-57) ar kādu attālāku iekārtu, arī tad ir jāizmanto attiecīgā elektroenerģijas piegādātāja norādītais emisijas faktors. Visos citos gadījumos, t. i., attiecībā uz elektroenerģiju, kas saņemta no tīkla, izmanto Eiropas Komisijas noteikto **elektroenerģijas noklusējuma emisijas faktoru attiecīgajā valstī vai reģionā**. Šīs noklusējuma vērtības ir noteiktas, pamatojoties uz *IEA* datiem, un ir pieejamas Komisijas OIM pārejas reģistrā.

### 

### 6.1.5. Prekursoru emisiju pievienošana

Pārejas periodā var izmantot Īstenošanas regulā norādītās iegulto emisiju standartvērtības, ja prekursors ir OIM prece.

Noklusējuma vērtības var izmantot, lai aprēķinātu to prekursoru preču iegultās emisijas, kuras izmanto kā izejmateriālus un patērē citu OIM preču ražošanas procesā, ja šo prekursoru preču faktiskā emisiju intensitāte nav zināma.

Eiropas Komisija ir aprēķinājusi emisiju faktoru noklusējuma vērtības (attiecīgā gadījumā gan tiešajām, gan netiešajām emisijām) pēc KN koda. Tie ir publicēti OIM tīmekļa vietnē, ko Eiropas Komisija ir izveidojusi īpaši šim nolūkam, un taksonomija ir sniegta nozaru tabulās šā dokumenta **C pielikumā**:

* + - * noklusējuma vērtības, kas norādītas četrciparu KN koda līmenī, ir piemērojamas attiecībā uz visām precēm, kas ietilpst šajā četrciparu KN koda kategorijā (t. i., neatkarīgi no tā, kādi cipari seko šiem pirmajiem četriem cipariem);
      * noklusējuma vērtības, kas norādītas sešciparu KN koda līmenī, ir piemērojamas attiecībā uz visām precēm, kas ietilpst šajā sešciparu KN koda kategorijā;
      * noklusējuma vērtības, kas norādītas astoņciparu KN koda līmenī, ir piemērojamas tikai attiecībā uz šo konkrēto astoņciparu KN koda preci – parasti šie astoņciparu kodi tiek izmantoti attiecībā uz tērauda rūpniecību, lai atspoguļotu dažādus ražošanas veidus un izmantotos leģētājelementus;
      * daudzos gadījumos vienas un tās pašas noklusējuma vērtības ir piemērojamas attiecībā uz vairākiem KN kodiem, kā norādīts C pielikumā.

Dalībniekiem, kas vēlas izmantot Eiropas Komisijas specializētajā OIM tīmekļa vietnē norādītās noklusējuma vērtības, jāņem vērā, ka tās ir noteiktas relatīvi augstā emisiju intensitātes līmenī, un tādēļ var būt izdevīgāk izmantot faktiskās vērtības prekursoru precēm, ja tās ir zināmas.

### 

### 6.1.6. Noklusējuma emisijas faktori prekursoriem

Noklusējuma emisijas faktorus var izmantot, lai aprēķinātu prekursoru preču iegultās tiešās un netiešās emisijas, ja šīs prekursora preces izmanto kā izejmateriālus un patērē citu OIM preču ražošanas procesā.

Šie faktori ir publicēti Eiropas Komisijas specializētajā OIM tīmekļa vietnē, un tie ir norādīti sadalījumā pēc apkopoto preču kategorijas, ražošanas veida un attiecīgā prekursora. Šīs noklusējuma vērtības ir atsevišķi tiešo un netiešo īpatnējo iegulto emisiju (*SEE*) faktori (**tCO2(e)**/**t** **preču**) katrai prekursora precei.

## Noklusējuma vērtību izmantošanas ierobežojumi

ES importētājiem ir atļauts izmantot šīs vērtības, lai nodrošinātu atbilstību OIM prasībām, ja jūs laikus nesaņemat attiecīgos datus no OIM preču ražošanas iekārtu operatoriem. Tās var izmantot:

* + - * bez daudzuma ierobežojuma līdz **2024. gada 31. jūlijam**, t. i., pirmajos trijos OIM ceturkšņa ziņojumos;
      * bez termiņa ierobežojuma, bet ar daudzuma ierobežojumu: kompleksām precēm līdz 20 % no kopējām iegultajām emisijām var noteikt, izmantojot aplēses. Komisijas sniegto noklusējuma vērtību izmantošana ir uzskatāma par “aplēsi”.

Ziņojošie deklarētāji noklusējuma vērtības var izmantot kā rīku, ar ko pārbaudīt operatoru sniegto iegulto emisiju datu ticamību, jo noklusējuma vērtības ir noteiktas kā vispārējās vidējās vērtības, pamatojoties uz publiski pieejamiem avotiem. Ja operatora ziņotās vērtības būtiski atšķiras no noklusējuma vērtībām, ieteicams kopā ar operatoru pārbaudīt, vai iegulto emisiju datos vai aprēķinos nav kļūdu.

## Noklusējuma emisijas faktori tīkla elektroenerģijai

Ja tīkla elektroenerģija tiek patērēta ražošanas procesā, jūs varat izmantot noklusējuma vērtību, kas noteikta, pamatojoties uz:

* + - * vidējo emisijas faktoru tīkla elektroenerģijai (elektroenerģijas izcelsmes valstī), pamatojoties uz Starptautiskās Enerģētikas aģentūras (*IEA*) datiem, ko Eiropas Komisija sniegusi OIM pārejas reģistrā, vai
      * jebkuru citu izcelsmes valsts elektrotīkla emisijas faktoru, kas balstīts uz **publiski pieejamiem datiem**, kuri atspoguļo vai nu vidējo emisijas faktoru[[57]](#footnote-58), vai CO2 emisijas faktoru.

Jums jāņem vērā, ka nav atļauts noteikt konkrētus emisijas faktorus, izmantojot tirgus instrumentus, piemēram, “izcelsmes apliecinājumus” vai “zaļos sertifikātus” un citus instrumentus.

## 6.2. Ziņošanas pienākumi

Šajā iedaļā ir izklāstīts, kā ziņot par ražošanas laikā radītajām un iegultajām emisijām OIM pārejas periodā. Turpmāk izcēlumā ir norādītas Īstenošanas regulas iedaļas, kas attiecas uz ziņošanu OIM pārejas periodā.

***Īstenošanas regulas atsauces***

**II pielikums, 1. punkts “Definīcijas”**

**III pielikums, F punkts “Noteikumi iekārtas emisiju attiecināšanai uz precēm”**

**III pielikums, I punkts “Operatora datu paziņojums ziņojošajam deklarētājam izmantošanai OIM ziņojumā”**

**Noklusējuma vērtības iegulto emisiju aprēķināšanai, ko noteikusi Eiropas Komisija un kas publicētas tās specializētajā OIM tīmekļa vietnē**

### 6.2.1. Ziņošana par importēto preču daudzumu

Attiecīgajā pārskata periodā jāziņo kopējais tādu importēto preču daudzums, kas atbilst konkrētai KN produkta specifikācijai attiecībā uz šo preci, un tas jāizsaka tonnās vai MWh attiecībā uz elektroenerģiju.

### 6.2.2. Ziņošana par noteiktu importēto preču kvalitāti

Ir daži papildu kvalificējošie parametri, par kuriem jums kā ES importētājam būs jāziņo saistībā ar OIM. Tie ir atkarīgi no importētajām precēm. Piemēram, attiecībā uz importētajiem cementiem jānorāda kopējais klinkera saturs, attiecībā uz kombinētajiem mēslošanas līdzekļiem – dažādu slāpekļa formu saturs u. c. Attiecīgie parametri ir uzskaitīti Īstenošanas regulas IV pielikuma 2. punktā.

Jums jāiegūst informācija no importētās(-o) preces(-ču) ražotāja(-iem) par visiem parametriem, kas nepieciešami attiecībā uz jūsu OIM precēm.

Šīs papildu ziņošanas prasības katrai nozarei ir norādītas 5. iedaļā. Dažiem no šiem parametriem ir nepieciešama informācija par produktu kvalitāti, piemēram, par klinkera saturu cementā, noteiktu leģētājelementu saturu tēraudā, tērauda un alumīnija ražošanā izmantoto lūžņu daudzumu, slāpekļskābes vai amonjaka ūdens šķīduma koncentrāciju vai dažādu slāpekļa formu saturu kombinētajos mēslošanas līdzekļos.

Jāņem vērā, ka preču diferencēšana pēc to kvalitātes nosaka nepieciešamību pēc tādas ziņoto datu detalizācijas pakāpes, kas ir augstāka par KN kodiem. Piemēram, ja jūs importējat trīs dažādu kategoriju kombinētos mēslošanas līdzekļus, jums par tiem būs jāziņo kā par trim atsevišķām precēm ar vienu un to pašu KN kodu ar atšķirīgiem iegulto emisiju un sastāva datiem.

### 

### 6.2.3. Tiešo un netiešo iegulto emisiju ziņošana

Pārejas periodā, ziņojot par importēto preču iegultajām emisijām, jums jāņem vērā gan “tiešās emisijas”[[58]](#footnote-59), gan “netiešās emisijas”[[59]](#footnote-60).

Ja preču, uz kurām attiecas viens un tas pats KN kods, ražošanai izmanto vairākus ražošanas veidus un šie ražošanas veidi ir piešķirti dažādiem ražošanas procesiem, šo preču iegultās emisijas jāaprēķina atsevišķi par katru ražošanas veidu.

## Prekursoru precēs iegultās emisijas

Operatoram kopējo iegulto emisiju aprēķinā attiecībā uz gala preci jāietver prekursoru precēs iegultās emisijas (gan tiešās, gan netiešās emisijas), padarot to par “kompleksu preci”. Attiecīgo prekursoru preču[[60]](#footnote-61) iegultās emisijas pieskaita kompleksās preces iegultajām emisijām.

Prekursoru preču iegulto emisiju iekļaušana ir nepieciešama, lai nodrošinātu oglekļa izmaksu salīdzināmību saskaņā ar ES ETS un OIM. Attiecīgās siltumnīcefekta gāzu emisijas atbilst tām siltumnīcefekta gāzu[[61]](#footnote-62) emisijām, uz kurām attiecas arī ES ETS direktīvas 2003/87/EK I pielikums, proti[[62]](#footnote-63), oglekļa dioksīds (CO2) visās nozarēs un papildus tam slāpekļa oksīds (N2O) dažām mēslojuma precēm un perfluorogļūdeņraži (*PFC*) dažām alumīnija precēm.

### 

### 6.2.4. Vienības iegulto emisiju ziņošanai

Vienība, ko izmanto ziņošanai par iegulto siltumnīcefekta gāzi, ir “tonna CO2e[[63]](#footnote-64)”, kas ir viena metriskā tonna oglekļa dioksīda (“CO2”) vai daudzums jebkuras citas I pielikumā norādītas siltumnīcefekta gāzes, kurai ir līdzvērtīgs (“e”) globālās sasilšanas potenciāls; proti, attiecīgā gadījumā N2O un *PFC* emisijas jākonvertē uz to “tCO2e” vērtību.

Ziņošanas nolūkiem dati par iegultajām emisijām pārskata periodā ir jānoapaļo līdz veselām tonnām CO2e. Parametri, ko izmanto ziņoto iegulto emisiju aprēķināšanai, jānoapaļo, iekļaujot visus nozīmīgos ciparus, ne vairāk par 5 zīmēm aiz komata. Šādos aprēķinos izmantoto parametru noapaļošanas pakāpe ir atkarīga no izmantoto mērīšanas iekārtu pareizības un precizitātes.

### 

### 6.2.5. Faktiskās maksājamās oglekļa cenas ziņošana

Lai nodrošinātu taisnīgu attieksmi pret precēm, kas ražotas dažādās iekārtās un dažādās jurisdikcijās, importētājam ir jāziņo “**faktiskā maksājamā oglekļa cena[[64]](#footnote-65)**”, kas jāmaksā par OIM preču ražošanu. To var piemērot valsts līmenī vai vietējā līmenī.

“**Faktiskā oglekļa cena**” ir faktiskā cena par vienu tonnu CO2e, un tajā ir jāņem vērā:

* + - * vienas tonnas CO2e faktiskā cena saskaņā ar oglekļa cenas noteikšanas shēmu attiecīgajā jurisdikcijā;
      * ražošanas procesu emisiju apjoms oglekļa cenas noteikšanas shēmā (tiešas, netiešas, SEG veidi u. c.);
      * jebkādas piemērojamās “atlaides”[[65]](#footnote-66), t. i., bezmaksas iedales apmērs (ETS gadījumā) vai jebkāds finansiāls atbalsts, kompensācija vai cita veida atlaide, kas saņemta attiecīgajā jurisdikcijā, par vienu tonnu produkta, uz kuru ir attiecināms OIM, un
      * kompleksu preču gadījumā oglekļa cena, kas jāmaksā (pēc saņemtajām atlaidēm) par visiem attiecīgajiem ražošanas procesā patērētajiem prekursoru materiāliem.

Pārejas periodā tas ir importētāju ziņošanas pienākums, savukārt galīgajā periodā šīs informācijas izpaušana sniegs importētājiem **atlaidi tādā apmērā, kas citādi būtu jāmaksā** personai, kura atbild par OIM pienākuma izpildi.

Kopējā maksājamā oglekļa cena jāattiecina uz OIM precēm līdzīgi kā īpatnējās iegultās emisijas.

Maksājamo oglekļa cenu var attiecināt uz ražošanas procesu un apkopoto preču kategoriju līdzīgi tam, kā tiek aprēķinātas īpatnējās iegultās emisijas, un tā **jāizsaka *euro* par tonnu OIM preču**.

Kompleksām precēm, kuru ražošanas procesā tiek patērēti attiecīgie prekursori, piegādātāja maksājamā oglekļa cena jāpieskaita cenai, kas noteikta kompleksai OIM precei, un jāaprēķina galīgā oglekļa cena.

Ja prekursora piegādātājs nesniedz nepieciešamo informāciju, jums ir jāpieņem, ka oglekļa cena, kas jāmaksā par prekursoru, ir nulle.

Divi galvenie spēkā esošie oglekļa cenu noteikšanas sistēmas veidi ir **emisijas kvotu tirdzniecības sistēma** (ETS) un **oglekļa cena nodokļa, nodevas vai maksas veidā**. Šādos gadījumos operatoriem ir jāsniedz turpmāk norādītā informācija.

## Oglekļa cena saskaņā ar emisijas kvotu tirdzniecības sistēmu (ETS):

* + - * + gada vidējā kvotu/sertifikātu cena attiecībā uz vienu metrisko tonnu CO2e attiecīgajā valūtā;
        + sīkāka informācija par ETS noteikumiem[[66]](#footnote-67), piemēram, par to, vai tā attiecas uz tiešajām un/vai netiešajām emisijām;
        + kopējās emisijas, par kurām jums bija jānodod kvotas vai sertifikāti;
        + kopējais kvotu vai sertifikātu skaits, ko jūs saņēmāt bez maksas kā “bezmaksas iedali”;
        + iegūtā atšķirība starp emisijām un bezmaksas iedali. Ja bezmaksas iedale pārsniedz emisijas, maksājamā oglekļa cena jānorāda kā nulle.

## Oglekļa cena nodokļa, nodevas vai maksas veidā:

* + - * + gada vidējā nodokļa, nodevas vai maksas summa attiecībā uz vienu metrisko tonnu CO2e attiecīgajā valūtā. Ja summa atšķiras, piemēram, dažādiem izmantotajiem kurināmajiem, attiecībā uz katru pārskata periodu jānosaka vidējā svērtā likme, kas atbilst jūsu iekārtas kurināmā jauktajam sastāvam;
        + sīkāka informācija par noteikumiem, kas piemērojami66 attiecībā uz nodokli, nodevu vai maksu, piemēram, vai to piemēro tiešajām un/vai netiešajām emisijām vai konkrētiem procesiem vai kurināmajiem u. tml.;
        + kopējās emisijas, par kurām jums bija jāmaksā oglekļa cena atbilstoši nodoklim, nodevai vai maksai;
        + jebkāda atlaide, ko jums bija atļauts piemērot oglekļa nodokļa, nodevas vai maksas maksājumam;
        + galīgais kopējais samaksātais oglekļa nodoklis. Ja atlaide pārsniedz nodokļa likmi pirms atlaides (vai atmaksas) piemērošanas, maksājamā oglekļa cena jānorāda kā nulle.

Ir iespējamas arī cita veida oglekļa cenas sistēmas, piemēram, uz rezultātiem balstīts finansējums klimata jomā (*RBCF*), taču tās parasti nepiemēro attiecībā uz rūpniecības nozarēm un tās nav izmantojamas atbilstoši OIM tiesību aktiem.

Pamatojoties uz iepriekšējā gada vidējo gada valūtas maiņas kursu, valūtas maiņas kurss starp piemērojamo maksājamās oglekļa cenas valūtu un *euro* tiks automātiski piemērots OIM pārejas reģistrā, kad ziņojošais deklarētājs ievadīs OIM ziņojumu.

### 6.2.6. Importētājiem būtiska informācija

Pārejas periodā importētāji sniedz sīkāku informāciju gan par **maksājamo oglekļa cenu** (t. i., par oglekļa cenu izcelsmes valstī), gan arī par OIM **produktiem, uz kuriem attiecas oglekļa cena**, lai gan konkrētie dati, kas jānorāda, atšķirsies atkarībā no izmantotās oglekļa cenu noteikšanas sistēmas veida (ETS, oglekļa nodoklis, nodeva vai maksa, vai cits veids, kā minēts iepriekš). Turpmāk tabulā ir apkopota sīkāka informācija, kas jāsniedz.

*6-1. tabula. Maksājamās oglekļa cenas ziņošana*

|  |  |
| --- | --- |
| **Ceturkšņa ziņojuma kategorija** | **Sīkāka informācija, kas jāsniedz** |
| **Maksājamā oglekļa cena** | * Emisiju kārtas numurs (saskaņā ar OIM pārejas reģistru) * Oglekļa cenas veids (piemēram, ETS vai oglekļa cena kā nodoklis, nodevas vai maksa), saņemtā atlaide (kas attiecībā uz ETS var būt bezmaksas iedale) vai cita veida kompensācija (piemēram, samazināta nodokļa likme energoietilpīgai nozarei) * Tiesību akta apraksts un norāde uz to, t. i., sniedziet aprakstu oglekļa cenu noteikšanas regulai, ar ko izveido ETS sistēmu vai oglekļa nodokli, nodevu vai maksu izcelsmes valstī, un sniedziet atsauci uz regulu * Maksājamās oglekļa cenas summa – tās izcelsmes valsts valūtā, kur šī oglekļa cena ir jāmaksā. To konvertē *euro* ekvivalentā, izmantojot iepriekšējā gada vidējo valūtas maiņas kursu * Sīkāka informācija par valūtu izcelsmes valstī un piemērojamo valūtas maiņas kursu (skat. turpmāk) |
| **Produkti, kas ietverti maksājamajā oglekļa cenā** | * Emisiju kārtas numurs (saskaņā ar OIM pārejas reģistru) * Ietvertā produkta veids un atbilstošais KN kods – maksājamā oglekļa cena ir atsevišķi jānorāda par prekursoriem, kas iegūti no citām iekārtām * Ietverto emisiju daudzums – iegultās tiešās vai netiešās emisijas * To iegulto emisiju daudzums, kam piemērota atlaide vai cita veida kompensācija * Jebkāda cita papildinoša vai papildu informācija, kas noteikta OIM pārejas reģistrā |

Maksājamās oglekļa cenas summa izcelsmes valsts valūtā ir jākonvertē *euro* ekvivalentā, pamatojoties uz vidējo gada valūtas maiņas kursu iepriekšējā gadā pirms gada, kad jāsniedz ziņojums; koeficients ir norādīts OIM pārejas reģistrā un vairumā gadījumu tas ir Eiropas Centrālās bankas publicētais ikgadējais pārrēķina koeficients.

## 

## 6.3. Ziņošanas veidne

Pārejas periodā ziņojošajiem deklarētājiem jāiesniedz ceturkšņa ziņojumi OIM pārejas reģistrā. Ziņojuma struktūra ir norādīta Īstenošanas regulas I pielikumā. Lai aizpildītu ziņojumu pārejas reģistrā, jums kā ziņojošajam deklarētājam ir jāiegūst informācija par importēto preču iegultajām emisijām no to iekārtu operatoriem, ar kurām ražo šīs preces eksportam.

### 

### 6.3.1. Emisijas datu ziņošana, ko veic operatori

Operatori var sniegt informāciju par iegultajām emisijām ziņojošajiem deklarētājiem, izmantojot “emisiju datu paziņojuma” veidni, ko izstrādājusi Eiropas Komisija un kas sniegta Īstenošanas regulas IV pielikumā. Šīs veidnes izmantošana nav obligāta, bet tā var ievērojami atvieglot informācijas apmaiņu.

Veidne ir sadalīta divās daļās: veidnes pirmajā daļā ir visa nepieciešamā iegulto emisiju informācija, kas jums kā ziņojošajam deklarētājam ir jāsagatavo savam OIM ziņojumam; veidnes otrā daļa ir neobligāta sadaļa, ko operatoriem ir **ieteikts aizpildīt**, jo tā nodrošinās 1. daļā sniego datu **lielāku pārredzamību**.

Ziņojošie deklarētāji var izmantot 2. daļā minēto informāciju, lai paši veiktu datu kvalitātes pārbaudes attiecībā uz 1. daļas saturu.

Operatora emisiju paziņojuma saturs ir izklāstīts turpmākajā tabulā.

*6-2. tabula. Operatora emisiju datu paziņojuma ziņojošajiem deklarētājiem saturs*

| **Veidne** | **Kopsavilkums par pārejas posmā nepieciešamo informāciju** |
| --- | --- |
| **1. daļa. Vispārīga informācija** | **Ietver datus, ko sniedz ziņojošajam deklarētājam.**   * Dati par iekārtu, tostarp operatora iekārtas identifikācijas dati un dati par atrašanās vietu, un operatora pilnvarotā pārstāvja kontaktinformācija. * Ražošanas procesi un veidi katrā apkopoto preču kategorijā attiecīgajā iekārtā. * Attiecībā uz katru apkopoto preču kategoriju vai atsevišķi attiecībā uz katru preci pēc KN koda: * katras preces tiešās un netiešās īpatnējās iegultās emisijas; attiecībā uz netiešajām īpatnējām iegultajām emisijām informācija par to, kā tika noteikts emisijas faktors un izmantotais informācijas avots; * informācija par to, kāda datu kvalitāte un metodes (uz aprēķiniem balstītas, uz mērījumiem balstītas, citas) tika izmantotas iegulto emisiju noteikšanai un vai tās bija pilnīgi balstītas uz monitoringu, vai tika izmantotas noklusējuma vērtības; * ja tika izmantotas noklusējuma vērtības, īss apraksts par to, kāpēc tās tika izmantotas faktisko datu vietā; * informācija par papildu parametriem, par kuriem konkrētajai nozarei jāziņo attiecībā uz saražotajām precēm, ja nepieciešams, un * attiecīgā gadījumā informācija par maksājamo oglekļa cenu un atsevišķi par prekursoriem, kas iegūti no citām iekārtām, sadalījumā pēc prekursoru izcelsmes valsts. |
| **2. daļa. Neobligātā informācija** | **Nodrošina labāku 1. daļā sniegto datu pārredzamību un sniedz iespēju ziņojošajam deklarētājam pārbaudīt 1. daļas pareizību.**   * Iekārtas kopējās emisijas, tostarp: darbības dati un aprēķina koeficienti katrai izmantotajai avota plūsmai; katra emisijas avota emisijas, kuras monitorē, izmantojot uz mērījumiem balstītu metodiku, un ar citām metodēm noteiktās emisijas un attiecīgā gadījumā jebkāds CO2 imports vai eksports uz citām iekārtām iepriekš minēto iemeslu dēļ. * “Siltuma bilance” importētajam, saražotajam, patērētajam un eksportētajam izmērāmajam siltumam un līdzīga bilance atlikumgāzēm vai elektroenerģijai. * Visu ar iekārtu saražoto attiecīgo preču, tostarp prekursoru, uz kuriem neattiecas atsevišķi ražošanas procesi, saraksts pēc KN koda. * Attiecībā uz prekursora precēm:   + daudzums, kas iegūts citviet;   + to īpatnējās tiešās un netiešās iegultās emisijas (par ko ziņojuši citi operatori);   + katrā ražošanas procesā izmantotais daudzums, izņemot prekursora preces, kas ražotas vienā un tajā pašā iekārtā.   + Par attiecinātajām tiešajām un netiešajām emisijām: informācija par to, kā tika aprēķinātas uz katru ražošanas procesu attiecinātās emisijas; katra ražošanas procesa darbības līmenis un attiecinātās emisijas. * Īss iekārtas apraksts, kas aptver atbilstošus un neatbilstošus (ārpus darbības jomas esošus) ražošanas procesus:   + galvenie ražošanas procesi, kas tiek īstenoti iekārtā, un visi ražošanas procesi, kas nav ietverti saistībā ar OIM;   + izmantotās monitoringa metodikas galvenie elementi un   + tas, kādi datu kvalitātes uzlabošanas pasākumi ir veikti, jo īpaši tas, vai ir veikta jebkāda veida verifikācija (galīgajā periodā).   + Attiecīgā gadījumā informācija par elektroenerģijas emisijas faktoru elektroenerģijas pirkuma līgumā. |

*Avots: Īstenošanas regulas IV pielikums*

Lai palīdzētu operatoriem sniegt informāciju par iegultajām emisijām jums kā ziņojošajam deklarētājam, IV pielikumā iekļautā veidne ir pārveidota par “brīvprātīgi lietojamu” izklājlapu, kurā sniegta iepriekšējās tabulas 1. un 2. daļā norādītā informācija. Turpmāk 6-2. attēlā parādīts šīs izklājlapas veidnes izkārtojums.

*6-2. attēls. Brīvprātīgā elektroniskā datu paziņojuma veidne – satura lapa*

*A screenshot of a computer

Description automatically generated*

Galvenās veidnes iezīmes ir šādas:

* lietotājam draudzīgs izkārtojums un OIM iegulto emisiju datu automātiska aprēķināšana no ievadītajiem datiem, parādot, kā attiecībā uz katru ražošanas procesu ir aprēķinātas attiecināmās emisijas;
* ietverta informācija iepriekš minētā operatora ziņojuma 1. un 2. daļai, norādīti dati, kas nepieciešami ziņojošajiem deklarētājiem OIM ziņojuma aizpildīšanai, un tas, kuri dati nav obligāti, kā arī sniegti norādījumi par veidnes izmantošanu un dažādiem veiktajiem aprēķiniem;
* rīki ziņošanas atvieglošanai, emisiju sadalīšanai starp siltumu un elektroenerģiju TEC/koģenerācijas procesā un maksājamās oglekļa cenas aprēķināšanai;
* kopsavilkuma lapas, kurās sniegta galvenā informācija par ražošanas procesiem un produktiem, kas jāsniedz ziņojošajam deklarētājam OIM ziņojumu sagatavošanai.

Izklājlapa ir pieejama OIM tīmekļa vietnē, ko Eiropas Komisija ir īpaši izveidojusi šim nolūkam.

### 

### 6.3.2. Ziņošana, ko veic deklarētāji

Īstenošanas regulas I pielikumā “OIM ziņojumos sniedzamā informācija” ir norādīts OIM ziņojuma saturs un ziņošanas struktūra, kas ziņojošajiem deklarētājiem ir jāaizpilda. OIM ziņojums ir digitāli integrēts pārejas reģistrā, kā apkopots turpmāk tabulā.

*6-3. tabula. OIM ziņojuma saturs pārejas reģistrā*

|  |  |
| --- | --- |
| **Reģistra OIM ziņojuma struktūra** | **OIM ziņojuma satura kopsavilkums I pielikumā** |
| **1. iedaļa. Galvene** | * Ziņojuma izdošanas datums, ID, pārskata periods un gads * Kopējais importēto preču daudzums un kopējās emisijas * Attiecīgā gadījumā ziņojošā deklarētāja, pārstāvja, importētāja un kompetentās iestādes identitāte un kontaktinformācija * Ziņojuma iesniegšanas apstiprināšanas process |
| **2. iedaļa. Importētās OIM preces** | * Preču apraksts, tostarp preču kodi * Procedūras attiecībā uz importētajām precēm, tostarp attiecībā uz ievešanu pārstrādei * Importēto preču daudzums un attiecīgās emisijas * Apliecinošie dokumenti par precēm, ko var augšupielādēt reģistrā, un attiecīgā gadījumā papildu informācija |
| **3. iedaļa. OIM preču emisijas** | * Ziņas par iekārtu, tostarp nosaukums, atrašanās vieta un kontaktinformācija * Ziņas par saražotajām precēm atbilstoši ziņošanas metodikai * Ziņas par iekārtas tiešajām, netiešajām un kopējām iegultajām emisijām, emisiju daudzumu un saistītajiem kvalificējošajiem parametriem * Ziņas par maksājamo oglekļa cenu, produktu un par atbilstošo emisiju tvērumu. |

Operatoru sniegto informāciju par iegultajām preču emisijām izmanto, lai aizpildītu OIM ziņojuma 3. iedaļu, un izmanto arī 2. iedaļā. Turpmāk tabulā ir sniegts svarīgākās informācijas kartējums starp ziņojošā deklarētāja OIM ziņojumu un operatora emisiju paziņojuma izklājlapu.

*6-4. tabula. OIM ziņojuma kartēšana reģistrā attiecībā pret operatora emisiju paziņojuma izklājlapu*

| **Pārejas reģistra OIM ziņojums** | Īstenošanas regulas **I pielikums** – **OIM ziņojums deklarētājiem** | **Brīvprātīgā emisiju paziņojuma izklājlapa** |
| --- | --- | --- |
| Iedaļa | Ziņojuma struktūra | Norāde par operatora sniegto datu izklājlapu |
| **Importētās OIM preces** | **--Importētās OIM preces** |  |
|  | ----Pārstāvis |  |
|  | ----Importētājs |  |
|  | ----Preces kods |  |
|  | Harmonizētās sistēmas apakšpozīcijas kods | Izklājlapa “Summary\_Communication” |
|  | Kombinētās nomenklatūras kods | Izklājlapa “Summary\_Communication” |
|  | - Ziņas par preci |  |
|  | Preču apraksts | Izklājlapa “Summary\_Communication” |
|  | ----Izcelsmes valsts |  |
|  | Valsts kods | Izklājlapa “Summary\_Communication” |
|  | - Importētais daudzums muitas procedūrā |  |
|  | - Procedūra |  |
|  | Informācija “ievešanai pārstrādei” |  |
|  | - Importa joma |  |
|  | - Preces mērs (katrai procedūrai) |  |
|  | - Īpašas atsauces precēm |  |
|  | ----Preču mērs (importēto) |  |
|  | ----Importēto preču kopējās emisijas |  |
|  | ----Apliecinošie dokumenti (precēm) |  |
|  | - Pielikumi |  |
|  | ----Piezīmes |  |
| **OIM preču emisijas** | **----OIM preču emisijas** | **----OIM preču emisijas** |
|  | Ražotājvalsts | Izklājlapa “Summary\_Communication” |
|  | - Iekārtas uzņēmuma nosaukums |  |
|  | - Adrese |  |
|  | - Kontaktinformācija |  |
|  | Nosaukums | Izklājlapa “A\_InstData” |
|  | Tālruņa numurs | Izklājlapa “A\_InstData” |
|  | E-pasta adrese | Izklājlapa “A\_InstData” |
|  | - Iekārta |  |
|  | Iekārtas nosaukums | Izklājlapa “Summary\_Communication” |
|  | Saimnieciskā darbība | Izklājlapa “Summary\_Communication” |
|  | - Adrese |  |
|  | Uzņēmējdarbības veikšanas valsts | Izklājlapa “A\_InstData” |
|  | Pilsēta | Izklājlapa “A\_InstData” |
|  | Ielas nosaukums | Izklājlapa “A\_InstData” |
|  | Numurs | Izklājlapa “A\_InstData” |
|  | Pasta indekss | Izklājlapa “A\_InstData” |
|  | Pasta kastītes numurs | Izklājlapa “A\_InstData” |
|  | UNLOCODE | Izklājlapa “Summary\_Communication” un Ģeogrāfiskais platums |
|  |  | Izklājlapa “Summary\_Communication” |
|  | Ģeogrāfiskais garums | Izklājlapa “Summary\_Communication” |
|  | Koordinātu veids | Izklājlapa “Summary\_Communication” |
|  | ----Preču mērs (ražoto) |  |
|  | Neto svars | Izklājlapa “D\_Processes” |
|  | Papildu mērvienības | Izklājlapa “D\_Processes” |
|  | Mērvienības veids | Izklājlapa “D\_Processes” |
|  | - Iekārtas emisijas |  |
|  | Iekārtas kopējās emisijas | Izklājlapa “Summary\_Communication” |
|  | Iekārtas tiešās emisijas | Izklājlapa “Summary\_Communication” |
|  | Iekārtas netiešās emisijas | Izklājlapa “Summary\_Communication” |
|  | Emisiju mērvienības veids | Izklājlapa “Summary\_Communication” |
|  | - Tiešās iegultās emisijas |  |
|  | Noteikšanas veids | Izklājlapa “B\_Emlnst” un “C\_Emissions&Energy” |
|  | Piemērojamās ziņošanas metodikas veids | Izklājlapa “B\_Emlnst” un “C\_Emissions&Energy” |
|  | Piemērojamā ziņošanas metodika | Izklājlapa “Summary\_Communication” |
|  | Īpatnējās (tiešās) iegultās emisijas | Izklājlapa “Summary\_Communication” |
|  | Ievestā elektroenerģija | Izklājlapa “D\_Processes” |
|  | Ievestās elektroenerģijas kopējās iegultās emisijas | Izklājlapa “Summary\_Communication” |
|  | Mērvienības veids | Izklājlapa “Summary\_Communication” |
|  | Emisiju faktora vērtības avots | Izklājlapa “Summary\_Communication” |
|  | - Netiešās iegultās emisijas |  |
|  | Noteikšanas veids | Izklājlapa “D\_Processes” |
|  | Emisiju faktora avots | Izklājlapa “Summary\_Communication” |
|  | Emisijas faktors | Izklājlapa “D\_Processes” |
|  | Īpatnējās (netiešās) iegultās emisijas | Izklājlapa “Summary\_Communication” |
|  | Mērvienības veids | Izklājlapa “Summary\_Communication” |
|  | Patērētā elektroenerģija | Izklājlapa “Summary\_Communication” |
|  | - Ražošanas metode un kvalificējošie parametri |  |
|  | Metodes nosaukums | Izklājlapa “Summary\_Communication” |
|  | Konkrētās tērauda rūpnīcas identifikācijas numurs | Izklājlapa “Summary\_Communication” |
|  | Papildu informācija | Izklājlapa “Summary\_Communication” |
|  | - Tiešās emisijas kvalificējošie parametri |  |
|  | - Netiešās emisijas kvalificējošie parametri |  |
|  | - Apliecinošie dokumenti (emisiju definēšanai) |  |
|  | - Pielikumi |  |
|  | - Maksājamā oglekļa cena |  |
|  | Oglekļa cenas veids, atlaide vai cita veida kompensācija | Izklājlapa “Summary\_Communication” |
|  | Maksājamās oglekļa cenas apmērs | Izklājlapa “Summary\_Communication” |
|  | Valūta | Izklājlapa “Summary\_Communication” |
|  | Valsts kods | Izklājlapa “Summary\_Communication” |
|  | - Produkti, kas ietverti maksājamajā oglekļa cenā |  |
|  | Ietvertā produkta veids | Izklājlapa “Summary\_Communication” |
|  | Ietverto preču KN kods | Izklājlapa “Summary\_Communication” |
|  | Ietverto emisiju daudzums | Izklājlapa “Summary\_Communication” un izklājlapa “F\_Tools” |
|  | Daudzums, uz kuru attiecas jebkāda atlaide vai cita veida kompensācija | Izklājlapa “Summary\_Communication” |
| - Preču mērs (ietverto) |  |
|  | - Piezīmes |  |

Informācija, kas nepieciešama OIM ziņojuma aizpildīšanai, galvenokārt ir atrodama “Summary\_Communication” lapā operatora emisiju paziņojuma izklājlapas aizmugurē.

*6-3. attēls. Izklājlapa “Summary Communication”, brīvprātīgās elektronisko datu paziņošanas veidne*

A screenshot of a computer

Description automatically generated

Attiecīgie parametri, kas šajā kopsavilkuma lapā aprēķināti ziņošanas vajadzībām, ir šādi:

* maksājamās oglekļa cenas apmērs;
* patērētā elektroenerģija;
* īpatnējās (tiešās) iegultās emisijas;
* īpatnējās (netiešās) iegultās emisijas;
* papildu parametri, par kuriem jāziņo konkrētajai nozarei, piemēram, % sakausējuma saturs, tonnas lūžņu / tonna alumīnija vai tērauda, % pirmspatēriņa lūžņu, koncentrācija, slāpekļa saturs u. tml.

Lai gan izklājlapas izmantošana ir brīvprātīga, ziņojošie deklarētāji var pieprasīt, lai operatori sniegtu informāciju par emisijām, izmantojot šo veidni.

**7. ATBRĪVOJUMI NO OIM PIEMĒROŠANAS**

Pārejas periodā ir piemērojami atsevišķi vispārēji atbrīvojumi, kas ir izklāstīti turpmāk.

**Īstenošanas regulas atsauces**

* OIM regula (ES) 2023/956, I iedaļa, 2. pants “Darbības joma”, 3., 4. un 7. punkts; III pielikums “Trešās valstis un teritorijas, kas 2. panta nolūkā neietilpst šīs regulas darbības jomā”

## *De minimis* atbrīvojums

Nelielus (*de minimis*) OIM darbības jomā ietilpstošu importēto preču daudzumus var automātiski uzskatīt par atbrīvotiem no OIM tiesību aktu noteikumiem, ja šo preču vērtība ir neliela, proti, nepārsniedz 150 *euro* par sūtījumu[[67]](#footnote-68). Šo atbrīvojumu piemēro arī pārejas posmā.

## Atbrīvojums saistībā ar izmantošanu militāriem mērķiem[[68]](#footnote-69)

Atbrīvojums ir piemērojams attiecībā uz visām precēm, ko importē, lai tās izmantotu dalībvalstu militārās iestādes vai saskaņā ar vienošanos ar Eiropas Savienībā neietilpstošu valstu militārajām iestādēm, saskaņā ar ES Kopējo drošības un aizsardzības politiku vai NATO ietvaros.

## EBTA atbrīvojums

No OIM piemērošanas ir atbrīvotas valstis, kuras piemēro ES ETS (Norvēģija, Islande, Lihtenšteina) vai kurām ir sava ETS, kas ir pilnīgi saistīta ar ES ETS (Šveice).

Valstis, kam piešķirts atbrīvojums attiecībā uz precēm, izņemot elektroenerģiju, ir uzskaitītas OIM regulas III pielikuma 1. punktā; valstis, kam piešķirts atbrīvojums attiecībā uz elektroenerģiju, tiktu iekļautas minētā pielikuma 2. punktā, kas pašlaik nav aizpildīts.

## Ierobežots atbrīvojums attiecībā uz elektroenerģijas importu

OIM piemēro attiecībā uz elektroenerģijas importu no valstīm, kas nav ES dalībvalstis, izņemot gadījumus, kad valsts, kas nav ES dalībvalsts, ir tik cieši integrēta ES iekšējā elektroenerģijas tirgū, ka nav iespējams rast tehnisku risinājumu OIM piemērošanai attiecībā uz šo importu; šo atbrīvojumu piemēro tikai ierobežotos apstākļos, un uz to attiecas OIM regulas 2. pantā izklāstītie nosacījumi.

# A pielikums. Saīsinājumu saraksts

| **Saīsinājums** | **Pilns termins** | |
| --- | --- | --- |
| **AEM** | Anoda efekta minūtes | |
| ***AEO*** | Anoda efekta pārspriegums | |
| **ASD** | Argona skābekļa dekarbonizācija | |
| **BF** | Biomasas frakcija | |
| ***BFG*** | Domnas gāze | |
| ***BOF*** | Konvertora krāsns | |
| ***BOFG*** | Konvertora krāsns gāze | |
| ***BREF*** | Uzziņu dokuments par labākajiem pieejamajiem tehniskajiem paņēmieniem | |
| ***CA*** | Kompetentā iestāde | |
| ***CCR*** | Klinkera/cementa attiecība | |
| ***CCS*** | Oglekļa uztveršana un uzglabāšana | |
| ***CCU*** | Oglekļa uztveršana un izlietošana | |
| ***CCUS*** | Oglekļa uztveršana, izlietošana un uzglabāšana | |
| ***CEMS*** | Nepārtrauktas emisiju mērīšanas sistēmas | |
| ***CF*** | Pārrēķina koeficients | |
| ***CFP*** | Produktu oglekļa pēda | |
| ***CHP*** | Koģenerācija | |
| ***CKD*** | Cementa cepļa putekļi | |
| ***COG*** | Koksa krāsns gāze | |
| **DD** | Darbības dati | |
| **DL** | Darbības līmenis | |
| **DV** | Dalībvalsts(-is) | |
| **EBTA** | Eiropas Brīvās tirdzniecības zona | |
| **EF** | Emisijas faktors | |
| **ELK** | Elektriskā loka krāsns | |
| **ES ETS** | ES Emisiju tirdzniecības sistēma | |
| **ETS** | Emisiju tirdzniecības sistēma | |
| ***EUA*** | ES kvotas (izmanto ES ETS) | |
| **EUR** | *Euro* (valūta) | |
| ***FAR*** | Bezmaksas iedales noteikumi (Regula 2019/331)[[69]](#footnote-70) | |
| ***GWP*** | Globālās sasilšanas potenciāls | |
| **HS** | Harmonizētā sistēma (starptautiskajai tirdzniecībai) | |
| ***IEA*** | Starptautiskā Enerģētikas aģentūra | |
| ***ISO*** | Starptautiskā standartizācijas organizācija | |
| **KBD** | Karsti briketēta dzelzs | |
| **KN** | Kombinētā nomenklatūra | |
| **LPM** | Labākie pieejamie tehniskie paņēmieni | |
| **MMD** | Monitoringa metodikas dokumentācija | |
| **MZR** | Monitoringa un ziņošanas regula (Regula 2018/2066)[[70]](#footnote-71) | |
| **MZV** | Monitorings, ziņošana un verificēšana | |
| **MWh** | Megavatstunda | |
| ***NCV*** | Zemākā siltumspēja | |
| ***NPI*** | Niķeli saturošs pārstrādes čuguns | |
| **OIM** | Oglekļa ievedkorekcijas mehānisms | |
| **OK** | Oksidācijas koeficients | |
| ***PCI*** | Sasmalcinātu ogļu ievade | |
| ***PEMS*** | Prognostiskā emisiju monitoringa sistēma | |
| ***PFC*** | Perfluorogļūdeņradis | |
| **PSO** | Pārvades sistēmas operators | |
| ***SEE*** | Īpatnējās iegultās emisijas | |
| **SEG** | Siltumnīcefekta gāze | |
| **SMK** | Savienības Muitas kodekss | |
| ***TARIC*** | Eiropas Savienības integrētā tarifa datu bāze | |
| **TJ** | Teradžouli | |
| **TRD** | Tieši reducēta dzelzs | |
| ***UN/LOCODE*** | Apvienoto Nāciju Organizācijas Tirdzniecības un transporta vietu kodekss | |
| **ZIZIMM** | | Zemes izmantošana, zemes izmantošanas maiņa un mežsaimniecība (kritēriji) |

# B pielikums. Definīciju saraksts

| **Termins** | **Definīcija** |
| --- | --- |
| **“Aizstājdati”** | Gada vērtības, kas empīriski pamatotas vai iegūtas no atzītiem avotiem un ko operators izmanto nolūkā aizstāt datu kopu[[71]](#footnote-72), lai nodrošinātu pilnīgas ziņas, kad ar piemērojamo monitoringa metodiku nav iespējams iegūt visus vajadzīgos datus vai koeficientus |
| **“Aprēķina koeficienti”** | Zemākā siltumspēja, emisijas faktors, provizoriskais emisijas faktors, oksidācijas koeficients, pārrēķina koeficients, oglekļa saturs vai biomasas frakcija |
| **“Atbilstīga monitoringa, ziņošanas un verificēšanas (MZV) sistēma”** | MZV sistēmas, ja iekārta ir uzstādīta[[72]](#footnote-73) “oglekļa cenas noteikšanas sistēmas” vajadzībām, vai obligātās emisiju monitoringa sistēmas, vai emisiju monitoringa sistēma pie iekārtas, kas var ietvert verificēšanu, kuru veic akreditēts verificētājs, atbilstīgi OIM īstenošanas regulas 4. panta 2. punktam |
| **“Atkritumi”** | Vielas vai priekšmeti, ko turētājs izmet vai ir nodomājis izmest vai viņam tie ir jāizmet, izņemot vielas, kas ar nodomu ir pārveidotas vai piesārņotas, lai tās atbilstu šai definīcijai |
| **“Atlaide”** | Summa, par kādu tiek samazināta summa, kas par oglekļa cenas samaksu atbildīgajai personai ir jāmaksā vai ko šī persona ir samaksājusi pirms vai pēc sava maksājuma naudas vai kādā citā izteiksmē |
| **“Atlikumi”** | Materiāls, kas nav galaprodukts, kuru ražošanas procesā tieši vēlas iegūt; tas nav ražošanas procesa pamatmērķis, un process nav apzināti modificēts, lai to ražotu |
| **“Atlikumgāze”** | Gāze, kas satur nepilnīgi oksidētu oglekli gāzveida stāvoklī standarta apstākļos un kas ir to procesu rezultāts, kuri uzskaitīti “procesa emisiju” definīcijā |
| **“Atzītais OIM deklarētājs”** | Persona, ko kompetentā iestāde par tādu atzinusi saskaņā ar OIM regulas (ES) 2023/956 17. pantu |
| **“Avota plūsma”** | Jebkas no minētā: a) konkrēta veida degviela/kurināmais, izejmateriāls vai produkts, kas tā patēriņa vai ražošanas rezultātā izraisa attiecīgo siltumnīcefekta gāzu emisijas vienā vai vairākos emisijas avotos; b) konkrēts degvielas/kurināmā, izejmateriāla vai produkta veids, kas satur oglekli un ir iekļauts siltumnīcefekta gāzu emisiju aprēķinos, izmantojot masas bilances metodi |
| **“Biomasa”** | Lauksaimniecības, mežsaimniecības un saistīto nozaru, arī zvejniecības un akvakultūras, produktu, bioloģiskas izcelsmes atkritumu un atlikumu bioloģiski noārdāmā frakcija, tostarp augu un dzīvnieku izcelsmes vielas, kā arī atkritumu, tostarp bioloģiskas izcelsmes rūpniecības un sadzīves atkritumu, bioloģiski noārdāmā frakcija |
| **“*CCUS* sistēma”** | Uzņēmēju grupa ar tehniski saistītām iekārtām un transporta aprīkojumu CO2 uztveršanai, transportēšanai, izmantošanai preču ražošanā vai ģeoloģiskai uzglabāšanai |
| **“CO2 emisijas faktors”** | Ģeogrāfiskajā apgabalā no fosilā kurināmā saražotās elektroenerģijas vidējā svērtā CO2 intensitāte. CO2 emisijas faktoru iegūst, dalot elektroenerģijas nozares paziņotās CO2 emisijas ar tādas elektroenerģijas bruto apjomu, kura attiecīgajā ģeogrāfiskajā apgabalā saražota, izmantojot fosilo kurināmo. To izsaka CO2 tonnās uz megavatstundu |
| **“CO2(e) tonna”** | Viena metriskā tonna oglekļa dioksīda (CO2) vai daudzums jebkuras citas I pielikumā norādītas siltumnīcefekta gāzes, kurai ir līdzvērtīgs globālās sasilšanas potenciāls (“CO2e”) |
| **“Darbības dati”** | Kurināmā vai materiālu daudzums, kas ir patērēts vai saražots procesā, atbilst aprēķinos balstītajai metodikai un ir attiecīgi izteikts teradžoulos (TJ), masa – tonnās, bet gāzu gadījumā – kā tilpums normālkubikmetros |
| **“Darbības līmenis”** | Saražoto preču daudzums (izteikts MWh attiecībā uz elektroenerģiju vai tonnās attiecībā uz citām precēm) ražošanas procesa robežās |
| **“Datu kopa”** | Viens datu veids attiecīgos apstākļos vai nu iekārtas līmenī, vai ražošanas procesa līmenī, kas ir jebkurš no šādiem datiem:  a) kurināmā vai materiālu daudzums, kas ir patērēts vai saražots ražošanas procesā un ir būtisks aprēķinos balstītajai metodikai, izteikts attiecīgi teradžoulos, masa – tonnās, bet gāzes (arī atlikumgāzes) – kā tilpumdaudzums normālkubikmetros;  b) aprēķina koeficients;  c) izmērāmā siltuma neto daudzums un šā daudzuma noteikšanai būtiskie parametri, it sevišķi: i) siltumnesēja masas plūsma un ii) aizvadītā un atpakaļ atgrieztā siltumnesēja entalpija; norāda sastāvu, temperatūru, spiedienu un piesātinājumu;  d) neizmērāmā siltuma daudzums, ko nosaka ar siltuma ražošanai izmantoto attiecīgo kurināmā daudzumu un kurināmo struktūras zemāko siltumspēju (*NCV*);  e) elektroenerģijas daudzums;  f) starp iekārtām pārvietotā CO2 daudzums;  g) no ārpus iekārtas saņemto prekursoru daudzums un to attiecīgie parametri, piemēram, izcelsmes valsts, izmantotais ražošanas veids, īpatnējās tiešās un netiešās emisijas, maksājamā oglekļa cena;  h) parametri, kas attiecas uz maksājamo oglekļa cenu |
| **“Datu plūsmas darbības”** | Darbības, kas saistītas ar to datu ieguvi, apstrādi un lietošanu, kuri nepieciešami, lai sagatavotu emisiju ziņojumu no primārā avota datiem |
| **“Elektroenerģijas pirkuma līgums”** | Līgums, saskaņā ar kuru persona piekrīt pirkt elektroenerģiju tieši no elektroenerģijas ražotāja |
| **“Emisijas”** | Siltumnīcefekta gāzu izplūde atmosfērā no preču ražošanas |
| **“Emisijas avots”** | Atsevišķi identificējama iekārtas daļa vai process iekārtā, no kuras notiek attiecīgās siltumnīcefektu izraisošās gāzes emisijas |
| **“Emisijas faktors”** | Siltumnīcefekta gāzes vidējā emisijas intensitāte attiecībā pret avota plūsmas darbības datiem, attiecībā uz sadedzināšanu pieņemot, ka notiek pilnīga oksidācija, bet attiecībā uz visām pārējām ķīmiskajām reakcijām pieņemot pilnīgu konversiju |
| **“Emisijas faktors” elektroenerģijai** | Ir CO2e izteikta standartvērtība, kas atspoguļo preču ražošanā patērētās elektroenerģijas emisiju intensitāti |
| **ES ETS** | Siltumnīcefekta gāzu emisijas kvotu tirdzniecības sistēma Savienībā attiecībā uz Direktīvas 2003/87/EK I pielikumā uzskaitītajām darbībām (izņemot aviācijas darbības) |
| **“Faktiskās emisijas”** | Emisijas, kas aprēķinātas, pamatojoties uz primārajiem datiem par preču ražošanas procesiem, kas radušās preču ražošanas procesos patērētās enerģijas ražošanas laikā un kas tiek aprēķinātas saskaņā ar [Īstenošanas regulas] IV pielikumā izklāstītajām metodēm |
| **“Fosilais ogleklis”** | Neorganiskais un organiskais ogleklis, kas nav biomasas ogleklis |
| **“Fosilā frakcija”** | Fosilā un neorganiskā oglekļa attiecība pret kopējo oglekļa saturu degvielā/kurināmajā vai materiālā, kas izteikta kā daļskaitlis |
| **“Fugitīvās emisijas”** | Neregulāras vai neparedzētas emisijas no avotiem, kas nav lokalizēti vai ir pārāk dažādi vai pārāk mazi, lai tiem veiktu individuālu monitoringu |
| **“Iedabiskais CO2”** | CO2, kas ir daļa no avota plūsmas |
| **“Iegultās emisijas”** | Tiešās emisijas, kas rodas preču ražošanas procesos, un netiešās emisijas, kura rodas šīs ražošanas procesos patērētās elektroenerģijas ražošanā, aprēķinātas saskaņā ar IV pielikumā izklāstītajām metodēm un sīkāk precizētas saskaņā ar7. panta 7. punktu pieņemtajās īstenošanas regulās |
| **“Iekārta”** | Stacionāra tehniska vienība, kurā notiek ražošanas process |
| **“Ieteicamie uzlabojumi”** | Monitoringa metodes, kas ir pierādīti līdzekļi, kā nodrošināt, lai dati būtu precīzāki vai mazāk pakļauti kļūdām nekā tikai minimālo prasību piemērošanas gadījumā, un ko var izvēlēties brīvprātīgi |
| **“Importētājs”** | Vai nu persona, kura iesniedz muitas deklarāciju preču laišanai brīvā apgrozībā savā vārdā un savā uzdevumā, vai, ja saskaņā ar Regulas (ES) Nr. 952/2013 18. pantu muitas deklarāciju iesniedz netiešs pārstāvis muitā, persona, kuras uzdevumā šāda deklarācija tiek iesniegta |
| **“Imports”** | Laišana brīvā apgrozībā, kā paredzēts Regulas (ES) Nr. 952/2013 201. pantā |
| **“Izmērāms siltums”** | Neto siltuma plūsma, kas tiek transportēta pa identificējamiem cauruļvadiem vai kanāliem, izmantojot siltumpārvades līdzekli, piemēram, tvaiku, karstu gaisu, ūdeni, eļļu, izkausētus metālus un sāļus, kuram ir uzstādīta vai var uzstādīt siltumuzskaites mērierīci |
| **“Īpatnējās iegultās emisijas”** | Vienā tonnā preču iegultās emisijas, kas izteiktas kā tonnas CO2e emisiju uz tonnu preču |
| **“Jaukta sastāva kurināmais”** | Kurināmais, kas satur gan biomasas oglekli, gan fosilo oglekli |
| **“Jaukta sastāva materiāls”** | Materiāls, kas satur gan biomasas oglekli, gan fosilo oglekli |
| **“Kombinētā nomenklatūra” (KN)** | Preču klasifikācija, izveidota ar mērķi nodrošināt vajadzību izpildi, kas saistītas ar: i) kopējo muitas tarifu ievedmuitas nodokļu noteikšanai par Eiropas Savienībā (ES) ievestiem produktiem, kā arī ar Eiropas Kopienu integrēto muitas tarifu (*TARIC*), iekļaujot visus ES un tirdzniecības pasākumus, ko piemēro precēm, kuras ieved ES un izved no tās; ii) ES starptautiskās tirdzniecības statistiku.  KN nodrošina līdzekļus datu par ES starptautisko tirdzniecību vākšanai, apmaiņai un publicēšanai. To izmanto arī starptautiskās tirdzniecības statistikas ES iekšējā tirdzniecībā vākšanai un publicēšanai[[73]](#footnote-74) |
| **“Kompetentā iestāde”** | Iestāde, ko katra dalībvalsts izraudzījusies saskaņā ar OIM regulas (ES) 2023/956 11. pantu |
| **“Kompleksas preces”** | Preces, kas nav vienkāršas preces |
| **“Konservatīvs”** | Nozīmē, ka pieņēmumu kopums ir noteikts tā, lai nodrošinātu, ka ziņotās emisijas netiek aplēstas pārāk zemu un siltuma, elektroenerģijas vai preču ražošana netiek aplēsta pārāk augstu |
| **“Lauksaimniecības, akvakultūras, zvejniecības un mežsaimniecības atlikumi”** | Atlikumi, kas rodas tieši lauksaimniecības, akvakultūras, zvejniecības un mežsaimniecības nozarēs un kas neietver atlikumus, kuri radušies saistītajās nozarēs vai pārstrādē |
| **“Mērīšanas sistēma”** | Visi tie mērinstrumenti un cits aprīkojums (piemēram, paraugošanas un datu apstrādes ierīces), ko izmanto, lai noteiktu tādus mainīgos lielumus kā darbības dati, oglekļa saturs, siltumspēja vai siltumnīcefekta gāzu emisijas faktors |
| **“Mērpunkts”** | Emisijas avots, kura emisiju mērīšanai izmanto nepārtrauktas emisiju mērīšanas sistēmas (*CEMS*), vai cauruļvadu sistēmas šķērsgriezums, kuram nosaka CO2 plūsmu, izmantojot nepārtrauktas mērīšanas sistēmas |
| **“Minimālās prasības”** | Monitoringa metodes, saskaņā ar kurām izmanto minimālus atļautos pasākumus datu noteikšanai, lai rezultātā iegūtu emisiju datus, kas ir pieņemami Regulas (ES) 2023/956 mērķim |
| **“Muitas deklarētājs”** | Deklarētājs, kā definēts Regulas (ES) Nr. 952/2013 5. panta 15. punktā, kas iesniedz muitas deklarāciju preču laišanai brīvā apgrozībā savā vārdā, vai persona, kuras vārdā šāda deklarācija tiek iesniegta |
| **“Neizmērāms siltums”** | Viss siltums, kas nav izmērāms siltums |
| **“Nepārtraukta emisiju mērīšana” (*CEM*)** | Darbību kopums, kuru mērķis ir noteikt lieluma vērtību ar regulāriem mērījumiem, izmantojot vai nu mērījumus dūmenī, vai ekstrakcijas procedūras ar dūmenim tuvu esošu mērinstrumentu, bet te neietilpst mērījumu metodikas, kas balstītas uz individuālu paraugu vākšanu no dūmeņa |
| **“Netiešās emisijas”** | Emisijas, kas rodas preču ražošanas procesos patērētās elektroenerģijas ražošanā, neatkarīgi no tā, kur šī patērētā elektroenerģija tiek ražota |
| **“Noklusējuma vērtība”** | Vērtība, ko aprēķina vai atvedina no sekundārajiem datiem un kas atspoguļo precēs iegultās emisijas |
| **“Oglekļa cena”** | Naudas summa, kas saskaņā ar oglekļa emisiju samazināšanas shēmu maksājama trešā valstī kā nodoklis, nodeva vai maksa vai par emisijas kvotām siltumnīcefekta gāzu emisijas kvotu tirdzniecības sistēmas ietvaros un kas aprēķināta par šāda pasākuma aptvertajām siltumnīcefekta gāzēm, kuras rodas preču ražošanas laikā |
| **“OIM sertifikāts”** | Sertifikāts elektroniskā formātā, kas atbilst vienai tonnai precēs iegulto CO2e emisiju |
| **“Operators”** | Persona, kas ekspluatē vai kontrolē iekārtu trešajā valstī (ārpus Eiropas Savienības esoša valsts) |
| **“Pareizība”** | Tas, cik tuvu mērījuma rezultāts sakrīt ar konkrētā lieluma patieso vērtību vai references vērtību, kas empīriski noteikta, izmantojot starptautiski atzītus un izsekojamus kalibrēšanas materiālus un standartmetodes, ņemot vērā nejaušos un sistemātiskos faktorus |
| **“Partija”** | Degvielas/kurināmā vai materiāla daudzums, kas ir reprezentatīvi paraugots un raksturots un ko pārvieto kā vienu kravas sūtījumu vai nepārtraukti konkrētā laika periodā |
| **“Pārrēķina koeficients”** | Oglekļa, kas emitēts kā CO2, attiecība pret kopējo oglekļa saturu avota plūsmā, pirms notiek emitēšanas process, un to izsaka kā daļskaitli, uzskatot atmosfērā emitēto oglekļa monoksīdu (CO) par molāri ekvivalentu daudzumu CO2 |
| **“Pārskata periods”** | Periods, kuru iekārtas operators ir izvēlējies izmantot kā atsauci iegulto emisiju noteikšanai |
| **“Pārvades sistēmas operators”** | Operators, kā noteikts Eiropas Parlamenta un Padomes Direktīvas (ES) 2019/944 2. panta 35. punktā ([[74]](#footnote-75)) |
| **“Preces”** | Preces, kas ir norādītas OIM regulas (ES) 2023/956 I pielikumā [un Īstenošanas regulas II pielikumā] |
| **“Procesa emisijas”** | Siltumnīcefekta gāzu emisijas, kas nav sadedzināšanas emisijas un kas rodas vielu tīšu vai netīšu reakciju vai to transformācijas rezultātā, kuru pamatmērķis nav siltuma ražošana, tostarp šādos procesos:  a) metāla savienojumu ķīmiskā, elektrolītiskā vai pirometalurģiskā reducēšana rūdās, koncentrātos un sekundārajos materiālos; b) metālu un metāla savienojumu attīrīšana no piesārņojumiem; c) karbonātu sadalīšanās, ieskaitot tos, kas paredzēti dūmgāzu attīrīšanai; d) produktu un starpproduktu ķīmiskā sintēze, kuras ietvaros reakcijā piedalās oglekli saturošs materiāls; e) oglekli saturošu piedevu vai izejmateriālu izmantošana; f) metaloīdu oksīdu vai nemetāla oksīdu, piemēram, silīcija oksīdu un fosfātu, ķīmiska vai elektrolītiska reducēšana |
| **“Ražošanas process”** | Ķīmiski vai fizikāli procesi, ko veic iekārtas daļās, lai saražotu preces, kas ietilpst kādā apkopoto preču kategorijā, kas noteikta Īstenošanas regulas II pielikuma 2. punkta 1. tabulā, un tās noteiktās sistēmas robežas attiecībā uz ielaidi, izlaidi un atbilstošajām emisijām |
| **“Ražošanas veids”[[75]](#footnote-76)** | Konkrētā tehnoloģija, kas izmantota ražošanas procesā, lai saražotu preces, kuras ietilpst kādā apkopoto preču kategorijā |
| **“Sadedzināšanas emisijas”** | Siltumnīcefekta gāzu emisijas, kas rodas kurināmā eksotermiskā reakcijā ar skābekli |
| **“Siltumnīcefekta gāzes”** | Siltumnīcefekta gāzes, kas OIM regulas (ES) 2023/956 I pielikumā [un Īstenošanas regulas II pielikumā] norādītas pie katras minētajā pielikumā uzskaitītās preces |
| **“Tiešās emisijas”** | Emisijas no preču ražošanas procesiem, tostarp emisijas no siltumapgādes un aukstumapgādes ražošanas, ko patērē ražošanas procesos, neatkarīgi no siltumapgādes vai aukstumapgādes ražošanas vietas |
| **“Trešā valsts”** | Valsts vai teritorija ārpus Eiropas Savienības muitas teritorijas |
| **“Vienkāršas preces”** | Preces, kas saražotas ražošanas procesā, kuram vajadzīgi tikai ielaides materiāli un kurināmais ar nulles iegultajām emisijām |
| **“Ziņojošais deklarētājs”** | Ikviena šāda persona:  a) importētājs, kas iesniedz muitas deklarāciju preču laišanai brīvā apgrozībā savā vārdā un savā uzdevumā;  b) persona, kas tur atļauju iesniegt Eiropas Parlamenta un Padomes Regulas (ES) Nr. 952/2013 182. panta 1. punktā minēto muitas deklarāciju un kas deklarē preču importēšanu;  c) netiešais pārstāvis muitā, ja muitas deklarāciju ir iesniedzis netiešais pārstāvis muitā, kas iecelts saskaņā ar Regulas (ES) Nr. 952/2013 18. pantu, ja importētājs ir dibināts trešajā valstī vai ja netiešais pārstāvis muitā ir piekritis pildīt ziņošanas pienākumus saskaņā ar Regulas (ES) 2023/956 32. pantu |
| **“Zemākā siltumspēja” (*NCV*)** | Konkrēts enerģijas daudzums, kas atbrīvojas siltumenerģijas veidā, kad kurināmais vai materiāls pilnīgi sadeg ar skābekli standartapstākļos, un no kā atņemts degšanas procesā radītā ūdens iztvaikošanas siltums |

# C pielikums. Noklusējuma vērtības

Emisijas faktora noklusējuma vērtības ir izstrādājusi Eiropas Komisija, lai kompleksu preču operatori un importētāji varētu aprēķināt to prekursoru preču iegultās emisijas, kuras izmanto kā izejmateriālus un patērē citu OIM preču ražošanas procesā, ja šo prekursoru preču faktiskā emisiju intensitāte nav zināma.

Šīs noklusējuma vērtības ietver gan tiešās, gan netiešās emisijas (attiecīgā gadījumā), un tās izsaka tonnās CO2e emisiju uz tonnu preču.

Tomēr noklusējuma vērtības var izmantot attiecībā uz kompleksām precēm iegulto emisiju aprēķināšanai tikai tad, ja prekursoru emisijas veido mazāk **par 20 %** no kompleksās preces **kopējām iegultajām emisijām**.

Noklusējuma vērtības ir norādītas OIM tīmekļa vietnē, ko Eiropas Komisija ir izveidojusi īpaši šim nolūkam.

## OIM preču un prekursoru noklusējuma vērtību taksonomija

Turpmākajās nozaru tabulās OIM preces un prekursori klasificēti atbilstoši to četrciparu, sešciparu un astoņciparu KN kodu līmenim. Eiropas Komisijas OIM tīmekļa vietnē publicētās noklusējuma vērtības atbilst šai hierarhijai.

* Noklusējuma vērtības, kas norādītas četrciparu KN koda līmenī, attiecas uz visām precēm, kas ietilpst šajā četrciparu KN koda kategorijā.
* Noklusējuma vērtības, kas norādītas sešciparu KN koda līmenī, ir piemērojamas attiecībā uz visām precēm, kas ietilpst šajā sešciparu KN koda kategorijā.
* Noklusējuma vērtības, kas norādītas astoņciparu KN koda līmenī, ir piemērojamas tikai attiecībā uz šo konkrēto astoņciparu KN koda preci – parasti šie astoņciparu kodi tiek izmantoti attiecībā uz tērauda rūpniecību, lai atspoguļotu dažādus ražošanas veidus un izmantotos leģētājelementus.

Dalībniekiem, kas vēlas izmantot noklusējuma vērtības, jāņem vērā, ka tās ir noteiktas relatīvi augstā emisiju intensitātes līmenī, un tādēļ var būt izdevīgāk izmantot prekursoru preču faktiskās vērtības, ja tās ir zināmas.

*7-1. tabula. Noklusējuma vērtības dzelzs un tērauda precēm pēc KN koda*

| **Apkopoto preču kategorija** | **Produkta KN kods** | | **Apraksts** | **Noklusējuma vērtība (tCO2e/tonna)[[76]](#footnote-77)** | | | |
| --- | --- | --- | --- | --- | --- | --- | --- |
| **Aglomerēta rūda** | 2601 12 00 | | Aglomerētās dzelzsrūdas un koncentrāti, izņemot apdedzināto dzelzs pirītu |  | | | |
| **Pārstrādes čuguns** | 7201 | | Pārstrādes čuguns un spoguļčuguns lietņos, bluķos un citās pirmformās |  | | | |
|  | | 7205[[77]](#footnote-78) | | Šeit var būt ietverti daži produkti, kas minēti 7205 pozīcijā (pārstrādes čuguna, spoguļčuguna, dzelzs vai tērauda granulas un pulveris) | | |  | |
| **Ferosakausējums: FeMn** | | 7202 1 | | Feromangāns (FeMn) | | |  | |
| **Ferosakausējums: FeCr** | | 7202 4 | | Ferohroms (FeCr) | | |  | |
| **Ferosakausējums: FeNi** | | 7202 6 | | Feroniķelis (FeNi) | | |  | |
| **TRD** | | 7203 | | Dzelzsrūdas tiešās reducēšanas feroprodukti un pārējie porainie feroprodukti | | |  | |
| **Neapstrādāts tērauds** | | 7206 | | Dzelzs un neleģētais tērauds lietņos vai citās pirmformās (izņemot dzelzi, kas minēta pozīcijā 7203) | | |  | |
|  | | 7206 10 00 | |  | | |  | |
|  | | 7206 90 00 | |  | | |  | |
|  | | 7207 | | Dzelzs vai neleģētā tērauda pusfabrikāti | | |  | |
|  | | 7207 11 11 | |  | | |  | |
| 7207 11 14 | |
| 7207 11 16 | |
| 7207 12 10 | |
| 7207 19 12 | |
| 7207 19 80 | |
| 7207 20 11 | |
| 7207 20 15 | |
| 7207 20 17 | |
| 7207 20 32 | |
| 7207 20 52 | |
| 7207 20 80 | |
|  | | 7207 11 90 | |  | | |  | |
| 7207 12 90 | |
| 7207 19 19 | |
|  | | 7207 20 19 | |  | | |  | |
| 7207 20 39 | |
| 7207 20 59 | |
|  | | 7218 | | Nerūsējošais tērauds lietņos vai citās pirmformās; nerūsējošā tērauda pusfabrikāti | | |  | |
|  | | 7218 10 00 | |  | | |  | |
| 7218 99 19 | |
| 7218 99 80 | |
|  | | 7218 91 | |  | | |  | |
| 7218 99 11 | |
| 7218 99 20 | |
|  | | 7224 | | Citāds leģētais tērauds lietņos vai citās pirmformās; pārējo leģēto tēraudu pusfabrikāti | | |  | |
|  | | 7224 10 | |  | | |  | |
| 7224 90 18 | |
| 7224 90 90 | |
|  | | 7224 90 02 | |  | | |  | |
| 7224 90 03 | |
| 7224 90 05 | |
| 7224 90 07 | |
| 7224 90 14 | |
| 7224 90 31 | |
| 7224 90 38 | |
| **Dzelzs vai tērauda izstrādājumi** | | 7205 | | Pārstrādes čuguna, spoguļčuguna, dzelzs vai tērauda granulas un pulveris (ja nav ietverts pārstrādes čuguna kategorijā) | | |  | |
|  | | 7208 | | Plakani dzelzs vai neleģētā tērauda velmējumi ar platumu 600 mm vai vairāk, karsti velmēti, neplaķēti, bez elektrolītiska vai cita pārklājuma | | |  | |
|  | | 7209 | | Plakani dzelzs vai neleģētā tērauda velmējumi ar platumu 600 mm vai vairāk, auksti velmēti, neplaķēti, bez elektrolītiska vai cita pārklājuma | | |  | |
|  | | | 7210 | Plakani dzelzs vai neleģētā tērauda velmējumi ar platumu 600 mm vai vairāk, plaķēti, ar elektrolītisku vai citu pārklājumu | |  | | |
|  | | | 7211 | Plakani dzelzs vai neleģētā tērauda velmējumi ar platumu mazāk nekā 600 mm, neplaķēti, bez elektrolītiska vai cita pārklājuma | |  | | |
|  | | | 7212 | Plakani dzelzs un neleģētā tērauda velmējumi ar platumu mazāks nekā 600 mm, plaķēti, ar elektrolītisku vai citu pārklājumu | |  | | |
|  | | | 7213 | Stieņi, karsti velmēti, brīvi tītos saišķos, no dzelzs vai neleģētā tērauda | |  | | |
|  | | | 7214 | Citādi dzelzs vai neleģētā tērauda stieņi, bez turpmākas apstrādes pēc kalšanas, karstās velmēšanas, karstās stiepšanas vai karstās presēšanas, taču ieskaitot pēc velmēšanas liektus stieņus | |  | | |
|  | | | 7215 | Pārējie dzelzs vai neleģētā tērauda stieņi | |  | | |
|  | | | 7216 | Dzelzs un neleģētā tērauda leņķi, fasonprofili un speciālie profili | |  | | |
|  | | | 7217 | Dzelzs vai neleģētā tērauda stieples | |  | | |
|  | | | 7219 | Plakani nerūsējošā tērauda velmējumi ar platumu 600 mm vai vairāk | |  | | |
|  | | | 7220 | Plakani nerūsējošā tērauda velmējumi ar platumu mazāk nekā 600 mm | |  | | |
|  | | | 7221 | Nerūsējošā tērauda stieņi, karsti velmēti, brīvi tītos saišķos | |  | | |
|  | | | 7222 | Citi nerūsējošā tērauda stieņi; leņķi, fasonprofili un speciālie profili no nerūsējošā tērauda | |  | | |
|  | | | 7223 | Nerūsējošā tērauda stieples | |  | | |
|  | | | 7225 | Plakani citādu leģēto tēraudu velmējumi ar platumu 600 mm vai vairāk | |  | | |
|  | | | 7226 | Plakani pārējo leģēto tēraudu velmējumi ar platumu mazāk nekā 600 mm | | | |  |
|  | | | 7227 | Karsti velmēti citu leģēto tēraudu stieņi brīvi tītos saišķos | | | |  |
|  | | | 7228 | Citu leģēto tēraudu stieņi; citu leģēto tēraudu leņķi, fasonprofili un speciālie profili; dobi leģētā un neleģētā tērauda stieņi | | | |  |
|  | | | 7229 | Citu leģēto tēraudu stieples | | | |  |
|  | | | 7301 | Dzelzs vai tērauda rievkonstrukcijas, urbtas vai neurbtas, perforētas vai neperforētas, monolītas vai izgatavotas no saliktiem elementiem; metināti dzelzs vai tērauda leņķi, fasonprofili un speciālie profili | | | |  |
|  | | | 7302 | Dzelzs vai tērauda izstrādājumi dzelzceļiem un tramvaju ceļiem: sliedes, pretsliedes un zobainās sliedes, pārmiju sliedes, sliežu mezgla krusteņi, pārmiju stieņi un citādi šķērssavienojumi, gulšņi, uzliktņi, paliktņi, ķīļi, balstpaliktņi, sliežu āķskrūves, atbalsta plāksnes un savilktņi un citas detaļas sliežu savienošanai un nostiprināšanai | | | |  |
|  | | | 7303 | Caurules, caurulītes un dobie profili no čuguna | | | |  |
|  | | | 7304 | Dzelzs (izņemot čugunu) vai tērauda bezšuvju caurules, caurulītes un dobie profili | | | |  |
|  | | | 7305 | Citas dzelzs vai tērauda caurules un caurulītes (piemēram, metinātas, kniedētas vai tamlīdzīgi sastiprinātas) ar apaļu šķērsgriezumu, kura ārējais diametrs pārsniedz 406,4 mm | | | |  |
|  | | | 7306 | Citādi dzelzs vai tērauda cauruļvadi, caurules, caurulītes un dobie profili (piemēram, ar vaļējo šuvi vai metināti, kniedēti vai citādi sastiprināti) | | | |  |
|  | | | 7307 | Dzelzs vai tērauda piederumi caurulēm vai caurulītēm (piemēram, savienojumi, līkumi, uzmavas) | | |  | |
|  | | | 7308 | Metālkonstrukcijas (izņemot pozīcijā 9406 iekļautās saliekamās būvkonstrukcijas) un to daļas (piemēram, tilti un to sekcijas, slūžu vārti, torņi, režģu konstrukcijas, jumti, jumta konstrukcijas, durvis un logi un to rāmji, durvju sliekšņi, slēģi, balustrādes, balsti un kolonnas) no dzelzs vai tērauda; dzelzs vai tērauda plāksnes, stieņi, leņķi, profili, fasonprofili, caurules un tamlīdzīgi izstrādājumi, kas sagatavoti izmantošanai konstrukcijās | | |  | |
|  | | | 7309 | Dzelzs vai tērauda tvertnes, cisternas, rezervuāri un tamlīdzīgas tilpnes jebkura materiāla (izņemot saspiestu un sašķidrinātu gāzi) glabāšanai ar ietilpību vairāk nekā 300 l, ar apšuvumu vai siltumizolāciju vai bez tās, bez mehāniskā vai siltumtehniskā aprīkojuma | | |  | |
|  | | | 7310 | Dzelzs vai tērauda cisternas, mucas, cilindri, kannas, kastes un tamlīdzīgas tilpnes jebkura materiāla (izņemot saspiestu un sašķidrinātu gāzi) glabāšanai ar ietilpību ne vairāk kā 300 l, ar apšuvumu vai bez tā, ar siltumizolāciju vai bez tās, bez mehāniskā vai siltumtehniskā aprīkojuma | | |  | |
|  | | | 7311 | Dzelzs vai tērauda tilpnes saspiestai vai sašķidrinātai gāzei | | |  | |
|  | | | 7318 | Dzelzs vai tērauda skrūves, bultskrūves, uzgriežņi, kokskrūves, ieskrūvējamie āķi, kniedes, ierievji, šķelttapas, paplākšņi (ieskaitot atsperplāksnes) un tamlīdzīgi izstrādājumi | | |  | |
|  | | | 7326 | Citādi dzelzs vai tērauda izstrādājumi | | |  | |

*7-2. tabula. Noklusējuma vērtības cementa precēm pēc KN koda*

|  |  |  |  |
| --- | --- | --- | --- |
| **Apkopoto preču kategorija** | **Produkta KN kods** | **Apraksts** | **Noklusējuma vērtība (tCO2e/tonna)** |
| **Kalcinēts māls** | 2507 00 80 | Kaolīns un citi kaolinīta māli, kalcinēti |  |
| **Cementa klinkers** | 2523 10 00 | Cementa klinkeri |  |
| **Cements** | 2523 21 00 | Baltais portlandcements, mākslīgi iekrāsots vai nekrāsots |  |
|  | 2523 29 00 | Cits portlandcements |  |
|  | 2523 90 00 | Citi hidrauliskie cementi |  |
| **Aluminātcements** | 2523 30 00 | Aluminātcements[[78]](#footnote-79) |  |

*7-3. tabula. Noklusējuma vērtības mēslojuma precēm pēc KN koda*

| **Apkopoto preču kategorija** | **Produkta KN kods** | **Apraksts** | **Noklusējuma vērtība (tCO2e/tonna)** | | |
| --- | --- | --- | --- | --- | --- |
| **Slāpekļskābe** | 2808 00 00 | Slāpekļskābe; sulfoslāpekļskābes |  | | |
| **Urīnviela** | 3102 10 | Urīnviela, arī ūdens šķīdumā |  | | |
| **Amonjaks** | 2814 | Bezūdens amonjaks vai amonjaka ūdens šķīdums |  | | |
| **Kombinētie mēslošanas līdzekļi** | 2834 21 00 | Kālija nitrāti |  | | |
|  | 3102[[79]](#footnote-80) | Minerālie vai ķīmiskie slāpekļa mēslošanas līdzekļi,  izņemot 3102 10 (urīnviela) |  | | |
|  | 3102 21 00 | Amonija sulfāts |  | | |
|  | 3102 29 00 | Amonija sulfāta un amonija nitrāta dubultsāļi un maisījumi |  | | |
|  | 3102 30 | Amonija nitrāts, arī ūdens šķīdumā | |  |
|  | 3102 40 | Amonija nitrāta maisījumi ar kalcija karbonātu vai citām neorganiskām vielām, kas nav mēslošanas līdzekļi | |  |
|  | 3102 50 00 | Nātrija nitrāts | |  |
|  | 3102 60 00 | Kalcija nitrāta un amonija nitrāta dubultsāļi un maisījumi | |  |
|  | 3102 80 00 | Urīnvielas un amonija nitrāta maisījumi ūdens un amonjaka šķīdumā | |  |
|  | 3105[[80]](#footnote-81) | Minerālie vai ķīmiskie mēslošanas līdzekļi, kas satur divus vai trīs mēslošanas elementus: slāpekli, fosforu un kāliju; citi mēslošanas līdzekļi   * Izņēmumi: 3105 60 00 – minerālie vai ķīmiskie mēslošanas līdzekļi, kas satur divus mēslošanas elementus: fosforu un kalciju | |  |
|  | 3105 20 | Minerālie vai ķīmiskie mēslošanas līdzekļi, kas satur divus mēslošanas elementus: fosforu un kalciju | |  |
|  | 3105 30 00 | Diamonija hidrogēnortofosfāts (diamonija fosfāts) | |  |
|  | 3105 40 00 | Amonija dihidrogenortofosfāts (monoamonija fosfāts) un to maisījumi ar diamonija hidrogēnortofosfātu (diamonija fosfātu) | |  |
|  | 3105 51 00 | Satur nitrātus un fosfātus | |  |
|  | 3105 59 00 | Minerālie vai ķīmiskie mēslošanas līdzekļi, kas satur divus mēslošanas elementus: slāpekli (izņemot nitrātu) un fosforu, bet ne nitrātus (izņemot amonija dihidrogenortofosfātu “monoamonija fosfāts”, diamonija hidrogēnortofosfātu “diamonija fosfāts”) |  | | |

*7-4. tabula. Noklusējuma vērtības alumīnija precēm pēc KN koda*

| **Apkopoto preču kategorija** | **Produkta KN kods** | **Apraksts** | | **Noklusējuma vērtība (tCO2e/tonna)** | |
| --- | --- | --- | --- | --- | --- |
| **Neapstrādāts alumīnijs** | 7601 | Neapstrādāts alumīnijs | |  | |
| **Alumīnija izstrādājumi** | 7603 | Alumīnija pulveri un plēksnes | |  | |
|  | 7604 | Alumīnija stieņi un profili | |  | |
|  | 7604 10 10 | Alumīnija stieņi un profili, neleģēti | |  | |
|  | 7604 10 90 | Alumīnija profili, neleģēti | |  | |
|  | 7604 21 00 | Alumīnija sakausējuma dobie profili | |  | |
|  | 7604 29 10 | Alumīnija sakausējuma stieņi | |  | |
|  | 7604 29 90 | Alumīnija sakausējuma profili | |  | |
|  | 7605 | Alumīnija stieple | |  | |
|  | 7606 | Alumīnija plātnes, loksnes un sloksnes, kas ir biezākas par 0,2 mm | |  | |
|  | 7607 | Alumīnija folija (spiesta vai nespiesta, uz papīra, kartona, plastmasas vai tamlīdzīgu materiālu pamatnes vai bez pamatnes), ar biezumu (neskaitot jebkuru pamatni) ne vairāk kā 0,2 mm | |  | |
|  | 7608 | Alumīnija caurules un caurulītes | |  | |
|  | 7609 00 00 | Alumīnija cauruļu savienotājelementi (piemēram, savienojumi, leņķa gabali, uzmavas) | |  | |
|  | 7610 | Alumīnija konstrukcijas (izņemot saliekamās būvkonstrukcijas, kas minētas pozīcijā 9406) un to daļas (piemēram, tilti un to sekcijas, piloni, režģu masti, jumta pārsegumi, būvkopnes, durvis, logi un to rāmji, durvju sliekšņi, margas, balsti un kolonnas); alumīnija plāksnes, stieņi, profili, caurules un tamlīdzīgi izstrādājumi, kas sagatavoti izmantošanai konstrukcijās | | |  |
|  | 7610 10 00 | Durvis, logi un to rāmji un durvju sliekšņi | | |  |
|  | 7610 90 | Citas alumīnija konstrukcijas un to daļas | | |  |
|  | 7610 90 10 | Tilti un to sekcijas, piloni un režģu masti | | |  |
|  | 7610 90 90 | Alumīnija konstrukcijas un to daļas | | |  |
|  | 7611 00 00 | Alumīnija cisternas, tvertnes, kubli un tamlīdzīgas tilpnes jebkuras vielas (izņemot saspiestu vai sašķidrinātu gāzi) glabāšanai, ar ietilpību vairāk nekā 300 l, ar apšuvumu vai bez tā, ar siltumizolāciju vai bez tās, bez mehāniskā vai siltumtehniskā aprīkojuma | | |  |
|  | 7612 | Alumīnija cisternas, mucas, trumuļi, kastes un tamlīdzīgas tilpnes (tostarp neizjaucamas vai saliekamas cilindriskas tilpnes) jebkuras vielas (izņemot saspiestu vai sašķidrinātu gāzi) glabāšanai, ar ietilpību ne vairāk kā 300 l, ar apšuvumu vai bez tā, ar siltumizolāciju vai bez tās, bez mehāniskā vai siltumtehniskā aprīkojuma | | |  |
|  | 7613 00 00 | Alumīnija tilpnes saspiestai vai sašķidrinātai gāzei | | |  |
|  | 7614 | Alumīnija stiepļu vijumi, troses, pītas lentes un tamlīdzīgi izstrādājumi bez elektroizolācijas | | |  |
|  | 7616 | Citādi alumīnija izstrādājumi |  | | |
|  | 7616 10 00 | Naglas, spraudītes, skavas, skrūves, bultskrūves, uzgriežņi, ieskrūvējami āķi, kniedes, ķīļi, šķelttapas, paplākšņi un līdzīgi izstrādājumi |  | | |
|  | 7616 91 00 | Alumīnija stiepļu pinumi, režģi, sieti un žogi |  | | |
|  | 7616 99 10 | Citi lieti alumīnija izstrādājumi |  | | |
|  | 7616 99 90 | Citi nelieti alumīnija izstrādājumi |  | | |

1. Eiropas Parlamenta un Padomes 2023. gada 10. maija Regula (ES) 2023/956, ar ko izveido oglekļa ievedkorekcijas mehānismu; pieejama: http://data.europa.eu/eli/reg/2023/956/oj. [↑](#footnote-ref-2)
2. Komisijas 2023. gada 17. augusta Īstenošanas regula (ES) 2023/1773, ar ko nosaka noteikumus par to, kā piemērot Eiropas Parlamenta un Padomes Regulu (ES) 2023/956 saistībā ar ziņošanas pienākumiem attiecībā uz oglekļa ievedkorekcijas mehānismu pārejas laikā; pieejama: http://data.europa.eu/eli/reg\_impl/2023/1773/oj. [↑](#footnote-ref-3)
3. KN (kopējās nomenklatūras) kodi ir starptautiskās tirdzniecības HS (harmonizētās sistēmas) kodu ES versija. KN kodi parasti sastāv no 8 cipariem (pirmie 6 cipari ir identiski HS kodam). Ja OIM regulas I pielikumā ir norādīts mazāks skaits ciparu, tas nozīmē, ka ir ietverti visi KN kodi, kas sākas ar šiem cipariem. [↑](#footnote-ref-4)
4. Ja ES iekārta pati ražo elektroenerģiju, tā nekavējoties saskaras ar CO2 izmaksām. [↑](#footnote-ref-5)
5. Pārejas periodā par netiešajām emisijām jāziņo attiecībā uz *visām* OIM precēm, lai gan pašlaik OIM regulas II pielikumā ir iekļauts mazāks preču daudzums, t. i., galīgajā periodā tikai tām būs jāsedz netiešās emisijas. [↑](#footnote-ref-6)
6. Termins “avota plūsma” ietver kurināmos un citus ielaides materiālus un izlaides materiālus, kas ietekmē emisijas. [↑](#footnote-ref-7)
7. Perfluorogļūdeņraži. [↑](#footnote-ref-8)
8. Starptautiskā Enerģētikas aģentūra. [↑](#footnote-ref-9)
9. Koģenerācija nozīmē siltuma un enerģijas koģenerāciju. [↑](#footnote-ref-10)
10. Jāņem vērā atšķirība starp prekursoriem un parastajiem ielaides materiāliem: lai noteiktu tiešās emisijas, tiek ņemts vērā, ka materiālā ietilpstošie oglekļa atomi var oksidēties par CO2 un tikt emitēti; tomēr saistībā ar *prekursoriem* papildus jāpievieno emisijas, kas radušās jau agrāk (to ražošanas laikā), t. i., prekursora iegultās emisijas. [↑](#footnote-ref-11)
11. Īpatnējās (iegultās) emisijas ir emisijas, kas saistītas ar vienu tonnu attiecīgā materiāla. [↑](#footnote-ref-12)
12. Eiropas Komisija vēlāk izstrādās un publicēs sīkāku aprēķinu formulu. [↑](#footnote-ref-13)
13. Precīzāk, tā ir cena par CO2 vai citām līdzvērtīgām siltumnīcefekta gāzu emisijām. [↑](#footnote-ref-14)
14. Vienīgais izņēmums ir preces no valstīm, kuras piemēro ES ETS (pašlaik tā ir Islande, Norvēģija un Lihtenšteina) vai kurām ir sava ETS, kas ir pilnīgi saistīta ar ES ETS (pašlaik tā ir Šveice). Tāpēc ražotājiem šajās valstīs tiek piemērota tāda pati oglekļa cena kā ES. [↑](#footnote-ref-15)
15. Īstenošanas regulā šis termins tiek attiecināts uz abām situācijām, proti, gan tad, kad par OIM ziņošanu ir atbildīgs importētājs, gan tad, kad par to ir atbildīgs tā netiešais pārstāvis muitā. [↑](#footnote-ref-16)
16. Regula (ES) Nr. 952/2013, konsolidētā redakcija: http://data.europa.eu/eli/reg/2013/952/2022-12-12. [↑](#footnote-ref-17)
17. Īstenošanas regulas 2. panta 1. punkts. [↑](#footnote-ref-18)
18. OIM regulas 35. pants. [↑](#footnote-ref-19)
19. Pārejas periodā jāmonitorē *visu* OIM preču netiešās emisijas un jāziņo par tām, tostarp par prekursoros iegultajām netiešajām emisijām. Tomēr galīgajā periodā netiešās emisijas tiks iekļautas tikai attiecībā uz dažiem produktiem (precēm, kas ir iekļautas OIM regulas II pielikumā). [↑](#footnote-ref-20)
20. Šis būs biežāk sastopamais gadījums, izņemot, ja jau ir ieviesta atbilstoša MZV sistēma. [↑](#footnote-ref-21)
21. Īstenošanas regulas 9. pants. [↑](#footnote-ref-22)
22. Skat. https://taxation-customs.ec.europa.eu/customs-4/customs-procedures-import-and-export-0/what- importation/inward-processing\_en. [↑](#footnote-ref-23)
23. Padomes 1987. gada 23. jūlija Regula (EK) Nr. 2658/87 par tarifu un statistikas nomenklatūru un kopējo muitas tarifu (OV L 256, 07.09.1987., 1. lpp.). [↑](#footnote-ref-24)
24. Papildu informāciju par KN definīcijām attiecībā uz precēm skat. *Eurostat RAMON* datubāzē 2022. gadam: https://ec.europa.eu/eurostat/ramon/nomenclatures/index.cfm?TargetUrl=LST\_NOM\_DTL&StrNom= CN\_2022. [↑](#footnote-ref-25)
25. Jāņem vērā, ka viena un tā pati preču kategorija var būt piemērojama gan saražotajai precei, gan prekursoram, ko izmanto šīs preces ražošanai. Tas attiecas uz dzelzs un tērauda, alumīnija un mēslošanas līdzekļu nozares precēm. [↑](#footnote-ref-26)
26. Operators ir persona, kas ekspluatē vai kontrolē iekārtu trešajā valstī. [↑](#footnote-ref-27)
27. Netiek nošķirti dažādi klinkera veidi, t. i., saistībā ar OIM pelēkais klinkers neatšķiras no baltā klinkera. [↑](#footnote-ref-28)
28. Dēvēts arī par “kalcija aluminātcementu”. [↑](#footnote-ref-29)
29. Pelēkais klinkers netiek nošķirts no baltā klinkera, operatoram jāpiemēro attiecīgā izmantotā klinkera prekursora attiecīgās iegultās emisijas. [↑](#footnote-ref-30)
30. Jāņem vērā, ka māliem, kas apzīmēti ar KN kodu 2507 00 80 un nav kalcinēti, piešķirtās iegultās emisijas ir nulle. Par tiem joprojām ir jāziņo, taču nav nepieciešama nekāda papildu informācija no māla ražotāja. [↑](#footnote-ref-31)
31. Jāņem vērā, ka attiecībā uz šo nozari par netiešajām emisijām ziņo tikai pārejas periodā (nevis galīgajā periodā). [↑](#footnote-ref-32)
32. Attiecībā uz dažām precēm importētais daudzums jākonvertē standartizētās tonnās, ko pēc tam izmanto OIM saistību aprēķināšanai. Piemēram, attiecībā uz slāpekļskābi, amonjaka šķīdumiem ūdenī un slāpekli saturošiem mēslošanas līdzekļiem skaidri jānorāda standartkoncentrācija / slāpekļa saturs (un slāpekļa forma). [↑](#footnote-ref-33)
33. Tikai slāpekli (N) saturošiem mēslošanas līdzekļiem ir ievērojamas iegultās emisijas, tāpēc to prekursori ir iekļauti OIM darbības jomā. [↑](#footnote-ref-34)
34. Aptuveni 80 % no visas amonjaka produkcijas tiek izmantoti kā ķīmiskais prekursors mēslošanas līdzekļu ražošanā, un aptuveni 97 % slāpekļa mēslošanas līdzekļu tiek iegūti no amonjaka. [↑](#footnote-ref-35)
35. Ja procesam pievieno ar citiem ražošanas veidiem iegūtu ūdeņradi, to uzskata par prekursoru ar atsevišķām iegultajām emisijām. [↑](#footnote-ref-36)
36. Slāpekli saturošus ķīmiskos mēslošanas līdzekļus ražo, neitralizējot skābi ar amonjaku, lai veidotu attiecīgo amonija sāli. Šādi ražoti mēslošanas līdzekļi ir amonija nitrāts, kalcija amonija nitrāts, amonija sulfāts, amonija fosfāti, urīnvielas amonija nitrāts. [↑](#footnote-ref-37)
37. Amonjaka ūdens šķīdums un bezūdens amonjaks jāziņo kopā kā 100 % amonjaks. [↑](#footnote-ref-38)
38. Veic saražotās slāpekļskābes apjoma monitoringu un par to ziņo kā par 100 % slāpekļskābi [↑](#footnote-ref-39)
39. Dažādu galaproduktā ietilpstošo slāpekļa savienojumu daudzumu reģistrē saskaņā ar Regulu (ES) 2019/1009, ar ko nosaka noteikumus par to, kā tirgū dara pieejamus ES mēslošanas līdzekļus. [↑](#footnote-ref-40)
40. Eiropas Parlamenta un Padomes Regula (ES) 2019/1009, ar ko nosaka noteikumus par to, kā tirgū dara pieejamus ES mēslošanas līdzekļus.

    Skat.: http://data.europa.eu/eli/reg/2019/1009/2023-03-16 [↑](#footnote-ref-41)
41. Jāņem vērā, ka attiecībā uz šo nozari par netiešajām emisijām ziņo tikai pārejas periodā (nevis galīgajā periodā). [↑](#footnote-ref-42)
42. Šajā apkopoto preču kategorijā ietilpst visu veidu dzelzsrūdas granulu ražošana (granulu pārdošanai, kā arī tiešai izmantošanai pašā iekārtā) un aglomerāta ražošana. [↑](#footnote-ref-43)
43. Pārstrādes čuguns, kas satur leģētu feromangānu. [↑](#footnote-ref-44)
44. Tikai dažus produktus ar šo KN kodu klasificē kā “pārstrādes čugunu”, bet pārējās preces ar šo kodu klasificē kā “dzelzs vai tērauda izstrādājumus”. [↑](#footnote-ref-45)
45. Šajā apkopoto preču kategorijā ietilpst pusfabrikāti un galaprodukti. [↑](#footnote-ref-46)
46. Šis ražošanas process ietver *NPI*, ja niķeļa saturs ir mazāks par 10 %, pretējā gadījumā, ja tas ir lielāks par 10 %, tas ir ietverts ferosakausējuma ražošanas procesā. [↑](#footnote-ref-47)
47. Ja izmanto tikai pēcpatēriņa lūžņus, pieņem, ka to iegultās emisijas ir nulle. [↑](#footnote-ref-48)
48. Jāņem vērā, ka attiecībā uz šo nozari par netiešajām emisijām ziņo tikai pārejas periodā (nevis galīgajā periodā). [↑](#footnote-ref-49)
49. Jāņem vērā, ka gadījumā, ja sekundārā alumīnija ražošanas procesā iegūtais produkts satur vairāk nekā 5 % leģētājelementu, produkta iegultās emisijas aprēķina tā, it kā leģētājelementu masa būtu neapstrādāts alumīnijs no primārās kausēšanas. [↑](#footnote-ref-50)
50. Neietilpst kategorija KN 7615 noteiktām mājsaimniecības precēm un KN 7602 00 alumīnija lūžņi. [↑](#footnote-ref-51)
51. Alumīnija oksīds (Alumina) ir attīrīts alumīnija oksīds (aluminium oxide), ko iegūst, bagātinot boksīta rūdu Baijera procesā. Loģistikas un energoapgādes apsvērumu dēļ alumīnija oksīda ražošana parasti notiek citviet nekā primārā alumīnija ražošana. [↑](#footnote-ref-52)
52. “Tiešās emisijas” ir emisijas no preču ražošanas procesiem, tostarp emisijas no siltumapgādes un aukstumapgādes ražošanas, ko patērē ražošanas procesos, neatkarīgi no siltumapgādes vai aukstumapgādes ražošanas vietas. [↑](#footnote-ref-53)
53. “Netiešās emisijas” ir emisijas, kas rodas preču ražošanas procesos patērētās elektroenerģijas ražošanā, neatkarīgi no tā, kur šī patērētā elektroenerģija tiek ražota. [↑](#footnote-ref-54)
54. Ja prekursors pats par sevi ir kompleksa prece, šo procesu atkārto, līdz nav neviena attiecīgā prekursora. [↑](#footnote-ref-55)
55. “Tonna CO2e” ir viena metriskā tonna oglekļa dioksīda (CO2) vai daudzums jebkuras citas I pielikumā norādītas siltumnīcefekta gāzes, kurai ir līdzvērtīgs globālās sasilšanas potenciāls. [↑](#footnote-ref-56)
56. OIM regulas IV pielikumā noteikts šādi: *“elektroenerģijas pirkuma līgums” ir līgums, saskaņā ar kuru persona piekrīt pirkt elektroenerģiju tieši no elektroenerģijas ražotāja.* [↑](#footnote-ref-57)
57. OIM regulā noteikts šādi: *“emisijas faktors elektroenerģijai” ir CO2e izteikta standartvērtība, kas atspoguļo preču ražošanā patērētās elektroenerģijas emisiju intensitāti.* [↑](#footnote-ref-58)
58. “Tiešās emisijas” ir emisijas no preču ražošanas procesiem, tostarp emisijas no siltumapgādes un aukstumapgādes ražošanas, ko patērē ražošanas procesos, neatkarīgi no siltumapgādes vai aukstumapgādes ražošanas vietas. [↑](#footnote-ref-59)
59. “Netiešās emisijas” ir emisijas, kas rodas preču ražošanas procesos patērētās elektroenerģijas ražošanā, neatkarīgi no tā, kur šī patērētā elektroenerģija tiek ražota. [↑](#footnote-ref-60)
60. Ja prekursors pats par sevi ir kompleksa prece, šo procesu atkārto, līdz nav neviena attiecīgā prekursora. [↑](#footnote-ref-61)
61. “Siltumnīcefekta gāzes” ir siltumnīcefekta gāzes, kas norādītas I pielikumā attiecībā uz katru no šajā pielikumā uzskaitītajām precēm. [↑](#footnote-ref-62)
62. OIM regulas 17. punkts. [↑](#footnote-ref-63)
63. “Tonna CO2e” ir viena metriskā tonna oglekļa dioksīda (CO2) vai daudzums jebkuras citas I pielikumā norādītas siltumnīcefekta gāzes, kurai ir līdzvērtīgs globālās sasilšanas potenciāls. [↑](#footnote-ref-64)
64. OIM regulā noteikts šādi: *“oglekļa cena” ir naudas summa, kas saskaņā ar oglekļa emisiju samazināšanas shēmu samaksāta trešā valstī kā nodoklis, nodeva vai maksa vai par emisijas kvotām siltumnīcefekta gāzu emisijas kvotu tirdzniecības sistēmas ietvaros un kas aprēķināta par šāda pasākuma aptvertajām siltumnīcefekta gāzēm, kuras rodas preču ražošanas laikā.* [↑](#footnote-ref-65)
65. Īstenošanas regulā noteikts šādi: *“atlaide” ir summa, par kādu tiek samazināta summa, kas par oglekļa cenas samaksu atbildīgajai personai ir jāmaksā vai ko šī persona ir samaksājusi pirms vai pēc sava maksājuma naudas vai kādā citā izteiksmē.* [↑](#footnote-ref-66)
66. Importētājiem būs jāsniedz tiesību akta apraksts un norāde, t. i., jāsniedz atsauce uz regulu, ideālā gadījumā – kā interneta saite. Tāpēc arī jums šī informācija ir jāsniedz. [↑](#footnote-ref-67)
67. Padomes Regulas (ES) Nr. 1186/2009 23. pants. Skat. https://eur- lex.europa.eu/LexUriServ/LexUriServ.do?uri=OJ:L:2009:324:0023:0057:EN:PDF [↑](#footnote-ref-68)
68. Komisijas 2015. gada 28. jūlija Deleģētā regula (ES) 2015/2446, ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem. [↑](#footnote-ref-69)
69. Bezmaksas iedales noteikumi (Komisijas 2018. gada 19. decembra Deleģētā regula (ES) 2019/331, ar ko nosaka Savienības mēroga pārejas noteikumus saskaņotai bezmaksas emisijas kvotu iedalei saskaņā ar Eiropas Parlamenta un Padomes Direktīvas 2003/87/EK 10.a pantu) [↑](#footnote-ref-70)
70. Monitoringa un ziņošanas regula (Komisijas 2018. gada 19. decembra Īstenošanas regula (ES) 2018/2066 par siltumnīcefekta gāzu emisiju monitoringu un ziņošanu saskaņā ar Eiropas Parlamenta un Padomes Direktīvu 2003/87/EK un ar ko groza Komisijas Regulu (ES) Nr. 601/2012) [↑](#footnote-ref-71)
71. Attiecas uz darbības datiem vai aprēķina koeficientiem. [↑](#footnote-ref-72)
72. Attiecas uz jurisdikciju, kur atrodas iekārta. [↑](#footnote-ref-73)
73. Definīciju skat.: https://ec.europa.eu/eurostat/statistics- explained/index.php?title=Glossary:Combined\_nomenclature\_(CN) [↑](#footnote-ref-74)
74. Eiropas Parlamenta un Padomes 2019. gada 5. jūnija Regula (ES) 2019/944 par kopīgiem noteikumiem attiecībā uz elektroenerģijas iekšējo tirgu un ar ko groza Direktīvu 2012/27/ES (OV L 158, 14.06.2019., 125. lpp). [↑](#footnote-ref-75)
75. Jāņem vērā, ka vienā ražošanas procesā var ietilpt dažādi ražošanas veidi. [↑](#footnote-ref-76)
76. Noklusējuma vērtības ir norādītas OIM tīmekļa vietnē, ko Eiropas Komisija ir īpaši izveidojusi šim nolūkam. [↑](#footnote-ref-77)
77. Tikai dažus produktus ar šo KN kodu klasificē kā “pārstrādes čugunu”, bet pārējās preces ar šo kodu klasificē kā “dzelzs vai tērauda izstrādājumus”. [↑](#footnote-ref-78)
78. Dēvēts arī par “kalcija aluminātcementu”. [↑](#footnote-ref-79)
79. Izņemot 3102 10 (urīnviela), kas ir atsevišķa apkopoto preču kategorija. [↑](#footnote-ref-80)
80. Izņemot 3105 60 00 – minerālie vai ķīmiskie mēslošanas līdzekļi, kas satur divus mēslošanas elementus: fosforu un kalciju. Izslēgti, jo nav slāpekli saturoši. Tikai slāpekli (N) saturošiem mēslošanas līdzekļiem ir ievērojamas iegultās emisijas. [↑](#footnote-ref-81)